Huravee building huskuraakah noolhen, Midhanee maraamaathu kuramun: Planning Ministry - One Online\nހުރަވީ ބިލްޑިންގްގެ ބެލްކަންޏެއް ވެއްޓުމުން ފުލުހުން އެ ސަރަހައްދު ބަންދުކޮށްފައި --- ވަން ފޮޓޯ: މުހައްމަދު އައުޒަމް\nހުރަވީ ބިލްޑިންގް ހުސްކުރާކަށް ނޫޅެން، މިދަނީ މަރާމާތު ކުރަމުން: ޕްލޭނިން މިނިސްޓްރީ\nދުވަސްވެ ބާވެފައިވާ ހުރަވީ ބިލްޑިންގް ހުސްކުރަމުން ނުދާކަމަށާއި އެތަނުގައި މިހާރު ކުރިއަށްދަނީ މަރާމާތުގެ މަސައްކަތް ކަމަށް ޕްލޭނިން މިނިސްޓްރީން ބުނެފިއެވެ.\n''ވަންއޮންލައިން''އަށް މައުލޫމާތުދެއްވަމުން ހައުސިން މިނިސްޓްރީގެ މީޑިއާ އޮފިޝަލު ސައުދުﷲ ގާސިމް ވިދާޅުވީ ހުރަވީ ބިލްޑިންގަކީ ބޭނުންކުރަން އެކަށީގެން ނުވާ ވަރަށް ބާވެފައިވާ އިމާރާތެއް ކަމަށާއި ނަމަވެސް އެތަން ހުސްކުރެވެން އަދި ނެތް ކަމަށެވެ. އެހެންކަމުން އިމާރާތުގައި ބާވެ ވެއްޓިދާނެކަމުގެ ބިރު ހީވެފައިވާ ތަންތަން މިހާރުވެސް މަރާމާތު ކުރަމުން އަންނަ ކަމަށް ވިދާޅުވިއެވެ.\nސައުދުﷲ ވިދާޅުވީ އިމާރާތް ހުސްކުރެވެން އަންނަނީ އެތަނުގައި ހިންގަމުން އަންނަ ސަރުކާރުގެ އޮފީސްތައް ބަދަލުކުރާނެ ތަނެއް ލިބިގެން ކަމަށާއި ތަނެއް ހޯދުމުގެ މަސައްކަތް މިހާރުވެސް ކުރަމުން އަންނަ ކަމަށެވެ.\nސަރުކާރުން ނިންމާފައިވަނީ އެ އިމާރާތުގައި ހުރި އޮފީސްތައް ބަދަލުކުރާނެ ޖާގަ ލިބުމުން އިމާރާތް ތަޅައިލާށެވެ. އެއިމާރާތުގައި ހިންގަނީ އެންޓި ކޮރަޕްޝަން ކޮމިޝަނާއި ނެޝަނަލް އިންޓަގްރިޓީ ކޮމިޝަނާއި އިމިގްރޭޝަނާއި ޓްރާންސްޕޯޓް އޮތޯރިޓީ އާއި މާލޭ ސިޓީ ކައުންސިލްގެ ބައެއް ޔުނިޓްތަކެވެ.\nހުރަވީ ބިލްޑިންގް މަރާމާތު ކުރަން ފަށައިފައިވާއިރު، ދާދިފަހުން ވަނީ އެބިލްޑިންގުގެ ބެލްކަނިން ބައެއް މަގުމައްޗަށް ވެއްޓި، ޕާކުކޮށްފައިވާ ސައިކަލުތަކަކަށް ވެސް ގެއްލުން ލިބިފައެވެ.\nއަދި އިމާރާތުގެ ޝީޓުތަކުގެ ބައިތައް ވެއްޓޭތީ މިހާރު ވަނީ އެތަންތަން މަރާމާތު ކުރުމުގެ މަސައްކަތް ވެސް ފަށައިފައެވެ.\nހުރަވީ ބިލްޑިންގ ހުސްކޮށް، އެތަނުގައި ހުރި ސަރުކާރުގެ އިދާރާތައް އެހެން ތަނަކަށް ބަދަލުކުރުމަށް ކުރީގެ ރައީސް މުހައްމަދު ނަޝީދުގެ ސަރުކާރުގައިވެސް ނިންމިއެވެ.\nހުރަވީ ބިލްޑިންގަކީ ކުރީގެ ރައީސް މައުމޫނު އަބްދުލްގައްޔޫމްގެ ވެރިކަމުގެ ކުރީކޮޅު އެޅި އޮފީސް އިމާރާތެކެވެ.\nގުޅޭ ޓެގު ރައީސް އޮފީސް މާލެ މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ހުރަވީ ބިލްޑިންގް\nވަން ފޮޓޯ: ހުރަވީ ބިލްޑިންގް ތަޅައިލުމުގެ މަސައްކަތް ކުރިޔަށް\nހުރަވީ ބިލްޑިންގ ތަޅާލުމުގެ މަސައްކަތް ފަށައިފި، އެ މަސައްކަތް އަންނަ މަހު ނިމޭނެ: އަކުރަމް\nހުރަވީ ބިލްޑިން ތަޅާލައި ޕާކިން ޒޯނަކާއެކު ޕާކެއް އަޅަނީ\nދަރިފުޅުގެ މަރަށް އިންސާފު ހޯދައިދޭން އެދި ބައްޕައަކު ހުރަވީ ބިލްޑިންޑު ދަގަނޑުތައް މަތީގައި އިހުތިޖާޖުކޮށްފި\nހުރަވީ ބިލްޑިން ތަޅާލުން ލަސްވަނީ އެތަނުގައި ހުރި އޮފީސްތައް ބަދަލުކުރާނެ ތަން ނުލިބޭތީ: މިނިސްޓްރީ


ވިކްޓަރީގެ ކޯޗަކަށް މުހައްމަދު އާދަމް އައްޔަންކޮށްފި | Jazeera\tވިކްޓަރީގެ ކޯޗަކަށް މުހައްމަދު އާދަމް އައްޔަންކޮށްފި - Jazeera\nވިކްޓަރީގެ ކޯޗަކަށް މުހައްމަދު އާދަމް އައްޔަންކޮށްފި\nސަދާ ސައީދު May 26, 2019 94 views0\nވިކްޓަރީ ސްޕޯޓްސް ކުލަބުގެ ކޯޗުގެ މަގާމު، އެ ކުލަބުގެ ކުރީގެ ޓެކްނިކަލް ޑައިރެކްޓާ މުހައްމަދު އާދަމް އާ ހަވާލު ކޮށްފިއެވެ.\nވިކްޓަރީ އަކީ، ރާއްޖޭގައި އޭނާ ކޯޗް ކޮށްދޭ ފުރަތަމަ ސީނިއާ ޓީމެވެ. އޭނާވަނީ އެފްއޭއެމްގައި އެންމެ ފުރަތަމަ ބޭއްވި މިނިވަން ޝެމްޕިއަންޝިޕް ފުޓްބޯޅަ މުބާރާތް ކޯޑިނޭޓްވެސް ކޮށްފައެވެ. މީގެ އިތުރުން އޭނާ ވަނީ، 2016 ވަނަ އަަހަރު، ވީއޭއެމްގެ ޖެނަރަލް ސެކެޓްރީގެ މަގާމުވެސް ދުވަސް ކޮޅަކު ފުރުއްވާފަ އެވެ. އަދި ކުރިން ބާސްކޯޓްބޯޅަ އެސޯސިއޭޝަންގެ އިސް މާގާމެއްވެސް އޭނާ ފުރުއްވި އެވެ.\nމިދިޔަ އަހަރު އެ ޓީމަށް ކުޅުނު ގިނަ ކުޅުންތެރިންނަށް ބޮޑެތި އަދަދުތަކުން ފައިސާ ދޭން ހުރި އިރު، ބައެއް ކުޅުންތެރިންގެ ފަރާތުން ވަނީ އެ މައްސަލަ އެފްއޭއެމް އަށް ހުށަހަޅާފަ އެވެ. މިދިޔަ އަހަރު ފަހު ކޮޅު ވިކްޓަރީގެ ޗެއާޕާސަން ކަމާ ހަވާލުވި ޑރ. އިބްރާހިމް ނާޝީދުގެ ބޯޑަށްވެސް އެކަންކަން ހައްލު ކުރުމުގައި ގިނަ ގޮންޖެހުންތަކެއް ވަނީ ކުރިމަތި ވެފަ އެވެ. މި ސީޒަނަށް ވިކްޓަރީން ޓީމެއް އެކުލަވާލާފައިވާއިރު އެ ޓީމުގައި ގިނައީ، ފުރަތަމަ ޑިވިޝަންގެ ފުޓްބޯޅައަށް މުޅިން އާ ކުޅުންތެރިންނެވެ.


SunOnline: Nasheed ah dhin hamalaage thahugeegah faaraverivumah committee eh ekulavaalaifi\nނަޝީދަށް ދިން ހަމަލާގެ ތަހުގީގަށް ފާރަވެރިވުމަށް ކޮމެޓީއެއް އެކުލަވާލައިފި\n11 Jun 2021, 08:35\nއެމްޑީޕީ ގައުމީ ހިންގާ ކޮމިޓީ ބައްދަލުވުން -- ސަން ފައިލް ފޮޓޯ\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާގެ ތަހުގީގު ކުރިއަށްދާ ގޮތަށް ފަރާވެރިވުމަށް "މެއި ހައެއް"ގެ ނަމުގައި ފަސް މެންބަރުންގެ މައްޗަށް އެކުލެވޭ ކޮމެޓީއެއް އެމްޑީޕީގެ ގައުމީ މަޖިލީހުން ރޭ ފާސްކޮށްފި އެވެ.\nމިދިޔަ މަހު ނަޝީދަށް ދިން ހަމަލާގެ ތަހުގީގު ކުރިއަށްދާ ގޮތަަށް ފާރަވެރިވުމަށް، ރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު މުހައްމަދު ވަހީދު ހުށަހަޅުއްވައި، އެމްޑީޕީގެ ގައުމީ މަޖިލީހުގެ މަކުނުދޫ ދާއިރާގެ ރައީސް އަހުމަދު މައުސޫމް ތާއިދުކުރެއްވި ގަރާރު ފާސްކުރީ، ރޭގެ ޖަލްސާގައި ބައިވެރިވި 109 މެމްބަރުންގެ ތެރެއިން 100 މެމްބަރުންގެ ވޯޓާ އެކު އެވެ.\nއެ ކޮމެޓީގައި ހިމެނިވަޑައިގަންނަވަނީ، ރައްޔިތުންގެ މަޖިލީހުގެ ވިލުފުށީ ދާއިރާގެ މެމްބަރު ހަސަން އަފީފާއި ފޮނަދޫ ދާއިރާގެ މެމްބަރު މޫސާ ސިރާޖާއި ހެންވޭރު އުތުރު ދާއިރާގެ މެމްބަރު އިބްރާހީމް މުއިއްޒުގެ އިތުރަށް ކުރީގެ ޑިފެންސް މިނިސްޓަރު އަމީން ފައިސަލް އެވެ. އޭގެ އިތުރަށް ނަޝީދު ކަނޑައަޅުއްވާ ބޭފުޅެއްގެ ހިމެނިވަޑައިގަންނަވާ ގޮތަށެވެ.\nނަޝީދު ކަނޑައަޅުއްވާ ބޭފުޅަކު އަދި ކަނޑައެއް ނާޅުއްވަ އެވެ.\nއެމްޑީޕީގެ ގައުމީ މަޖިލީހުން ފާސްކުރީ، އެ ކޮމެޓީ އިން ކުރާ މަސައްކަތްތައް، މަދުވެގެން ހަފްތާ އަކު އެއް ފަހަރު ގައުމީ މަަޖިލީހަށް ހިއްސާކުރާ ގޮތަށެވެ.\nނަޝީދަށް އަމާޒުކޮށް ދިން ހަމަލާއާ ގުޅިގެން މިހާތަނަށް ފަސް މީހަަކު ވަނީ ހައްޔަރުކޮށްފަ އެވެ. އޭގެ ތެރޭގައި ނަޝީދަށް ހަމަލާދިނުމުގައި އަމަލީ ގޮތުން ބައިވެރިވި ކަމަށް ތުހުމަތު ކުރެވޭ މީހުން ވެސް ހިމެނެ އެވެ. އެ ތަހުގީގު ފުލުހުން ކުރިއަށް ގެންދަނީ ބޭރުގެ މާހިރުންގެ ވެސް އެހީގަ އެވެ.\nހައެއް/މެއި އިންކުއަރީއަށް މާރިޔާ ހާޒިރުކޮށްފި\nނަފުރަތުގެ އަމަލުގެ ބިލު ފާސްކުރަން ގޮވާލައި ޕެޓިޝަނެއް


ރިޕޯޓް | Thiladhun - Part 2\nޢަބްދުﷲ ސަޢީދު2hours ago\nތިމާގެ މުހިއްމުކަން ބަލައިނުގަންނަ ތަނެއްގައި ވަގުތު ބޭކާރު ނުކުރޭ!\nމަރަށް ހާޒިރުވެ ބަލި އެނދުގައި އޮތްބައްޕަ، ދަރިފުޅަށް އަތުކުރީ ގަޑިއެއް ދެމުން ބުންޏެވެ. ” ދަރިފުޅާއެވެ! މިއީ ދަރިފުޅުގެ ކާފަ ބައްޕައަށްދިން ވަރަށް ދުވަސް ވީ ގަޑިއެކެވެ. މިގަޑިއަށް މިހާރު ދުއިސައްތަ ...\nއައިމިނަތު ޔުމްނާ ފެބްރުއަރީ 16, 2020 0\nލީކުވި އޯޑިއޯތައް: ހުތުރު ލަދުވެތި ވާހަކަތަކެއް\nރޭ މީސް މީޑިއާ ގުގުމާލީ ފުލުފުލުގައި ލީކުވި އޯޑިއޯތަކުން ތަކަކުންނެވެ. “ލީކްސް” ނަމަކަށް ކިޔާ ޓުވިޓަރު އެކައުންޓަކުން ލީކު ކޮށްލި ތިން އޯޑިއޯގައިވެސް އިވިގެންދާ އެއް އަޑަކީ މިހާރުގެ ޓޫރިޒަމް މިނިސްޓަރު ...\nހުސައިން ހަބީބް ފެބްރުއަރީ 16, 2020 3\nމަނަދޫ – ކޮށިމަގު ފެންވަޅު\nކޮށިމަގަކީ މަނަދޫގެ އެންމެ އިރުމަތީގައި ރަށް ހުރަހަށް އޮންނަ މަގެވެ. އެ މަގު އޮންނަނީ ރަށުގެ އިރުމަތީ އަވަށުގެ ގަމުތެރެއިން އުތުރުން ދެކުނަށް ގޮސް ދެކުނު ފަރާތު މޫދަށް ފޫގޮސްފައެވެ. އެ ...\nޢަބްދުﷲ ސަޢީދު ފެބްރުއަރީ 16, 2020 1\nމަސައްކަތްތެރިންގެ ފަރާތުން ދާއިރާގެ މެންބަރަށް ހުޅުވާލެވިފައިވާ ސިޓީއެއް!\nއިއްޔެ މީސްމީޑިއާއަށް ދޫވެފައިވާ، ރާއްޖޭގެ ފަތުރުވެރިކަމުގެ ދާއިރާގެ މަސައްކަތްތެރިން ތަކެއްގެ ކަންބޮޑުވުން ފާޅުކޮށްފައިވާ ދާއިރާގެ މަޖިލިސް މެންބަރަށް ހުޅުވާލެވިފައިވާ ސިޓީގެ ބައިތައް ހިއްސާކޮށްލާނަމެވެ. އެސިޓީއިން ބުނެދޭ މެސެޖުތައް ދާއިރާގެ މެންބަރާއި ހަމައަށް ...\nހުސައިން ހަބީބް ފެބްރުއަރީ 14, 2020 1\nރަނގަޅު ނަތީޖާ ބޭނުންނަމަ މުވައްޒަފުން ހިތް ހަމަޖައްސައިދީ!\nކޮންމެ ކުންފުންޏެއް، އޮފީހެއް ނުވަތަ އެނޫންވެސް މަސައްކަތުގެ ދާއިރާ ނިސްބަތްވާ ތަނެއްގެ ކުރިއެރުމާއި، ކާމިޔާބު ނުވަތަ ނާކާމިޔާބީގެ އަސްލަކަށްވެފައި އޮންނަނީ އެތަނެއްގެ މުވައްޒަފުންނާއި މެދު އަމަލު ކުރެވޭ ގޮތުން ނުކުންނަ ނަތީޖާއެވެ. ...\nއައިމިނަތު ޔުމްނާ ފެބްރުއަރީ 14, 2020 0\nލޮނުމެދު ކެއުމުން އަލަށް ފެނިފައިވާ ކޮރޯނާވައިރަސްއިން ރައްކާތެރި ވެވިދާނެތަ؟\nލޮނުމެދު ކެއުމުން އަލަށް ފެނިފައިވާ ކޮރޯނާވައިރަސްއިން ރައްކާތެރި ވެވިދާނެކަމަށް ބުނެ މިދުވަސްވަރުދަނީ ތަފާތު ވާހަކަތައް ދެކެވެމުންނެވެ. މީސްމީޑިޔާގެ ޒަރިއްޔާއިން ލޮނުމެދު ކެއުމުން މިވައިރަސްގެ ކިބައިން ސަލާމަތް ވެވިދާނެކަމަށް ބުނެ އެކި ކަހަލަ ...\nޔުމްނާ ޢަލީ ފެބްރުއަރީ 13, 2020 0\nއޭ އިންތިޙާބު ވާނޭ ކައުންސިލްގެ މެންބަރުންނޭވެ!\nތިޔަބެއިކަލުންނީ ރަށުގެ رعيةންގެ ފަރާތުން دولة އަށް ހުށައަޅާން އޮތް އެދުމެއް ހުށައެޅުމަށާއި، ރަށުގެ ކުރިއެރުމާއި ތަރައްޤީ އަށް އަޅާން އޮތް ފިޔަވަޅެއް އެޅުމަށް رعيةން ވަރަށް އިތުބާރުކޮށްފައި انتخاب ކުރާނޭ ...\n. ފެބްރުއަރީ 11, 2020 0\nތިދަލުންމަތީ ރައްޔިތުން، މާލެއަށް ބަރޯސާވާން މަޖުބޫރުވި ގޮތުގެ ކުޑަ މިސާލެއް!\nތިދަލުންމަތީ ރައްޔިތުން މާލެއަށް ބަރޯސާވާން މަޖުބޫރުވި ގޮތުގެ ކުޑަ މިސާލެއް ކުރީގެ އުއްތަމަ ފަނޑިޔާރު އަޙްމަދު ފާއިޒު ހުސައިން ތާރީޙީ ފަތްފުއްތަކުން ދައްކަވައިފިއެވެ. ތިދަލުންމައްޗަށް އުފަން އަޙްމަދު ފާއިޒް ޙުސައިންގެ އަމިއްލަ ފޭސްބުކްގައި މިމިސާލު ...\nހުސައިން ހަބީބް ފެބްރުއަރީ 10, 2020 2\nއަލަށް ފެނިފައިވާ ކޮރޯނާވައިރަސްއިން ރައްކާތެރިވުމަށް ނުވަތަ ފަރުވާކުރުމަށް ޚާއްޞަ ބޭހެއް މިހާތަނަށް އަދި ހޯދިފައެއް ނުވެއެވެ. އެހެން ނަމަވެސް އެ ވައިރަސް ޖެހިފައިވާ މީހުންގެ ކިބައިން ފެންނަ އަލާމަތްތަކަށް އެކަށީގެންވާ ފަރުވާ ...\nހުސައިން ހަބީބް ފެބްރުއަރީ 10, 2020 0\nރޭގެ ބިންހެލުން: އެވަގުތު ކުރެވުނު އިޙްސާސްތައް\nއުތީމު ކައުންސިލްގެ ރައީސް އަބުދު ﷲ ރަޝީދު އެވަގުތު އޮތީ އެނދުގައި އޮށޯވެލައިގެންނެވެ. ހީކުރީ ފަންކާއަށް މައްސަލައެއް ދިމާވީ ކަމަށެވެ. ފަންކާ ހުއްޓިފައި އެނބުރިގަތްހެން ހީވިއެވެ. ހަމަ އެޔާއިއެކު ލޮޅުމެއް އައިކަމުގެ ...\nހުސައިން ހަބީބް ފެބްރުއަރީ 6, 2020 0\nއަބުރާއި އިއްޒަތް… ދިވެހިންނަށް ނެތް ޝަރަފެއް!\nއަޅުގަޑުމެން ކޮންމެ މީހެއްގެ ވެސް އަބުރާއި އިއްޒަތެއް އޮވެއެވެ. އެއީ އަޅުގަޑުމެން ކޮންމެ މީހަކުވެސް ހިތުގެ އެންމެފުންމިނުން އަގުކުރާ އެއްޗެކެވެ. ތިމާގެ އަބުރާ އިއްޒަތަށް އަރައިގެންފިނަމަ، އެމީހެއްގެ ފެންވަރުންނާއި ގާބިލުކަން ހުރި ...\nމުޙައްމަދު ޝިހާބް ފެބްރުއަރީ 5, 2020 1


raajje in covid 19 jehunu9meehaku ragalhu vejje\nކޯވިޑް-19: ދިއްދޫގައި އަޅާފައިވާ ފިޔަވަޅުތައް އިތުރަށް ...\nރާއްޖެއިން ކޯވިޑް-19އަށް ޕޮޒިޓިވްވި މީހުންގެ ތެރެއިން އިތުރު9މީހުން ބަލިން ރަނގަޅުވެ ރާއްޖެއިން މިބަލިން ރަނގަޅުވި މީހުންގެ ޢަދަދު 58 އަށް އިތުރުވެއްޖެއެވެ. މިހާތަނަށް ރާއްޖެއިން މި ބަލިން ރަނގަޅުވި މީހުންގެ ތެރޭގައި ގިނައީ ދިވެހިންނެވެ.\nޓެކްނިކަލް އެޑްވައިޒަރީ ގްރޫޕް (ޓެގް) ގައި ހިމެނިވަޑައިގަންނަވާ ޑޮކްޓަރުން ވިދާޅުވެފައި ރާއްޖޭގައި ބަލިން ރަނގަޅުވާ މުއްދަތު ލަސްކަމަށެވެ. ނަމަވެސް ކުރިއަށ އޮތް ހަފްތާގެ ތެރޭގައި ކޯވިޑް ޖެހުނު މީހުންގެ ތެރެއިން ބަލިން ރަނަގަޅުވާ މީހުންގެ ޢަދަދު އިތުރުވާނެކަމަށް ޓެގްގެ ޑޮކްޓަރުން ވަނީ ވިދާޅުވެފައެވެ.\nރާއްޖޭގައި މިބައްޔަށް ޕޮޒިޓިވްވި މީހުންގެ ތެރޭގައި ގިނައީ ޒުވާން ޢުމުރުފުރައިގެ މީހުންނެވެ. އަދި މިބައްޔަށް ޕޮޒިޓިވްވާ މީހުންގެ ތެރެއިން ޢަލާމާތްފެންނަ މީހުންނަށްވުރެ އެއްވެސް ޢަލާމާތެއް ނުފެންނަމީހުން ގިނަކަމަށް ނެޝަނަލް އެމެޖެންސީ އޮޕަރޭޝަން ސެންޓަރުން ވިދަޅުވެއެވެ. ރާއްޖެއިން މިބަލި ޖެހުނު މީހުންގެ ޢަދަދު މިހާރު ވަނީ 1078 އަށް އަރާފައެވެ. މިހާރު ފަރުވާދެމުން އަންނަނީ 1014 މީހުންނަށެވެ. މި ބަލީގައި ރާއްޖެއިން މަރުވެފައިވަނީ4މީހެކެވެ.\nހެޕީމާކެޓުން ހުޅުދޫގެ މީހުން އުޅޭ ހުރިހާ ގެއަކަށާ މީދޫގެ ބައެއްގޭގެއަށް ރޯދަ ހަދިޔާ ބަހައިފިއެވެ. ހެޕީމާކެޓުން ހުޅުދޫގެ ހުރިހާގެއަކަށް ...


BREAKING:7vana faharah Messi Ballon d'Or award haasil koffi - vNews.mv\n7 ވަނަ ފަހަރަށް މެސީ ބެލަންޑޯ އެވޯޑް ހާސިލްކޮށްފި\nއައްފާން މުހައްމަދު 30 November 2021, 01:59\nދުނިޔޭގެ ފުޓުބޯޅައިގައި ވަކިވަކި ކުޅުންތެރިންނަށްދޭ އެންމެ ޝަރަފުވެރި އެވޯޑް ކަމުގައިވާ ބެލަންޑޯ އެވޯޑް، ޕީއެސްޖީގެ ތަރި އަދި އާޖެންޓީނާގެ ކެޕްޓަން ލިއޮނަލް މެސީ ހާސިލްކޮށްފިއެވެ.\n2021 ވަނަ އަހަރުގެ ބެލަންޑޯ އެވޯޑް މެސީ ހާސިލްކުރީ މިއަހަރުގެ އެންމެމޮޅު ފޯވަޑުގެ މަގާމު ހޯދި ބަޔާން މިއުނިކާއި، ޕޮލެންޑުގެ ތަރި ރޮބާޓް ލެވަންޑޮސްކީ އާއި ވާދަކޮށްގެންނެވެ.\n7 ވަނަ ފަހަރަށް މިއެވޯޑް މެސީ ހާސިލްކުރިއިރު އޭނާ އަކީ ފުޓުބޯޅައިގެ ތާރީހުގައިވެސް މިއެވޯޑް އެންމެ ގިނަ ފަހަރަށް ކާމިޔާބުކުރި ކުޅުންތެރިޔާއެވެ. އެންމެފުރަތަމަ މެސީ ބެލަންޑޯ އެވޯޑް ހާސިލްކުރީ 2009 ވަނަ އަހަރުއެވެ. އަދި އެއަށްފަހު 2010،2011،2012 އަދި 2015 ވަނަ އަހަރާއި 2019 ވަނަ އަހަރުވެސް މިއެވޯޑް ހާސިލްކުރީވެސް މެސީ އެވެ.\nއެއްއަހަރުގެ މެދުކެނޑުމަކަށްފަހު މެސީ މިއެވޯޑް ހާސިލްކުރިއިރު، ޓްރޮފީ އާއި ހަވާލުވުމަށްފަހު މެސީ ބުނީ، 2020 ވަނަ އަހަރުގެ ބެލަންޑޯ އެވޯޑަކީ ލެވަންޑޮސްކީ އަށް ހައްގު އެވޯޑެއް ކަމަށާއި، އެއީ އޭނާއަށް ލިވެންޖެހޭ އެވޯޑެއް ކަމަށެވެ.\nފާއިތުވީ 2020/2021 ވަނަ އަހަރު މެސީ ވަނީ ބާސާއަށް ސްޕެނިޝް ލީގުގެ3ވަނަ ހޯދައިދިނުމުގައި އިސްދައުރެއް އަދާކޮށްފައެވެ. މިއީ ބާސާ ނޫން ކުލަބަކަށް ކުޅެމުން މެސީ ބެލަންޑޯ އެވޯޑް ހޯދި ފުރަތަމަ ފަހަރެވެ. 20 އަހަރަށްފަހު މެސީ ބާސާ ދޫކޮށްލީ ލަލީގާގެ ގަވައިދުގެ ތެރެއިން ކުލަބުގައި މަޑުކުރެވޭނެ އެއްވެސް ގޮތެއް ނުފެނުމުންނެވެ.\nބާސާ ދޫކޮށް ޕީއެސްޖީ މިއަހަރު ޕީއެސްޖީ އަށް ބަދަލުވިއިރު އަދި އޭނާގެ އެންމެ ފުރިހަމަ ކުޅުން ދެއްކިފައެއް ނުވެއެވެ. އެހެންނަމަވެސް މެސީ ވަނީ މިއަހަރު ބޭއްވުނު ކޮޕާ އެމެރިކާ މުބާރާތުގެ ޗެމްޕިއަންކަން ހޯދާފައެވެ. މިއީ އާޖެންޓީނާ އާއިއެކު މަތީ ފަންތީގެ ޓްރޮފީއެއް މެސީ ހޯދި ފުރަތަމަ ފަހަރެވެ.\nއެއް އަހަރުގެ މެދުކެނޑުމަކަށްފަހު މެސީ ބެލަންޑޯ އެވޯޑް ހާސިލްކުރިއިރު އޭނާ އާއިއެކު މި އެވޯޑުގެ ގަދަ ފަހެއްގައި ހިމެނިފައިވަނީ ދެވަނައިގައި ލެވަންޑޮސްކީ، ތިންވަނައިގައި ޖޯޖީނިއޯ، ހަތަރުވަނައިގައި ކަރިމް ބެންޒެމާ އަދި ފަސްވަނައިގައި އެންގޯލޯ ކާންޓޭއެވެ.\nމެސީ އާއި އެންމެ ވާދަވެރި ކްރިސްޓިއާނޯ ރޮނާލްޑޯ މިފަހަރު ގަދަ5ގައިވެސް ހިމެނިފައިނުވާއިރު އޭނާއަށް ނޮމިނޭޝަންގައި ލިބިފައިވަނީ6ވަނައެވެ. އަދި ނޮމިނޭޝަންގެ ހަތްވަނަ ލިވަޕޫލްގެ ސަލާހް އަށް ލިބުނުއިރު 8 ވަނަ ލިބުނީ މެންޗަސްޓަރ ސިޓީގެ ކެވިން ޑިބްރޫނޭ އަށެވެ.\nބެލަންޑޯ ކުއްލި ހަބަރު ލިއޮނަލް މެސީ ޕެރިސް ސެއިންޓް ޖާމަން (ޕީއެސްޖީ) ކުޅިވަރު


Raajjeyge evves thaneh beyruge askaree marukazeh hadhaakah nudheyne: Shamaal | Mihaaru\nޗީފް އޮފް ޑިފެންސް ފޯސް، މޭޖަ ޖެނެރަލް އަބްދުﷲ ޝަމާލް މިއަދު ނޫސްވެރިންނަށް މައުލޫމާތު ދެއްވަނީ. --- ފޮޓޯ: ނިޝާން އަލީ/ މިހާރު\nރާއްޖޭގެ އެއްވެސް ތަނެއް ބޭރުގެ އަސްކަރީ މަރުކަޒަކަށް ނުދޭނެ: ޝަމާލް\n29 ޖޫން 2019 - 14:08 53 comments\nއިންޑިއާ ސިފައިންގެ އަސްކަރީ މަރުކަޒެއް ހަދަން ރާއްޖޭގެ ސަރަހައްދެއް ދޭން އުޅޭ ކަމަށް ބުނެ، އިދިކޮޅު ފަރާތްތަކުން ދަނީ ސަރުކާރަށް ވަރަށް ބޮޑަށް ފާޑު ކިޔަމުންނެވެ. ބައެއް މީހުން ތުހުމަތު ކުރާ ގޮތުގައި އެއީ ރާއްޖެ އިންޑިއާގެ ދަށަށް ގެންދަން އެ ގައުމުން ކުރާ މަސައްކަތުގެ ފުރަތަމަ ފިޔަވައްސެވެ.\nއެމްއެމްޑީއެފްގެ ހެޑްކުއާޓަރުގައި ބޭއްވި ނޫސްވެރިންގެ ބައްދަލުވުމުގައި ޝަމާލް، މި މައްސަލައިގައި ވިދާޅުވީ ރާއްޖޭގައި އަސްކަރީ ބޭސްއެއް ހަދަން ބޭރުގެ އެއްވެސް ބަޔަކަށް ދިނުމަށް ދިވެހި ސަރުކާރުން ނުވަތަ ދިވެހި އަސްކަރިއްޔާ އިން ވެސް ބޭނުން ނުވާ ކަމަށެވެ. އެކަމަކު، ގައުމުތަކާ ގުޅިގެން މިލިޓަރީ ކެޕޭސިޓީ ހޯދުމުގެ ވިސްނުން އެބަހުރި ކަމަށާއި އެއްވެސް ތަނެއް ބޭރުގެ އަސްކަރީ ބޭސްއަކަށް ނުދޭނެ ކަމަށް އޭނާ ވިދާޅުވި އެވެ.\nއެގޮތުން އެމްއެންޑީއެފްގެ އަމިއްލަ ރިޕެއާ ވަސީލަތްތަކެއް ހުރުން މުހިންމު ކަމަށް ވިދާޅުވި އެވެ. އުތުރު ތިލަފަޅުގައި އެފަދަ ތަނެއް ގާއިމު ކޮށްފި ނަމަ، ކޯސްޓް ގާޑުގެ ކެޕޭސިޓީ އެތައް ގުނައެއް އިތުރުވާނެ ކަމަށް ގަބޫލު ކުރައްވާ ކަމަށް ވެސް ޝަމާލް ވިދާޅުވި އެވެ.\nއިސްކަންދަރު ޝިޕް ގްރައުންޑްވެފައި ހަތް އަހަރު!\nކޯސްޓް ގާޑުގެ ކޮމާންޑަރު ބްރިގޭޑިއާ ޖެނެރަލް އަލީ ޒުހައިރު ވިދާޅުވީ، އެމްއެންޑީއެފްގެ އުޅަނދުތައް އަޅާފައި ބާއްވާނެ ތަނެއް ނެތުމުން ވަރަށް ބޮޑެތި ގޮންޖެހުންތަކެއް ކުރިމަތިވާ ކަމަށެވެ. އޭގެ ތެރެއިން ބައެއް އުޅަނދުތައް ހުޅުމާލޭގައި އަޅާފައި އޮންނަން ޖެހޭ ކަން ޒުހައިރު ފާހަގަ ކުރެއްވި އެވެ.\n"އަޅުގަނޑުމެންގެ ކޯސްޓް ގާޑުގެ އުޅަނދުތައް އަޅާފައި ބާއްވާނެ ބަނދަރެއް ނެތް ކަން. އަޅުގަނޑުމެންގެ ބޮޑެތި އުޅަނދު މެއިންޓެއިންކޮށް ބަލަހައްޓަނީ އެންމެ އެކަށީގެންވާ ގޮތެއްގައި ނޫން،" ޒުހައިރު ވިދާޅުވި އެވެ.\nއޭނާ ވިދާޅުވި ގޮތުގައި އުޅަނދުތައް މެއިންޓެއިންކޮށް ބަލަހައްޓަން އަރުވާ ޑޮކެއް ވެސް ނެތެވެ. ބައެއް އުޅަނދުތަކަކީ ރާއްޖޭގައި ހުރި ބައެއް ޑޮކްތަކަށް އެރުވޭނެ ކެޕޭސިޓީ ނެތް އުޅަނދުތަކަކަށް ވާތީ މެއިންޓެއިންކޮށް ދޭން ޖެހޭ ހިދުމަތްތައް ނުދެވުމުގެ ދަތިތައް ދިމާވެފައިވާ ކަމަށް އޭނާ ވިދާޅުވި އެވެ.\nއެމްއެންޑީއެފްގެ ލީޑަޝިޕުން ބޭއްވި ނޫސްވެރިންގެ ބައްދަލުވުން. --- ފޮޓޯ: ނިޝާން އަލީ/ މިހާރ\nއެގޮތުން ޒުހައިރު މިސާލެއްގެ ގޮތުގައި ނެންގެވީ ކޯސްޓް ގާޑު ޝިޕް ގާޒީ އެވެ. އެ އުޅަނދު އޮޕަރޭޓް ނުކުރެވޭތާ ތިން އަހަރުވެފައިވާ ކަމަށް ވެސް އޭނާ ވިދާޅުވި އެވެ. ޒުހައިރުގެ ވާހަކަތަކަށް ބާރު ދެއްވައި ޝަމާލް ވިދާޅުވީ އިސްކަންދަރު ޝިޕް އޮޕަރޭޓް ނުކުރާތާ ވެސް ހަތް އަހަރު ވެފައިވާ ކަމަށެވެ.\n"އިންޝުއަ ލޯންޗެއް. ދެ ވަނަ އަށް އެންމެ ބޮޑު ލޯންޗު މެއިންޓެއިން ނުކުރެވި އޮތީ،" ޝަމާލް ވިދާޅުވި އެވެ.\nޒުހައިރު ވިދާޅުވީ ކަނޑުގެ ސަރަހައްދު ބެލެހެއްޓުމުގެ މެކޭނިޒަމެއް ހަމަޖެހިގެން ގޮސްފި ނަމަ، މަސް ކަނޑުތައް ބެލެހެއްޓުން އިތުރަށް ވަރުގަދަ ވާނެ ކަމަށެވެ. އަދި ހުރިހާ އުޅަނދުތަކެއްގައި ޓްރެކިން ޑިވައިސް ގާއިމު ކުރުމުގެ މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\nޒުހައިރު ވިދާޅުވި ގޮތުގައި ޓްރެކިން ޑިވައިސް އުޅަނދުތަކުގައި ގާއިމު ކުރަނީ، އެއްވެސް އުޅަނދެއް ހާލުގައި ޖެހިއްޖެ ނަމަ، ވީހާވެސް އަވަހަށް އެހީތެރިކަން ފޯރުކޮށްދިނުމުގެ ބޭނުމުގަ އެވެ. އަދި އަލަށް ބަހައްޓާ ރާޑަރުތަކާ އެކު 18 ޕަސަންޓު ކަނޑުގެ ސަރަހައްދު ފެނިގެންދާނެ ކަމަށް ވިދާޅުވި އެވެ.\nއިތުރު ލިޔުންތައް އެމްއެންޑީއެފް ރާއްޖެ-އިންޑިއާ މޭޖަ ޖެނެރަލް އަބްދުﷲ ޝަމާލް ދިވެހި ސިފައިން ކޯސްޓް ގާޑް


ޖީ އެސްޓީ ދޭންޖެހެނީ މިލިއަނަރުން – Maldivian Democratic Party\nޖީ އެސްޓީ ދޭންޖެހެނީ މިލިއަނަރުން\nމިރާއްޖޭގައި އޮތް ޑިއުޓީ ނެގުމުގެ ބޯދާ އުޞޫލު ދޫކޮށް މިޒަމާނުގެ ކުރިއަރާފައިވާ ވިޔަފާރީގެ އުޞޫލަށް މަރުޙަބާ ނުކިޔާނީކާކުހެއްޔެވެ. ތަންދޮރުވަކިވާވަރުގެ ބަޔަކު ޖީއެސްޓީ ނެގުމަށް ދެކޮޅެއް ނުހަދާނެއެވެ.ޖީއެސްޓީ ނެގުމުން ވިޔަފާރިވެރިޔާ ރާއްޖެއަށް އެތެރެ ކުރާ މުދަލާ ތަކެތީން އެތެރެކުރާ ވަގުތު އެއްވެސް ފައިސާ އެއް ދައްކާކަށެއް ނުޖެހެއެވެ. އެހެންކަމުން ކުރިން ފައިސާ ނުނެގުމުން ވިޔާފާރިވެރިޔާގެ ވިޔާފާރި އިތުރަށް ފުޅާކުރުމަށް ނުވަތަ އެނޫން ކަމެއް ކުރުމަށް ވިޔަސް އެފައިސާ ވިޔާފާރިވެރިޔާގެ ޖީބުގައި ހުންނަނާނެއެވެ.\nޖީއެސްޓީ ނަގަން ފެށުމުން ރައްޔިތުމީހާ އަށް އެނގެނީ ކިރުދަޅެއްގެ އަގަކީ ޖުމްލަ ބާރަ ރުފިޔާ ކަމާ އޭގެތެރެއިން އެއްރުފިޔާއަކީ ޖީ އެސްޓީކަމެވެ.ކުރިން ރައްޔިތުމީހާއަކަށް އޭނާ ގަންނަ ކިރުދަޅުން ޑިއުޓީގެ ގޮތުގައި ވިޔަފާރިވެރިޔާ އަތުލަނީ ކިހާމިންވަރެއްކަމެއް ނޭނގެއެވެ. މިގޮތަށް ޖީއެސްޓީ ނެގުމުން ރައްޔިތުމީޙާ އަށް އޮޅުމެއްނެތި އެގަންނަ މުދަލަކުން ޖީއެސްޓީއަށް އަތުލަންޖެހޭ މިންވަރު ސާފްކޮށް އެނގޭނެއެވެ.\nމިނިޒާމަކީ ދުނިޔޭގެ ކުރިއަރާފައިވާ މިނިވަން ވިޔާފާރި ފުޅާކުރެވިގެން ދިޔަނިޒާމެވެ. ކުރީގެސަރުކާރުންވެސް ޖީއެސްޓީއަކީ މިހާރު ތަޢާރުފްކުރަން ވެއްޖެ ނިޒާމެއް ކަމުގައި ބުނިނަވެސް އެނިޒާމު ގާއިމްނުކުރީ ދުނިޔޭގެ ތަންދޮރު އޮޅުންފިލާފައި ނުވާތީ އާއި ތިމާމެންގެ ވިޔާފާރި ދުނިޔޭގެ ސިސްޓަމުގެތެރެއިން ކުރިއަރިއަރާނެކަން ނޭނގޭތީކަމަށް މިހާރު މިވަނީ ގަބޫލުކުރަން ޖެހިފައެވެ. މިވަރުގެބަޔަކު މިރާއްޖޭގެ ވެރިކަމަށް އަތުވެއްޖެނަމަ ރައްޔިތުން ދެން އުޅޭނީ ކޮންޙާލެއްގައިބާވައެވެ. ރައްޔިތުންގެ ލާބައާ މަންފާ އަށް ވުރެ ތިމާމެންގެ ވިޔަފާރި އަށް ވިސްނާމީހުން ނަކީ ވަރަށް އަނިޔާވެރިބަޔަކަށް މެނުވީނުވާނެއެވެ.\nމިރާއްޖޭގެ މިލިއަނަރުންނަކީ މާގިނަ ބައެއް ވެސް ނޫނެވެ.އިނގިލިން ގުނާލެވޭ ވަރަށް ތިބިބަޔަކަށް ވާއިރު ޖީއެސްޓީ ނެގުމުން ކުދިވިޔާފާރިތަކަށާއި ރައްޔިތުންނަށް އޮތީ ކޮންގެއްލުމެއްބާއެވެ. ވިޔަފާރިވެރިޔާއތުން ޖީއްެސްޓީ ނަގަނީ ސާފްފައިދާ އިން ކަމަށް ވާއިރު އެތެރެ ކުރިމުދަލުގެ ތެރެއިން ނުވިކުނު މުދަލުން ސަރުކާރަށް ބައިރުފިޔާ އެއްހާ ހިސާބު ދޭން ނުޖެހޭކަން ވެސް ފާހަގަކުރަމެވެ. ކޮންމެއަކަސް ވިޔާފާރިން ޖީއެސްޓީ ނަގަން ގަބޫލުނުވާ ފަރާތްތަކުގެ ފެންވަރާ އެވެރިންގެ އަމިއްލައެދުން ބޮޑުމިންވަރު ރައްޔިތުންނަށް ހާމަވެނިމިއްޖެ ކަމުގައި ދެކެމެވެ.


Dho?! Kaiveni ah fahu Meeraa gelluneetha?\nކައިވެންޏަށް ފަހު މީރާ ގެއްލުނީތަ؟\nޔަގީނަށް ވެސް ފާލިހު އާއި މީރާގެ ބްރޭކެއް ނޫނެވެ. ލަވަ އާއި މިއުޒިކާއި މަސައްކަތުން ބްރޭކެކެވެ. ދެން އުފެދޭ ސުވާލަކީ މިއީ އެވެ. މީރާ އަނެއްކާ ފާލިހުގެ ދަރިއަކަށް ބަނޑުބޮޑީ ހެއްޔެވެ؟\nލަވަކިޔުންތެރިޔާ މީރާ މުހައްދަކީ އެއް ދުވަސްކޮޅެއްގައި އެންމެ ގަދަ އަށް ޚަބަރު އުފެއްދި އެންމެ މަޝްހޫރު މޫނެވެ. އެކަމަކު އައިޑޮލްގެ ތަރި އަބްދުﷲ ފާލިހުއާ ކައިވެނިކުރި ހިސާބުން ފަލަސުރުހީ އަށް އަރައި ވެއްޓިގެން ދިޔަގޮތަށް ގޮސް މީރާ ފާޑަކަށް ގެއްލިއްޖެ އެވެ.\nކަވާ ސޯންގްސް އަޑުއަހާ ފަރާތްތައް މިކަމަށް ހެކިވާނެ އެވެ. އެންމެ ބޮޑަށް މީރާ މިސްވެގެން އުޅެނީ އޭނާގެ ހިތްގައިމު ކަވާ ލަވަތަކަށް މަރުދޭ މީހުންނެވެ. އެކަމަކު މީރާގެ އާ ލަވަތަކެއް އަޑުއަހާލަން ނުލިބުމަކީ ހަގީގަތުގައި ދިވެހި މިއުޒިކުގެ އިސްޓޭޖަށް ވެސް ފޫހިކަމާއި ފަޅުކަމެއް ވެރިކޮށްލާހާ ދެރަ ކަމެކެވެ.\nމި ވާހަކައެއް މީރާ އަށް ގުޅައިގެން ކިޔައިދިނީމަ އޭނާ ކިޔައިދިނީ އަދި މާ ބޮޑު ވާހަކައެކެވެ. -- މީރާ އުޅެނީ ބްރޭކެއް ނަގައިގެންނެވެ.\nޔަގީނަށް ވެސް ފާލިހު އާއި މީރާގެ ބްރޭކެއް ނޫނެވެ. ލަވަ އާއި މިއުޒިކާއި މަސައްކަތުން ބްރޭކެކެވެ. ދެން އުފެދޭ ސުވާލަކީ މިއީ އެވެ. މީރާ އަނެއްކާ ފާލިހުގެ ދަރިއަކަށް ބަނޑުބޮޑީ ހެއްޔެވެ؟ -- ޝައުގުވެރިނުވާންވީ ސަބަބެއް ނެތެވެ. މީރާ އާއި ފާލިހަށް ކުއްޖަކު ލިބޭ ނަމަ އެ ކުއްޖަކު ވާނީ ދިވެހި މިއުޒިކު އާ އުސްމިނަކަށް ގެންގޮސްދޭނެ ކަމެއްކަމާ މެދަކު ސުވާލެއް ވެސް ނުއުފެދެ އެވެ.\n"މަ ހަމަ ގޭގައި މިހުރީ،" ރާގަކަށް ދަމާލާފައި ސަމާސާއަކަށް ހަދާލައިގެން މީރާ ބުނެލީ މިހެންނެވެ.\nއެކަމަކު ސަޕްރައިޒްތަކެއްގެ ވާހަކަ ވެސް އޭނާ ބުންޏެވެ.\nމީރާ އާއި ފާލިހް.\n"ބްރޭކެއް ނަގައިގެން މި އުޅެނީ. އެކަމަކު މިދެން އެއްކޮށް ބްރޭކެއް ނެގީކީނުން. ކުޑަކޮށް މަޑުޖައްސާލައިގެން ތިބީ ހަމަ. އާ ސަޕްރައިޒްތަކެއް އެބަހުރި ޔަގީނަށް ވެސް ކުރިއަށް،" ހަނީމޫނުން އައިގޮތަށް އަދިވެސް ބްރޭކުގައި ތިޔަ އުޅެނީ ކައިވެނީގެ ސެލެބްރޭޝަންސްތައް ނިމުމަކަށް ނާންނާތީއޭ ބުނެ ދޯއެއް ޖަހާލުމުން ހޫނއެއް ޖަހާލާފައި މީރާ ބުނީ މިހެންނެވެ.\nއެހެންވީމަ މީރާ އާއި ފާލިހު އެމީހުންގެ ޕާސަނަލް ބްރޭކުން އެނބުރި އަންނަންދެން މަޑުކޮށްލަމާ ހިނގާށެވެ.


Footboalha Thari Salah Ah Malaamai Kuri Meehaku Jalah Laifi - Vaguthu\nފުޓްބޯޅަ ތަރި، ސަލާހު އަށް މަލާމާތް ކުރި މީހަކު ޖަލަށްލައިފި\nމިސްރުގެ މަޝްހޫރު ފުޓްބޯޅަ ކުޅުންތެރިއާ މުހައްމަދު ސަލާހް އަށް މަލާމާތް ކުރި އާންމުންގެ މީހަކު ޖަލަށްލާން ހުކުމް ކޮށްފިއެވެ.\nއުމުރުން 32 އަހަރުގެ، ގެރީ ހައިލެންޑް ނަމަކަށް ކިޔާ މި މީހާވަނީ ސަލާހު މެޗުގެ ފުރަތަމަ ހާފު ނިންމާލުމަށްފަހު ނަމާދު ކުރަން އިން ފޮޓޯ އެއް ނަގައި އޭނާ އެވަގުތު ވާހަކަ ދައްކަން ހުރި ބަޔަކަށް ފޮނުވައި މަލާމާތުގެ ބަސް ރައްދުކޮށްފައެވެ.\nމިކަމާއި ގުޅިގެން އޭނާގެ ކައިރީގައި އެވަގުތު ހުރި މުސްލިމަކު އޭނާ ކައިރިން މުސްލިމުންނާއި ޖެހިފައި އޮތް މައްސަލަ އަކީ ކޮބައިތޯ ސުވާލުކޮށްފައި ވެއެވެ.\nއެވަޓަންގެ ސަޕޯޓަރެއް ކަމަށްވާ ހައިލެންޑް ވަނީ ސަލާހްގެ ފޮޓޯއަށް ފަހު އަމިއްލަޔަށް މަރުވެފައިވާ މީހެއްގެ ފޮޓޯ އެ ގްރޫޕަށް ފޮނުވާފައެވެ. އަދި އިތުރު ބައެއް މުސްލިމުން ނަމާދު ކުރަން ތިބި ފޮޓޯ ފޮނުވައި އޭނާ ވަނީ މުސްލިމުންނަށް ވެސް މަލާމާތްކޮށް ފުރައްސާރަކޮށްފައެވެ.\nމިމަހުގެ ކުރީކޮޅު ހިނގި މި ހާދިސާ އާއި ގުޅިގެން އޭނާގެ މައްޗަށް ކޮށްފައިވާ ދަޢުވާ އަށްފަހު އޭނާ ހައްޔަރުކޮށްފައިވަނީ އޭނާގެ ގެއިންނެވެ. އޭނާ ހައްޔަރުކުރުމުން ފުލުހުން ކައިރީގައި، ކުށަށް އިއުތިރާފުވެ އޭނާ ބުނެފައިވަނީ އެކަން ކޮށްފައިވަނީ އޭނާ ކަމަށާއި ހުކުމެއް އަންނާނެ ކަން ކުރިންވެސް އެނގޭ ކަމަށެވެ.\nއޭނާވަނީ މަލާމަތް ކުރި ކަމުގެ ދައުވާގައި ކުއްސާބިތުވެ އެއް އަހަރަށް ޖަލަށް ލާން ހުކުމް ކޮށްފައެވެ.\nމެޗުގެ ލައިވް ކަވަރޭޖް 100 ފަހަރު ކަނޑާލަން ޖެހުނީ ރެފްރީ އަކަށް އަންހެނަކު ހުރުމުން\n"ވަގުތު ޔޫތު ކަޕް" ފުޓުބޯޅަ މުބާރާތް މިއަހަރު އައްޑޫގައި ބާއްވަނީ\nސަލާހު ކްރިސްމަސް ފާހަގަކުުރި މައްސަލަ ހޫނުވެ މުސްލިމް ސަޕޯޓަރުން ރަތަށް!\nއޮގަސްޓް 31, 2019 12:44\nއަދުލު އިންސާފަށް ކަންތަށްކުރަނީ ކާފަރުން ﷲ އަޅުކަންކުރާމީހުންނަށް މުސްލިމުންނަށް ކިޔަނީ ކާފަރުން އެންމެ ސަޖިދައެއް ކުރިޔަސް ސުވަރުގެދެ މުސްލިމުން އެތަށްހާސް ސަޖިދަ ކުރާއިރުވެސް ސުވަރުގެ ދިއުމާމެދު ސައްކު ސަބަބަކީ އަދުލު އިންސާފަށް ކަންތަށް ނުކުރާތީ\nއޮގަސްޓް 31, 2019 16:04\nރަގަޅު މުސްލިމުންނަކީ ތިމާ ކޮންމެ ތަނެއްގައި ކޮންމެ ކަމެއްގައި ހުއްޓަސް ތިމާގެ ރައްބުގެ މަތިން ހަނދާންކުރާމީހުންނެވެ. އެކަމަށްއޮތް އެންމެ ޚާއްޞަކަމަކީ ފަރުޟު ފަސްނަމާދަށް ސަމާލުކަން ދިނުމެވެ. ތިމާ އެވަގުތަކު ހުރި ކޮންމެ ތަނެއްވެސް އެކަމަށް ފުދެއެވެ. ދެން ދުޢާކޮށްއުޅުމެވެ. ފައްޅިތަކުގެ އަހުލުވެރިން އެމީހުންގެ ކޫސަނީ އަޅުކަމަށް ދާންޖެހޭނީ ހަމަ ފައްޅިއަށެވެ. މިކަން އެ މަލާމަތްކުރި ސޮރަށް ކިޔައިދިނުމުން އެސޮރުވެސް ރަގަޅުވެދާނެއެވެ.


Nihaan maqaamun isthiufaa nudhinas, maqaamun "OUT"!\nނިހާނު: މުޒާހަރާއެއްގެ ތެެރެއިން--ފޮޓޯ: ހަވީރު އޮންލައިން\nނިހާނު މަގާމުން އިސްތިއުފާ ނުދިނަސް، މަގާމުން "އައުޓް"!\nމިހާރު ހިނގަމުންދާ 18 ވަނަ ރައްޔިތުންގެ މަޖިލީސް ފެށުނީއްސުރެން މަޖިލީހުގައި ސަރުކާރު އޭރު ހިންގަމުންއައި ޕީޕީއެމް ޕާލަމެންޓްރީ ގްރޫޕްގެ ލީޑަރު ކަމާއި މެޖޯރިޓީ ލީޑަރުކަން ކުރައްވަމުން ގެންދެވީ ވިލިމާލެ ދާއިރާގެ މެމްބަރު އަހުމަދު ނިހާނު ހުސައިން މަނިކު އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން މަޖިލީހުގެ ތެރެއިން ހިންގި ހުރިހާ ޖަރީމާތަކެއްގެ މޭސްތިރިންނަކީ މަޖިލީހުގެ އޭރުގެ ރައީސް ފުވައްމުލަކު ދެކުނު ދާއިރާގެ މެމްބަރު އަބްދުﷲ މަސީހު މުހައްމަދު އާއި ޕީޕީއެމް ކޯލިޝަންގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާނު ހުސައިން މަނިކު އެވެ.\nމިހާރު ހިނގަމުންދާ 18 ވަނަ ރައްޔިތުންގެ މަޖިލިސް މި އޭޕްރީލް މަހުގެ ނިޔަލަށް ނިމޭއިރު، މި މަޖިލީހުން "ޖަހާނެ ސަކަރާތެއް ޖަހަން" ދެން އޮތީ އެންމެ ދެ ހަފްތާއެވެ. މަޖިލީހުގެ ކުރީގެ ރައީސް މަސީހަށާއި ޕީޕީއެމް ޕީޖީ ލީޑަރު ނިހާނުއަށް ލައްކަ "ސަކަރާތް" މަޖިލީހުގެ ތެރޭގައި ޖެހިއްޖެ އެވެ. މިހާރު ހިނގަމުންދާ ރައްޔިތުންގެ މަޖިލީހަކީ މިހާތަކަށް އުފެދުނު އެންމެ ހަޑިމުޑުދާރު މަޖިލީހެވެ. އެކަން ރައްޔިތުންގެ އިތުރުން މިހާރު ހިނގަމުންދާ މަޖިލީހުގެ ބައެއް މެމްބަރުން ވެސް ގެންދަވަނީ ވިދާޅުވަމުން ނެވެ.\nއެކަމުގެ ޒިންމާ މަޖިލީހުގެ ކުރީގެ ރައީސް މަސީހާއި އަދި އޭރު ސަރުކާރު ހިނގި ސަރުކާރު ކޯލިޝަންގެ މައިޕާޓީ ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަދި އަދި މެޖޯރިޓީ ލީޑަރު ނިހާނު ނަންގަވަން ޖެހެއެވެ.\nމިހާރު ހިނގަމުންދާ މަޖިލީހުން ފެނުނު އެންމެ ހަޑި މުޑުދާރު އަމަލުތައް ހިންގެވުމުގައި އެންމެ ކުރީގައި އުއްޅުއްވީ ވެސް މަސީހާއި ނިހާނު އެވެ. އެދެބޭފުޅުންގެ ފަހަތުން ޕީޕީއެމް ކޯލިޝަންގެ މަޖިލިސް މެމްބަރުންނެވެ.\nމިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ ދައުރު ނިމޭއިރު، 19 ވަނަ ރައްޔިތުންގެ މަޖިލީހުގެ އިންތިހާބު އެވަނީ ބާއްވާފަ އެވެ. މަސީހު އިންތިހާބުގައި ވާދަކޮށްލަން ކެރިވަޑައި ނުގެންނެވިއިރު، ވާދަކުރެއްވި ނިހާނަށް ޖެހިވަޑައިތީ ނާކާމިޔާބާ ކުރިމަތިލާށެވެ. އެހެންކަމުން ދެން އުފެދޭ 19 ވަނަ ރައްޔިތުންގެ މަޖިލީހުން މަސީހާއި ނިހާނެއް ނުފެންނާނެ އެވެ. އެ ދެބޭފުޅުންގެ އިތުރުން މިހާރު ހިނގަމުންދާ މަޖިލީހުގައި ހަޑިމުޑުދާރު އަމަލުތަކެއް ހިންގި ގިނަ މެމްބަރުންތަކެއް ނުފެންނާނެ އެވެ. އޭގެ ތެރޭގައި ޕީޕީއެމްގެ ކުރީގެ ނައިބު ރައީސް އަދި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އާއި ޕީޕީއެމްގެ ޑެޕިއުޓީ ލީޑަރު ރިޔާޒު ރަޝީދުއާއި ކުރިން އެމްޑީއޭ އަދި މިހާރު ޕީޕީއެމް މެމްބަރެއްގެ ގޮތުގައި ހުންނެވި ހޯރަފުށި ދާއިރާގެ މެމްބަރު މުހައްމަދު އިސްމާއީލާއި އެމްޑީއޭގެ ޕާލަމެންޓްރީ ގްރޫޕްގެ ނައިބު ލީޑަރު އަލީ މައުރޫފްމެންފަދަ ބޭފުޅުން މެއި މަހުގެ ފަހުކޮޅު ހުވާކުރާ 19 ވަނަ މަޖިލީހުން ނުފެންނާނެ އެވެ. އެބޭފުޅުންނަށް އެފުސަތު ދޭން ރައްޔިތުން ބޭނުންނުވި ސަބަބު މިހާރު ހުންނާނީ ހަމަ ރަނގަޅަށް ވިސްނިފަ އެވެ.\nނިހާނު އެވެ. 19 ވަނަ މަޖިލިސް އެކުލަވާލުމަށް ބޭއްވި އިންތިހާބުން މަނިކުފާނު ފެއިލްވުމުން ދެން ޕީޕީއެމްގައި މަނިކުފާނުގެ މާބޮޑު ދައުރެއް ނެތެވެ. އިސްތިއުފާ ދެއްވިިރު، މަނިކުފާނުގެ ޕީޕީއެމް ޕާލަމެންޓްރީ ގްރޫޕްގެ ލީޑަރުކަން ނިމެން މާގިނަ ދުވަހެއް ނެތެވެ. މިހާރު ބާކީ ދެ ފަހްތާއެއްހާ ދުވަހު މަނިކުފާނު ބޭނުންނަމަ ޕީޕީއެމް ޕީޖީ ލީޑަރުކަމުގެ މަގާމުގައި ހުންނެވިދާނެ އެވެ.\nމިމަހުގެ ހަ ވަނަ ދުވަހު ބޭއްވި މަޖިލިސް އިންތިހާބުން ކާމިޔާބު ހޯއްދެވި 87 މެމްބަރުން، މެމްބަރުކަމުގެ ހުވާ މެއި މަހުގެ 28 ވަނަ ދުވަހު ކުރާއިރު، އެތާކު ނިހާނެއް ނުހުންނާނެ އެވެ. އެހެންކަމުން ޕީޕީއެމް ޕާލަމެންޓްރީ ގްރޫޕަކު 28 މެއި ވަނަ ދުވަހު ފެށިގެން ނިހާނެއް ނުހުންނާނެ ތާއެވެ. އެހެންވީމައި ޕީޕީއެމް ޕާލަމެންޓްރީ ގްރޫޕްގެ ލީޑަރު ކަމުން ނިހާނު އެވަނީ "އޮޓަމެޓިކުން އައުޓް ވެފަ" އެވެ.\nނިހާނު އެވެ. ޕީޕީއެމްގައި މަނިކުފާނުގެ މަގާމަކީ ޕީޕީއެމް ޕާލަމެންޓްރީ ގްރޫޕްގެ މެމްބަރެއްގެ ހައިސިއްޔަތުން ޕީޕީއެމް ޕާލަމެންޓްރީ ގްރޫޕްގެ ލީޑަރު ކަމެވެ. އެ ހައިސިއްޔަތު މިހާރު ނިމިއްޖެ އެވެ. މަޖިލީހުގެ އަންހެން މެމްބަރުންގެ މޫނަށް "ކޯ ދެވެލުން" ނިހާނާއެކު ނިމިއްޖެ އެވެ. ދެން މަޖިލީހުން އެފަދަ މަންޒަރެއް އެއްވެސް މެމްބަރެއްގެ ކިބައިން ނުފެންނާނެ ކަމަށް އުއްމީދު ކުރަމެވެ.\nއަސްލު ސީއެންއެމް މިހާރު ނުކިޔަނީ މިކަހަލަ އަންޕްރޮފެޝަނަލް އެއްޗެހި ހުންނާތީ. މީގައި ހަގީގަތް ހުއްޓަސް ޕްރޮފެޝަނަލްކަމެއް ނެތް، ރާއްޖެޓީވީ އެކޭ އެމްޑީޕީގެ ފޮޅިއެކޭ ސީއެންމެން ތަފާތެއްނެއް. މީގަ މިހުރި އެއްޗެހި ހަމަ ހަވީރު ނޫހުގަވެސް އެބަހުރި، އެކަމް އެއީ ރީންދޫފޮޅި ސްޓައިލަކަށް ނޫން. ޕްރޮފެޝްނަލްކޮށް. މީ ވަރަށް ވާހަކަ


Vazeefaa Ah Nudhaan Vegen Raheenu Kuri Kamah Hedhunu Meehaku Falhaa Araifi - Vaguthu\nވަޒީފާއަށް ނުދާން ވެގެން ރަހީނު ކުރި ކަމަށް ހެދުނު މީހަކު ފަޅާއަރައިފި\nވަޒީފާއަށް ނުދާންވެގެން ރަހީނު ކުރި ކަމަށް ބުނެ އޮޅުވާލި މީހަކު ފަޅާއަރައިފިއެވެ.\nއެމެރިކާގެ ސްޓޭޓެއް ކަމަށްވާ އަރިޒޯނާގައި ދިރިއުޅެމުން އަންނަ އުމުރުން 19 އަހަރުގެ ބްރެންޑަން ސޫލްސް ރަހީނު ކޮށްފައިވާ ކަމަށް ބުނެ އޭނާ ހަދާފައިވަނީ ދޮގު ކަމަށް އެގައުމުގެ ފުލުހުން ވަނީ ބުނެފައެވެ.\nފުލުހުން ބުނީ އޭނާ އަޅައިގެން ހުރި ބެލްޓުން އަށް ފުރަގަހަށް ބަދެފައި އަނގައިގެ ތެރެއަށް ފޮތިގަނޑެއް ޖަހާފައި އޮއްވާ ފެނިފައިވަނީ އަރިޒޯނާގެ ސިޓީއެއް ކަމަށްވާ ކޫލިޖްއިން މި މަހުގެ 10 ވަނަ ދުވަހު ކަމަށެވެ.\nއޭނާ ސަލާމަތް ކުރުމުން ފުލުހުން ގާތު އޭނާ ބުނެފައިވަނީ މާސްކު އަޅައިގެން ތިބި ދެ މީހަކު އޭނާ ހިނގާފައި ދަނިކޮށް ބޮލުގައި އެއްޗަކުން ޖަހާ ހޭނެއްތި ކަމަށާއި،ހޭލެވުނުއިރު، އޮތީ އެސިޓީގައި ހުންނަ ފެން ޕްލާންޓެއް ކައިރީގައި ކަމަށެވެ.\nއެހެން ނަމަވެސް ފަހުން އޭނާ ވަނީ ފުލުހުންނަށް އޭނާ ރަހީނު ކުރި ކަމުގެ ހެކި ނުލިބުމުން ހާދިސާ ހިނގިގޮތް ކިޔާދީފައެވެ. އެގޮތުން އޭނާ ބުނީ، އެއީ އޭނާ އަމިއްލަ އަށް ކުރި ކަމެއް ކަމަށާއި އެކަން ކޮށްފައިވަނީ ވަޒީފާގައި ހުރެފައި ބޭރަށް ނުކުމެ ދެން އަނބުރާ ނުދާން ވެގެން ކަމަށެވެ.\nމި މައްސަލައާއި ގުޅިގެން މިހާރު އޭނާ ވަނީ ވަޒީފާއިން ކަނޑާލާފައި ކަމަށްވެސް މީޑީއާތަކުން ވަނީ ބުނެފައެވެ.\nފެބުރުއަރީ 23, 2021 18:48\nއަދި މާރަނގަޅެއްނު ދެން ދުވަހަކުވެސް އެވަޒީފާއައް ދާކައް ނުޖެހޭނުން ދެނެއް.


ދަސްވާރު ޕްރޮގުރާމްގައި ތަމްރީންދޭ މުއައްސަސާތަކާއި އެކު އެމްއޯޔޫއެއްގައި ސޮއިކޮށްފިMikal News\nދަސްވާރު ޕްރޮގުރާމްގެ އެމްއޯޔޫގައި މުއައްސަސާތަކާއި އެކު ސޮއިކުރަނީ. ފޮޓޯ: އޭއީސީ\nދަސްވާރު ޕްރޮގުރާމްގައި ތަމްރީންދޭ މުއައްސަސާތަކާއި އެކު އެމްއޯޔޫއެއްގައި ސޮއިކޮށްފި\n21 އޯގަސްޓް 2015, 19:28 |\nޏ.އަތޮޅު ތައުލީމީ މަރުކަޒުގެ ގުރޭޑް 10 ގައި ކިޔަވާ ދަރިވަރުންގެ ތެރެއިން ދަސްވާރު ޕްރޮގުރާމްގައި ހިމެނޭ ދަރިވަރުންނަށް ތަމްރީންދޭ މުއައްސަސާތަކާއި އެކު އެސުކޫލުން އެމްއޯޔޫއެއްގައި ސޮއިކޮށްފިއެވެ.\nޏ.އަތޮޅު ތައުލީމީ މަރުކަޒުން ވިދާޅުވީ ގުރޭޑް 10 ގެ ދަރިވަރުންގެ ތެރެއިން ދަސްވާރު ޕޮރޮގުރާމްގައި ބައިވެރިވެފައިވަނީ 71 ދަރިވަރުން ކަމަށާއި އެދަރިވަރުން ތަމްރީން ކުރުމަށް ފުވައްމުލަކު 13 މުއައްސަސާއާއި އެކު އެއްބަސްވުމެއް ހެދިފައިފައިވާ ކަމަށެވެ.\nޏ.އަތޮޅު ތައުލީމީ މަރުކަޒުގައި ރޭ ބޭއްވި ހާއްސަ ރަސްމިއްޔާތެއްގައި ދަސްވާރު ޕޮރޮގުރާމްގައި އެސުކޫލްގެ ފަރާތުން ސޮއިކުރެއްވީ ޑެޕިއުޓީ ޕްރިންސިޕަލް އީނާސް އަލީ އެވެ. މުއައްސަސާތަކުގެ ފަރާތުން ސޮއިކުރެއްވީ އެމުއައްސަސާތަކުގެ ވެރިންނެވެ.\nމިއީ އެޑިއުކޭޝަނުން ފައްޓަވާފައިވާ ޕްރޮގުރާމެކެވެ. މިޕްރޮގުރާމް ފުރިހަމަ ކުރާ ދަރިވަރުން ޖިސީއޯލެވެލް އިމްތިހާނުގައި ބައިވެރިވާކަށް ނުޖެހެއެވެ. ނަމަވެސް މިޕްރޮގުރާމް ނިންމުމުން ޖީސީއީ އޯލެވެލްގެ3މާއްދާއިން ފާސްވުމާއި އެއްވަރުގެ ސެޓްފިކެޓެއް ލިބޭނެއެވެ. އަދި އެކުދިން ވަޒީފާތަކަށް ދިޔުމުގައި މިސެޓްފިކެޓް ބޭނުން ކުރެވޭނެއެވެ.


ރާއްޖޭ މިވައްޓާލަނީ ބޮޑު ނުރައްކަލަކަށް: ޑރ.ޚަލީލް – Nilandhe\nދިވެހިރާއްޖޭގައި އެއްވެސް ޤައުމެއްގެ މިލިޓަރީ ބޭސްއެއް ހެދިގެން ނުވާނެކަމަށާއި ވެރިކަމުގެ ފުރަތަމަ ހަފްތާގެ ތެރޭގައިވެސް ރާއްޖެ ނުރައްކަލާ ދިމާލަށް މިހާރުގެ ސަރުކާރުން ގެންދާކަމަށް ނިލަންދޫ ދާއިރާގެ މެންބަރު ޑރ.ޢަބުދުﷲ ޚަލީލް ވިދާޅުވެއްޖެއެވެ. އޭނާ މިގޮތަށް ވިދާޅުވެފައިވަނީ އިންޑިޔާއިން ދީފައިވާކަމަށް ބުނާ2ހެލިކޮޕްޓަރު ބެލެހެއްޓުމަށް ބައިތިއްބާ އިންޑިޔާ ސިފައިންގެ ޢަދަދު އިތުރުކުރުމަށް ނިންމުމާގުޅިގެން ފޭސްބުކްގައި ކޮށްފައިވާ ޕޯސްޓެއްގައެވެ.\nރާއްޖޭގައި އޮތް އިންޑިޔާގެ ދެ ހެލިކޮޕްޓަރު ބެލެހެއްޓުމަށް މިވަގުތު ތިބޭ 40 ސިފައިންގެ ޢަދަދު 60 އަށް އިތުރުކުރުމަށްވަނީ ނިންމާފައެވެ. މި ކަމާގުޅިގެން ދިވެހިންގެ ތެރެއިން ގިނަ ޢަދަދެއްގެ ބަޔަކު ދަނީ މިކަމަށް ނުރުހުންފާޅުކުރަމުންނެވެ.\nއިންޑިއާ ސިފައިން ތިބެނީ ލ.އަތޮޅާއި އައްޑޫ ސިޓީގައެވެ. ލ.އަތޮޅު އިސްކަންދަރު އެއާބޭސްގައި ހެލިކޮޕްޓަރު އޮތް ނަމަވެސް އިންޑިއާ ސިފައިން ތިބެނީ ގަމުގައި ހުންނަ އާންމުންގެ އެކި ގެތަކުގައެވެ.\nރައީސް ޔާމީންގެ ވެރިކަމުގައި އިންޑިއާގެ ދެހެލިކޮޕްޓަރާއި އިންޑިއާ ސިފައިން އަނބުރާ ގައުމަށް ގެންދަން ދިވެހި ސަރުކާރުން އެންގި ނަމަވެސް އިންޑިއާ އިން ދިވެހި ސަރުކާރުގެ އެންގުމަށް ބޯލަނބާފައެއް ނުވެއެވެ.\nމިހާތަނަށް އިންޑިއާ ސިފައިން ރާއްޖޭގައި ތިބީ ކޮންމެ ހަމަސް ދުވަހަކުން ސިފައިންގެ އާޕްލެޓޫނެއް ރާއްޖެ އަންނަ ގޮތަށެވެ. ނަމަވެސް ރައީސް ޔާމީންގެ ސަރުކާރުގެ ފިއްތުންތައް ކުރިމަތިވުމުން އިންޑިއާ ސިފައިންގެ ރާއްޖޭގައި ތާށިވެފައި ތިބޭތާ މިހާރު އަހަރެއްހާ ދުވަސް ވެއްޖެއެވެ.\nއިންޑިއާ އިން ރާއްޖެއަށް ދެ ހެލިކޮޕްޓަރު ހަދިޔާކުރި ކަމަށް ބުނި ނަމަވެސް އެއީ ދެ އަހަރުން އާކުރާ ގޮތަށް 2010 ގައި ހެދި އެއްބަސްވުމެއްގެ ދަށުން އިންޑިއާ ސިފައިން ރާއްޖޭގައި އޮޕަރޭޓްކުރަން ރާއްޖޭގައި ބޭއްވި ދެ ހެލިކޮޕްޓަރެވެ.\nއެއީ ރާއްޖޭގައި ހުންނަވާ އިންޑިއާ ސަފީރަށް ޖަވާބުދާރީވާން ޖެހޭ ގޮތަށް، އޮޕަރޭޓްކުރާ ހެލިކޮޕްޓަރުތަކެކެވެ. ހެލިކޮޕްޓަރު އޮޕަރޭޓްކުރުމުގެ ބޭނުމަށް ރާއްޖޭގައި ތިބޭ އިންޑިއާ މީހުންގެ މައްޗަކަށް އަދި އެ މީހުން ތިބޭ ތަނަކަށް ވެސް ރާއްޖޭގެ ގާނޫނުތަކެއް ނުހިނގާނެ އެވެ. އެއީ ފުރިހަމަ ޑިޕްލޮމެޓިކް އިމިއުނިޓީގައި ތިބޭ ބައެކެވެ.\nރާއްޖޭގައި ތިބޭ އިންޑިއާ ސިފައިންގެ އަދަދު އިތުރު ކުރަން ނިންމާފައި މިވަނީ ރައީސް ސޯލިހް ސަރުކާރުން އިންޑިއާ އާއި ގާތް ގުޅުމެއް ބާއްވާނެ ކަމަށް ވައުދުވެ، ވެރިކަމާއި ހަވާލުވިތާ ހަފްތާއެއް ވެސް ނުވަނީސްކަން ފާހަގަކުރެވެއެވެ.


ރ.ނަޝީދު އޭދަފުށްޓަށް ވަޑައިގެން ގެއެއްގެތެރޭގައި އުޅުއްވި ގޮތުގެ ވާހަކަ ޝައިޚްގެ ދުލުން – DhiDaily\nކުރީގެ ރައީސް އަދި ރައްޔިތުން މަޖިލީހުގެ ރައީސް މުޙައްމަދު ނަޝީދު ބ.އޭދަފުށްޓަށް ވަޑައިގެން އުޅުއްވިގޮތުގެ ވާހަކަ، އައްޝައިޚް ޒަމްޒަމް ފާރިޝް ވިދާޅުވެދެއްވައިފިއެވެ.\nރައްޔިތުން މަޖިލީހުގައި ބުދަ ދުވަހު ބޭއްވި ޖަލްސާގައި މަރަދޫ ދާއިރާގެ މެންބަރު އިބްރާހިމް ޝަރީފް(މަވޯޓާ ޝަރީފް) ދެއްކެވި ވާހަކައަކާއި ގުޅިގެން، ޝަރީފްގެ ނަންއިއްވައި އޭނާ މަޖިލީހުގެ ތަޅުމުން ބޭރުކުރައްވަން ރައީސް ނަޝީދު ވާހަކަދައްކަވާފައިވާ ވީޑިއޯ ކްލިޕް، ޝުޢައިބު ޢަލީ(ފުރަހަނި ޝުޢައިބު) ވަނީ ޓްވިޓާރގައި ހިއްސާކުރައްވާފައެވެ.\nމި ވީޑިއޯ ކްލިޕާއެކު ޝުއައިބު ވަނީ މަޖިލީހުގެ ރިޔާސަތުން މަޖިލިސް މެންބަރަކަށް މުޚާތަބުކުރައްވާ ”މީނާ ނެރޭށޭ“ ވިދާޅުވެ ސާރޖެންޓް އެޓް އާރމްސްއަށް ރިޔާސަތުން ހަރުކަށި އަމުރެއްނުކުރެއްވޭނެ ކަމަށެވެ. އަދި އެއީ އެ ދާއިރާގެ ރައްޔިތުންނަށް ރިޔާސަތުން ބޭއަދަބީކޮށް ވާހަކަދެއްކެވުންކަމަށް ބެލެވޭނެކަމަށް ވެސް ޝުޢައިބު ވިދާޅުވިއެވެ.\nމި ގޮތުން ޝުޢައިބުގެ ޓްވީޓަށް ކުރެއްވި ރިޕްލައިގައި ޝައިޚް ޒަމްޒަމް ފާރިޝް ވިދާޅުވީ އެއިން އެ ފެންނަނީ ރައީސް ނަޝީދުގެ ކެބިނެޓް މެންބަރުންނާއި އަރިހުގައި މަސައްކަތްކުރައްވާ ބޭފުޅުންނާއި ދެބަސްވެވަޑައިގަންނަވާ ގަޑީގައި މުޢާމަލާތުކުރައްވާ ގޮތްކަމަށެވެ. އަދި ”އަޅުގަނޑުގެ“ ރަށަށް ވަޑައިގެން ޓީވީއެމް އަޅުވާފައި ހުރީމަ ކަންކުރެއްވީ ހަމަ އެހެންކަމަށް ވެސް ޝައިޚް ޒަމްޒަމް ފާރިޝް ވިދާޅުވިއެވެ.\nޝައިޚްގެ މި ވާހަކަތަކާއި ގުޅިގެން ރައީސް ނަޝީދު ކަންކުރެއްވީ ކިހިނެއްތޯ ބަލައިލަން ”ދި ޑެއިލީ“ އިން، ޝައިޚާއި ސުވާލު ދެންނެވީމެވެ.\n”ރައީސް ނަޝީދު ވަޑައިގަތީ އޭދަފުށްޓަށް. ރަށަށް ވަޑައިގެން ހެނދުނު އައީ އަޅުގަނޑުމެން ޢާންމުކޮށް ޗުއްޓީއަށް ގޮސް ތިބޭ ގެއަށް. 10 ޖަހާކަންހާއިރު. ވަޑައިގެންނެވިއިރު ހުރީ ޓީވީއެމް އަޅުވާފަ. ރައީސް ނަޝީދު ވިދާޅުވީ ޓީވީ ނިއްވައިލާށޭ. އެކަމަކު އެއްވެސް މީހަކު އަޅައެއްނުލި. އެމްޑީޕީގެ ޓީމް ބޭފުޅުން ވެސް މާ ބޮޑަކަށް އަޅައެއްނުލި. ދެން ރައީސް ނަޝީދުގެ ގާތަށްއައީ އެ ފެންނަކަހަލަ(މަޖިލީހުގެ ބުދަ ދުވަހުގެ ޖަލްސާގައި މަވޯޓާ ޝަރީފް ތަޅުމުން ބޭރުކުރައްވަން އުޅުއްވި ވަގުތު ކޯފާ އިސްކުރެއްވިގޮތަށް) ސިނގުރުޅިގަނޑެއް. ދެން އެ ގޮތަށް ހަޅޭފުޅުލައްވައިގަތީ ޓީވީ ނިއްވައިލާށޭ ވިދާޅުވެފައި. ވިދާޅުވީ މި ބުނީނޫންހޭ ނިއްވައިލާށޭ! އެ ހިސާބަށް ދިޔައިމަ ކޮންމެވެސް މީހަކު ގޮސް ނިއްވައިލީ“ ޝައިޚް ވިދާޅުވެދެއްވިއެވެ.\nނަމަވެސް ރައީސް ނަޝީދު ޓީވީ ނިއްވައިލަން ވިދާޅުވީ ކޮންކަމަކާކަމެއް ނުވަތަ އެ ވަގުތު ވަކި ޕްރޮގްރާމެއް ދައްކާތީކަމެއް ޝައިޚް ވިދާޅެއްނުވެއެވެ.\nބަޑި އަބުދުﷲ says:\nތިވަރަށް ތިކަންއެގުނުމީހަކަށް ޓީވީނިއްވަން ނަޝީދުބުނިކަމެއްވެސްއެގޭނެ ޔަގީން!ނޫނީ ކަޑައެޅިގެން ދޮގު ތިޔައީ އިމްރާނު, ޝަހީމު،ކަހަލައި ކަޑައެޅިގެން ދޮގުހަދާ ޝޭކެއް،\n’އަބަދު އެންމެނަކު ހަމާގަ ތިބެދާނެ ކަމަށް އަހަރުމެން ހަމާގަ ތިބޭ މީހުން ދެކޭނެ ކަމަކު ނެތޭ‘\nMuseebaatheh aee migaumah jehifa huri\nބަލަ ނައީމޫ..ގަންޖާ ނުބޮއި އެކުދިން ސަލާމަތެއް ނުވާނެ.އަދި އެއީ އެކުދިންގެ އިންސާނީ ހައްގެއް. ތިފާޑު ވާހަކަ ދައްކާނަމަ ހިތްތައް ހަލާކު ކުރުވަނި ރައީސް ކޯފާވެދާނެ.\nބިން އަޙްމަދު says:\nބަޔަކަށް ރުނޑިވެފަ ޚަބަރަކަށް ނުވެދާނެ، އެކަމު އެއީ ބަޔަކަށް އޭނާގެ ”އޯގާތެރި“ ކަމަށް މިހާރު މިވަނީ ވެފައި.\nބަލަ ތިކަން ހުރީ ތިމަގަށްކަން އަހަރެމެންނަށް އިގޭ އެކަމު އޭނަގެ ފަރާތުން ތިޒާތުގެ ކަންކަން ނިފެންނަ، ނުދެކޭ މީހުން މި ޤައުމުގަ އުޅެނީ ދެއްތޯ؟\nMiden habarehh tha\nގަންޖާ ބޯ މީހުންގެ ގާތަށް އަންނާނެ އެކަހަލަ ސިނގު ރުޅިއެއް.


Kim aa eku baavvaa summit Trump cancel kuravvaifi | Mihaaru\nނޯތު ކޮރެއާގެ ލީޑަރު ކިމް ޖޮން-އުން އާއި އެމެރިކާގެ ރައީސް ޑޮނަލްޑް ޓްރަމްޕް.\n24 މެއި 2018 - 19:196comments\nވޮޝިންޓަން (މެއި 24) - ނޯތު ކޮރެއާގެ ލީޑަރު ކިމް ޖޮން-އުންއާ އެކު އަންނަ މަހު ބާއްވަން ޕްލޭންކުރި ސަމިޓް އެމެރިކާގެ ރައީސް ޑޮނަލްޑް ޓްރަމްޕް ކެންސަލް ކުރައްވައިފި އެވެ.\nޓްރަމްޕް ވިދާޅުވީ އެމަނިކުފާން އެގޮތަށް ނިންމެވީ ނޯތު ކޮރެއާ އިން ދާދި ފަހުން ހާމަކުރަން ފެށި ރުޅިވެރިކަމުގެ ބަޔާންތަކުގެ ސަބަބުން ކަމަށެވެ. އެހެންވެ މިއީ ސަމިޓް ބާއްވަން އެކަށީގެންވާ ވަގުތު ނޫން ކަމަށް ޓްރަމްޕް ވިދާޅުވި އެވެ.\nޓްރަމްޕާއި ކިމްގެ ސަމިޓް ބާއްވަން ނިންމާފައި ވަނީ އަންނަ މަހު 12 ވަނަ ދުވަހު ސިންގަޕޫރުގަ އެވެ.\nކިމް އަށް ފޮނުއްވި ސިޓީއެއްގައި ޓްރަމްޕް ވިދާޅުވެފައި ވަނީ "ކޮންމެ ވެސް ދުވަހަކުން" ބައްދަލު ކުރަން ވަރަށް ބޮޑަށް އުއްމީދު ކުރައްވާ ކަމަށެވެ.\nނޯތު ކޮރެއާއާ ގުޅޭ ގޮތުން އެމެރިކާގެ އިސް އޮފިޝަލުން ދާދި ފަހުން ދޭން ފެށި ބަޔާންތަކުން ނޯތު ކޮރެއާ ވަނީ ވަރަށް ބޮޑަށް ހިތްހަމަނުޖެހުން ފާޅުކޮށްފަ އެވެ. އެމެރިކާގެ ގައުމީ ސަލާމަތާ ބެހޭ މުޝީރު ޖޯން ބޯލްޓަން ވިދާޅުވެފައި ވަނީ ނޯތު ކޮރެއާގެ ނިއުކްލިއާ ހަތިޔާރު ނައްތާލަން ބޭނުން ވަނީ ލީބިއާގެ މޮޑެލް އަށް ކަމަށެވެ.\nބޯލްޓަން އެ އިޝާރާތް ކުރެއްވީ ލީބިއާ އިން 2003 ވަނަ އަހަރު ނިއުކްލިއާ ހަތިޔާރު ނައްތާލާފައި ވަނިކޮށް، ފަހުން ހުޅަނގުގެ މަދަދު ލިބޭ ހަނގުރާމަވެރިން ލީބިއާ އަށް އަތްގަދަކޮށް އެންމެ ފަހުން އެ ގައުމުގެ ލީޑަރު މުއައްމަރުލް ގައްޒާފީ އަވަހާރަކޮށްލުމަށެވެ.\nނޯތު ކޮރެއާ އިން ވެސް ވަނީ އެމެރިކާ އިން ބިރު ދެއްކުމުގެ އިންޒާރުތައް ދޭ ނަމަ ސަމިޓް ކެންސަލްކޮށްފާނެ ކަމުގެ އިންޒާރުތައް ދީފަ އެވެ.\nއިތުރު ލިޔުންތައް އުތުރު ކޮރެއާ އެމެރިކާ ޑޮނަލްޑް ޓްރަމްޕް\nޓްރަމްޕް-ކިމްގެ ސަމިޓް ބޭއްވިދާނެކަމުގެ އުއްމީދު ބޮޑުވެއްޖެ\nކިމްގެ ސަމިޓް ބޭއްވޭނެ ކަމަށް އެމެރިކާގެ އުއްމީދު ބޮޑު


vnews - Marseille in Evra dhookohlaifi\nމާސޭއިން އެވްރާ ދޫކޮށްލައިފި\nސަޕޯޓަރަކަށް ދިން ހަމަލާއަކާ ގުޅިގެން ޔޫއެފާއިން ބޮޑު އަދަބެއް ދިނުމުން، ފްރާންސްގެ މާސޭއިން އެ ކްލަބަށް ކުޅެމުން އައި ތަޖުރިބާކާރު ޑިފެންޑަރ ޕެޓްރިސް އެވްރާ ދޫކޮށްލައިފި އެވެ.\nއެވްރާ އޭނާ ކުޅެމުން އައި މާސޭގެ ސަޕޯޓަރަކަށް ހަމަލާދީފައިވަނީ މި މަހުގެ ދެވަނަ ދުވަހުގެރޭ ޔޫއެފާ ޔޫރޮޕާ ލީގުގައި ވިޓޯރިއާ ގުއިމަރޭސްއާ ދެކޮޅަށް މާސޭއިން ކުޅުނު މެޗު ފެށުމުގެ ކުރިންނެވެ.\nރިޕޯޓުތައް ބުނާ ގޮތުން މެޗު ފެށުމުގެ ކުރިން މާސޭގެ ސަޕޯޓަރުން ވަނީ އެވްރާއަށް މަލާމާތުގެ ބަސްތައް ރައްދު ކޮށްފައެވެ. އެހެން ކަމުން އެންމެ ފަހުން ކެތް ނުވެގެން އެމީހުންނާއި ވާހަކަ ދައްކަން އެވްރާ ދިޔަ އެވެ. ނަމަވެސް ވާހަކަތައް ހޫނުވެ އެވްރާ ވަނީ ސަޕޯޓަރެއްގެ ބޮލުގައި ފައިން ޖަހާފައެވެ.\nއެވްރާގެ މި އަމަލާ ގުޅިގެން ޔޫރަޕުގެ ފުޓްބޯޅައާ ބެހޭ މައި އިދާރާ ޔޫއެފާ އިން އިއްޔެ ވަނީ އަންނަ އަހަރުގެ ޖޫން މަހާ ހަމައަށް ޔޫއެފާއިން އިންތިޒާމުކޮށްގެން ބާއްވާ އެއްވެސް މުބާރާތެއްގައި އެވްރާއަށް ބައިވެރި ނުވެވޭ ގޮތަށް އޭނާ ސަސްޕެންޑު ކޮށްފައެވެ. މީގެ އިތުރުން ޔޫއެފާ އިން ވަނީ 10،000 ޔޫރޯ އިން އެވްރާ ޖޫރިމަނާވެސް ކޮށްފައެވެ.\nޔޫއެފާއިން އެވްރާއަށް މި އަދަބު ދިންކަން އިއުލާނުކުރިތާ ކުޑައިރުކޮޅެއްގެ ތެރޭގައި މާސޭ އިން ވަނީ އެވްރާއާއެކު އެ ކްލަބުން ހަދާފައިވާ އެއްބަސްވުން ނިމުމަކަށް ގެނައިކަން ހާމަކޮށްފައެވެ. އުމުރުން 36 އަހަރުގެ އެވްރާ މާސޭއަށް ބަދަލުވީ މިއަހަރުގެ ޖެނުއަރީ މަހު އެވެ.\nކުރިން މެންޗެސްޓާ ޔުނައިޓެޑާއި ޔުވެންޓަސްއަށް ވެސް ކުޅެފައިވާ އެވްރާއަށް މާސޭ އަށް ބަދަލުވިފަހުން މާ ރަނގަޅު ކުޅުމެއް ދެއްކޭ ގޮތް ވަނީ ނުވެފައެވެ.


ކޮމަންވެލްތުގައި ރާއްޖޭގެ ދިދަ ނެގުމަށް ޝާހިދު އާއި އާޒިމް ލަންޑަނަށް – Dhen.mv\nކޮމަންވެލްތުގައި ރާއްޖޭގެ ދިދަ ނެގުމަށް ޝާހިދު އާއި އާޒިމް ލަންޑަނަށް\nFebruary 5, 2020 - 11:58 am\nދިވެހިރާއްޖެ ކޮމަންވެލްތުގެ މެމްބަރު ގައުމަކަށް އަނެއްކާވެސް ވުމާއި ގުޅިގެން ކޮމަންވެލްތު ސެކްރެޓޭރިއެޓްގައި ބާއްވާ ދިދަ ނެގުމުގެ ރަސްމިއްޔާތުގައި ބައިވެރިވެވަޑައިގަތުމަށް ފޮރިން މިނިސްޓަރު އަބްދުﷲ ޝާހިދު އިނގިރޭސިވިލާތުގެ ވެރިރަށް ލަންޑަނަށް މިއަދު ފުރާވަޑައިގެންފިއެވެ.\nދިދަ ނެގުމުގެ ރަސްމިއްޔާތުގައި ރާއްޖޭގެ ރައްޔިތުންގެ މަޖިލިސް ތަމްސީލްކުރެއްވުމަށް ރައްޔިތުންގެ މަޖިލީހުގެ މެޖޯރިޓީ ލީޑަރ، މެދުހެންވޭރު ދާއިރާގެ އިއްޒަތްތެރި މެމްބަރު އަލީ އާޒިމް މިނިސްޓަރު ޝާހިދުގެ އަރިހުގައި ލަންޑަނަށް ދަތުރުފުޅުކުރައްވައެވެ.\nފޮރިން މިނިސްޓްރީން ބުނީ އެ ދަތުރުފުޅުގައި ކޮމަވެލްތުގެ އިސްވެރިންނާއި އިނގިރޭސިވިލާތުގެ ފޮރިން އެންޑް ކޮމަންވެލްތު އޮފީހުގެ އިސްވެރިންނާ މިނިސްޓަރު ޝާހިދު ބައްދަލުކުރައްވައި، ކޮމަންވެލްތާއި، ކޮމަންވެލްތުގެ މެމްބަރު ގައުމުތަކާއި ގުޅިގެން ރާއްޖެއިން މަސައްކަތްކުރާނެކަމުގެ ޔަގީންކަން މިނިސްޓަރު ޝާހިދު އަރުވާނެ ކަމަށެވެ.\nކޮމަންވެލްތުގެ 54 ވަނަ މެމްބަރު ގައުމުގެ ގޮތުގައި ރާއްޖެ އަލުން އެޖަމިއްޔާއަށް ވަނުމާ ގުޅިގެން ލަންޑަނުގެ މަލްބަރޯ ހައުސްގައި ރާއްޖޭގެ ދިދަ ނެގުން އޮންނާނީ މާދަމާއެވެ. އަދި އެރަސްމިއްޔާތަށްފަހު މިނިސްޓަރު ޝާހިދު ލަންޑަނުގައި ހުންނަ ދިވެހިރާއްޖޭގެ ހައިކޮމިޝަނަށް ވަޑައިގެން، އެތަނުގެ ނަންބޯޑު ރަސްމީކޮށް ބަދަލުކޮށްދެއްވާނެއެވެ. ކޮމަންވެލްތުގެ މެމްބަރު ގައުމަކަށް ރާއްޖެ އަލުން ވުމާއި ގުޅިގެން، މެމްބަރު އެހެން ގައުމުތަކުގައި ހިންގާ ޑިޕްލޮމެޓިކް މިޝަންތަކުގެ ނަންތައް އެމްބަސީތަކުގެ ބަދަލުގައި ހައި ކޮމިޝަންތަކަށް ބަދަލުވެގެންދާނެއެވެ.\nކޮމަންވެލްތުން ވަކިވުމަށްފަހު، އަލުން ރާއްޖެ ކޮމަންވެލްތުގެ މެމްބަރު ގައުމަކަށް ވެފައިވަނީ މިދިޔަ ހޮނިހިރު ދުވަހުއެވެ. ކޮމަންވެލްތާ އަލުން ގުޅުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ހާރިޖީ ސިޔާސަތުގެ މުހިއްމު ވައުދުފުޅެކެވެ.\nއަލުން ކޮމަންވެލްތަށް ވަނުމަށް ދިވެހިރާއްޖެއިން ރަސްމީކޮށް ހުށަހަޅާފައިވަނީ6ޑިސެމްބަރު 2018 ވަނަ ދުވަހުއެވެ. އަދި ކޮމަންވެލްތުން 2019 ވަނަ އަހަރުގެ ޖެނުއަރީ މަހާއި އޮގަސްޓް މަހު ރާއްޖެއަށް އެސެސްމަންޓް ޓީމްތަކެއް ފޮނުވިއިރު، އެޕްރީލް 2019ގައި އޮތް ރައްޔިތުންގެ މަޖިލީހުގެ އިންތިހާބު އޮބްޒާވްކުރުމަށް އިލެކްޝަން އޮބްޒާވާ މިޝަންއެއްވެސް ރާއްޖެއަށް ފޮނުއްވިއެވެ.\nމިނިސްޓަރު ޝާހިދު ލަންޑަށް ކުރައްވާ މިދަތުރުފުޅަށްފަހު ކޮމަންވެލްތުގައި ރާއްޖެއިން ހަރަކާތްތެރި ރޯލެއް އަދާކޮށް، އެޖަމިއްޔާގެ އެކިއެކި ސަބްސިޑަރީ ގުނަވަންތަކުގައި ބައިވެރިވާނެއެވެ.


Baeh gaumu thakun gulhun kandaalumun Qatar ah vaanee kihine? | Mihaaru\nގަތަރުގެ ވެރިރަށް ދޯހާގެ އުސް އިމާރާތްތައް: ގަތަރުގެ އިގްތިސާދުގައި ބޭރުގެ ފަރާތްތަކުގެ ދައުރު ބޮޑު. --ފޮޓޯ:އޭއެފްޕީ\nބައެއް ގައުމުތަކުން ގުޅުން ކަނޑާލުމުން ގަތަރަށް ވާނީ ކިހިނެއް؟\n06 ޖޫން 2017 - 13:07 13 comments\nދޯހާ (ޖޫން 6) - ސައުދީ އަރަބިއާ، މިސްރު، ބަހުރޭން، ޔުނައިޓެޑް އަރަބް އެމިރޭޓްސް، ލީބިއާ، ޔަމަން އަދި ދިވެހި ރާއްޖެ އިން އިއްޔެ ވަނީ ގަތަރާ ސިޔާސީ ގުޅުން ކަނޑާލައިފަ އެވެ. ސައުދީ އަރަބިއާ އިން ވަނީ ގަތަރުގެ ބޯޑަރު ބަންދުކޮށް އެ ގައުމުގެ މަތިންދާ ބޯޓުތަކަށް ސައުދީގެ ވައިގެ ސަރަހައްދު ވެސް ބަންދުކޮށްފަ އެވެ. ސައުދީގެ ފަހަތުން މިސްރާއި ބަހުރޭނުން ވެސް ވަނީ ގަތަރު އެއާވެސްގެ ބޯޓުތައް ޖެއްސުން މަނާކޮށްފަ އެވެ. ޔޫއޭއީގެ އެއާލައިންތައް ގަތަރަށް އުދުހުން ވަނީ މަނާކޮށްފަ އެވެ.\nގައުމުތަކުން ގުޅުން ކަނޑާލުމުން ގަތަރުގެ އިގްތިސާދަށް ވާނީ ކިހިނެއްބާވަ އެވެ؟ އާބާދީގައި 2.7 މިލިއަން މީހުން ހިމެނޭ އެރޭބިއަން ޕެނިންސުލާގެ އިރުއުތުރު އައްސޭރީގައި އޮންނަ ގަލްފުގެ ކުޑަ ގައުމުން ދަނީ އިގްތިސާދީ ގޮތުން އަމިއްލަ ފައި މައްޗަށް ތެދުވުމަށް މަސައްކަތް ކުރަމުންނެވެ. ގަތަރުގެ ގައުމީ އެއާލައިން، ގަތަރުއެއާވޭސް އަކީ މިހާރު ދުނިޔޭގައި އެންމެ ވަރުގަދަ އެއް އެއާލައިނެވެ. ގަތަރުގެ އަލް ޖަޒީރާ އަކީ އެންމެ ވަރުގަދަ އެއް ނިއުސް ސްޓޭޝަނެވެ. ކުޅިވަރަށް ބަލާއިރު 2022 ވަނަ އަހަރުގެ ވޯލްޑް ކަޕް ބާއްވާނީ ގަތަރުގަ އެވެ. ސްޓޭޑިއަމްތައް ހެދުމުގެ މަސައްކަތް ބާރު ސްޕީޑުގައި އެ ގައުމުން ކުރިއަށް ގެންދެ އެވެ. ދުނިޔޭގެ އެންމެ މަޝްހޫރު އެއް ކްލަބު ބާސެލޯނާ ގަތަރުން ވަނީ ސްޕޮންސާކޮށްފަ އެވެ.\nއަބޫ ދާބީގެ އިއްތިހާދު އެއާވޭސް އާއި ދުބާއީގެ އެމިރޭޓްސް ވަނީ މިއަދުން ފެށިގެން ގަތަރަށް ދަތުރުތައް ހުއްްޓާލައިފަ އެވެ. މި ދެ އެއާލައިނުން ދުވާލަކު ހަތަރު ފްލައިޓް ދޯހާ އަށް ބާއްވަ އެވެ. ބަޖެޓް އެއާލައިން ފްލައިދުބާއީ އާއި އެއާ އެރެބިއާ އިން ވެސް ވަނީ ގަތަރަށް ދަތުރުތައް ހުއްޓާލައިފަ އެވެ. އެހެން އެއާލައިންތައް ކަމަށްވާ ބަހުރޭނުގެ ގަލްފު އެއާ އަދި މިސްރު އެއާ އިން ވެސް ދޯހާ އަށް ދަތުރުތައް ހުއްޓާލާނެ ކަމަށް ބެލެވެ އެވެ.\nބައެއް ގައުމުތަކުން ސިޔާސީ ގުޅުން ކަނޑާލާ ވައިގެ ސަރަހައްދު ބަންދު ކުރުމުން ގަތަރު އެއާވޭސް އަށް ބަނަކަން ކުރިމަތިވާނެ. --ފޮޓޯ:ރޮއިޓާސް\nގުޅުންތައް ކަނޑާލުމުން ގަތަރުން އެންމެ ބޮޑު އެއް ގެއްލުމެއް ލިބޭނެ ދާއިރާ އަކީ އެ ގައުމުގެ ގައުމީ އެއާލައިނެވެ. ސައުދީގެ ނުވަ ސިޓީގެ އިތުރުން އަބޫ ދާބީ، ދުބާއީ، އަދި ގާހިރާ އަށް ކޮންމެ ދުވަހަކު ކުރާ އެތައް ދަތުރެއް ހުއްޓާލަން ޖެހުމަކީ ގަތަރު އެއާވޭސް އަށް ލިބޭނެ ވަރަށް ބޮޑު ގެއްލުމެކެވެ. ގަތަރު އެއާވޭސް އިން ވަނީ ސައުދީ އަށް ބުކިން ހަދާފައިވާ ފަރާތްތަކަށް ޓިކެޓް ރިފަންޑް ނުވަތަ އެންމެ ކައިރީގައިވާ އެހެން މަންޒިލަކަށް ދަތުރު ކުރަން ބުކިން ހަމަޖައްސައިދޭނެ ކަމަށް ބުނެފަ އެވެ.\nބައެއް ގައުމުތަކުގެ ވައިގެ ސަރަހައްދުތައް ގަތަރު އެއާވޭސް އަށް ބަންދު ކުރުމުން ޔޫރަޕަށް ކުރާ ދަތުރަށް ނަގާ ހަ ގަޑިއިރުގެ ބަދަލުގައި ދެން އަށެއް ނުވަތަ ނުވަ ގަޑިއިރު ހޭދަވުމުން ޕަސިންޖަރުންނަށް ދަތިތައް ކުރިމަތިވެ އެހެން އެއާލައިންތަކަށް މިސްރާބު ޖެހުން އެކަށީގެންވާ ކަމަށް ތަޖްރިބާކާރުން ބުނެ އެވެ.\nދޯހާގެ ފިހާރައަކުން މީހުން އިއްޔެ ވިޔަފާރި ކުރަނީ. --ފޮޓޯ:އޭއެފްޕީ\nގަތަރަކީ ކާބޯތަކެތި ހައްދާ ގައުމަކަށް ނުވާތީ ފުޑް ސެކިއުރިޓީގެ މައްސަލަ ދިމާވާނެ އެވެ. ގަތަރަށް ކާނާގެ ގިނަ ބާވަތްތައް އެތެރެކުރަނީ އެއްގަމު މަގުން ސައުދީންނެވެ. ގަތަރަށް އެތެރެކުރާ ކާނާގެ 40 ޕަސެންޓް ސަޕްލައި ކުރަނީ ސައުދީންނެވެ. ގަތަރަށް ސައުދީގެ ބޯޑަރު ބަންދުކުރުމުން ދެން ޖެހޭނީ ކަނޑު މަގުން އަދި ވައިގެ މަގުން ކާނާގެ ބާވަތްތައް އެތެރެކުރާށެވެ. މިކަމުގެ ސަބަބުން އިންފްލޭޝަން މައްޗަށް ދާނެ ކަމަށް އިގްތިސާދީ ފަރާތްތަކުން ބުނެ އެވެ. އަދި ތަކެތީގެ އަގު ބޮޑުވުމަކީ ރައްޔިތުން ކަންބޮޑުވެ، ސިޔާސީ ގޮތުން ޝާހީ އާއިލާ އަށް ޕްރެޝަރު ބޮޑުވާނެ ކަމެކެވެ.\nގަތަރުގެ އާދައިގެ އާއިލާތަކުން ކޮންމެ ދުވަހަކު ވެސް ސައުދީ އަށް ގޮސް ތަކެތި ގަތުމުން އެ މީހުންނަށް އެތައް ތަނެއް އަގު ހެޔޮވެ އެވެ. ނަމަވެސް ސައުދީ ބޯޑަރު ބަންދުކުރުމުން އެ ފުރުސަތު ވަނީ ގެއްލިފަ އެވެ.\nއިމާރާތް ކުރުމުގެ ދާއިރާ\nގަތަރުގައި މިހާރު އެންމެ ބާރަށް ކުރިއަށް ދަނީ 2022 ވަނަ އަހަރުގެ ވޯލްޑް ކަޕަށް، އަށް ސްޓޭޑިއަމް ތައްޔާރު ކުރުމުގެ މަސައްކަތެވެ. އާ ބަނދަރަކާއި މެޑިކަލް ޒޯނަކާއި މެޓްރޯ ޕްރޮޖެކްޓެއްގެ މަސައްކަތް ވެސް ވަނީ ފަށައިފަ އެވެ. މަސައްކަތަށް ބޭނުންވާ ކޮންކްރީޓާއި ދަގަނޑުގެ ބޮޑު ބައެއް އެތެރެ ކުރަނީ އެއްގަމު މަގުން ސައުދީންނެވެ. ބޯޑަރު ބަންދުކުރުމުން ތަކެތި ލިބުން ލަސްވެ ކޮންސްޓްރަކްޝަން މަސައްކަތްތަކަށް ލަސްކަން އަންނާނެ އެވެ. އެންމެ ބޮޑު ބިރަކީ ވޯލްޑް ކަޕް ސްޓޭޑިއަމްތައް ޝެޑިއުލާ އެއްގޮތަށް ނުނިންމިދާނެތީ އެވެ.\nވޯލްޑް ކަޕަށް ގަތަރުން ދަނީ އަށް ސްޓޭޑިއަމް ތައްޔާރު ކުރަމުން. --ފޮޓޯ:ރޮއިޓާސް\nސައުދީ އަރަބިއާ، މިސްރު، ބަހުރޭން، ޔޫއޭއީ، ލީބިއާ އަދި ޔަމަން މީހުން ގަތަރަށް ދަތުރު ކުރުމާއި އެ ގައުމުގައި ދިިރިއުޅުން ވަނީ މަނާކޮށްފަ އެވެ. އަދި ގަތަރުގައި ތިބި އެ ގައުމުތަކުގެ މީހުން ދިއުމަށް 14 ދުވަހުގެ މުއްދަތެއް ވަނީ ދީފަ އެވެ. ސައުދީ، ބަހުރޭން، ޔޫއޭއީގައި ތިބި ގަތަރު މީހުން ވެސް އެ ގައުމުތަކުން ނުކުތުމަށް ވަނީ 14 ދުވަހުގެ މުހުލަތު ދީފަ އެވެ.\nއެންމެ ބޮޑު ދެރައެއް ލިބޭނީ މިސްރުން އެފަދަ އަމުރެއް ނެރެފި ނަމަ އެވެ. ދާދި ފަހުން ނެރުނު ރިޕޯޓެއްގައި ބުނެފައިވާ ގޮތުގައި މިސްރުގެ 180،000 މީހުން ގަތަރުގައި ދިރިއުޅެ އެވެ. ގިނަ މީހުން އުޅެނީ އިންޖިނިއަރިން، މެޑިސިން، ގާނޫނީ އަދި ކޮންސްޓްރަކްޝަން ދާއިރާގެ ވަޒީފާތަކުގަ އެވެ. މިސްރުގެ ވޯކް ފޯސް ގެއްލިއްޖެ ނަމަ ގަތަރުގައި ހަރަކާތްތެރިވާ ބައިނަލްއަގުވާމީ އަދި ގަތަރުގެ ކުންފުނިތަކަށް ބޮޑު ދެރައެއް ލިބޭނެ އެވެ.\nގަތަރުގެ ކޮންސްޓްރަކްޝަން ދާއިރާގައި ގަލްފުގެ ގިނަ ކުންފުނިތަކުން ހަރަކާތްތެރިވޭ. --ފޮޓޯ:ރޮއިޓާސް\nގަލްފުގެ ވަރަށް ގިނަ ކުންފުނިތަކުން ގަތަރުގައި ވިޔަފާރި ކުރެ އެވެ. ޚާއްސަކޮށް ރީޓެއިލް ވިޔަފާރީގެ ދާއިރާގަ އެވެ. އެކަމަކު ގުޅުން ކަނޑާލުމުން ގަތަރުގައި ހިންގާ ގަލްފުގެ ކުދި ވިޔަފާރިތަކަށް ހުއްޓުން އަންނާނެ އެވެ. މީގެ އިތުރުން ގަތަރުގެ ޝެއާ އިންޑެކްސް އިއްޔެ ހަތް ޕަސެންޓް ދަށަށް ދިއުމާ އެކު ގަތަރުގެ އިންވެސްޓްމަންޓް މާހައުލަށް ވަނީ ބަނަކަށް އައިސްފަ އެވެ. މިސާލެއްގެ ގޮތުން ސައުދީ ފުޓުބޯލް ކްލަބް އަލް އަހުލީ އާއި ގަތަރު އެއާވޭސްގެ ސްޕޮންސާ އެއްބަސްވުމެއް މިހާރު ވަނީ ކެންސަލް ކޮށްފަ އެވެ.\nއިތުރު ލިޔުންތައް އިގްތިސާދު ގަތަރު ގަލްފް ގައުމުތައް ޑިޕްލޮމެޓިކް ގުޅުން\nގަތަރަށް ކުރި އެއްވެސް ޑިމާންޑެއް ގަބޫލެއް ނުުކުރެވޭނެ\nގަތަރަށް އެޅި ފިޔަވަޅުގެ ގެއްލުން ފެންނަނީ ކުޑަކޮށް\n"ގަތަރު އެކަހެރި ކުރުމަކީ ޓެރަރިޒަމަށް ނިމުން އައުން"


Sviden, maabandu meehunnah haahsa gaumeh !\nސްވިޑެން، މާބަނޑު މީހުންނަށް ހާއްސަ ގައުމެއް !\nދުނިޔޭގެ ގިނަ ގައުމުތަކުގެ ތެރެއިން ސްވިޑެން އަކީ މާބަނޑު އަންހެނުންނަށް އެންމެ އަޅާލައި ގައުމުގެ ގޮތުގައި ވަނީ ފާހަގަ ކުރެވިފައެވެ.\nއެގޮތުން ސްވިޑެންގެ ރައްޔިތުންނަކީ އާއިލީ ގުޅުމަށް ވަރަށް ބޮޑަށް ބާރުއަޅާ ބައެކެވެ. އެގައުމުގެ ސަރުކާރުން ވަނީ މާބަނޑު އަންހެނުންނަށް އަޅާލުމުގައި ވަރަށް ވަރުގަދަ ސިޔާސަތުތަކެއް ގާއިމު ކޮށްފައެވެ. ވިހެއުމުގެ ކުރިން ހަދާ ޗެކްއަޕްތަކާއި ސިއްހީ ފަރުވާ ދޭމިންވަރު މާބަނޑު މީހުންނަށް ވަކިން ވަނީ އެގައުމުގައި ހާއްސަވެފައެވެ.\nސްވިޑެންގައި މާބަނޑު މީހުން ޑޮކްޓަރަށް ދައްކަންޖެހެނީ ވިހެއުމުގައި އެއްވެސް ދަތި ކަމެއް ހުންނަނަމައެވެ. އަދި ހޭނައްތައިގެން ވިހަންޖެހޭ މީހުންނެވެ. މާބަނޑު މީހުން އެއްވެސް ހާލެއްގައި މާގިނަ ޓެސްޓުތަކެއް ހަދާކަށް ނުޖެހެއެވެ. އަދި ފޫޅުމައެއްގެ އެހީތެރިކަމެއްވެސް ވިހެއުމުގެ ކުރިން ބޭނުމެއްނުވެއެވެ. މާބަނޑު މީހުންގެ ލޭގެ ދަގަނޑުގެ ބައި އެއްވަރެއްގައި ބެލުމަށް ހަދާ ލޭގެ ޓެސްޓުތައް ހެދުމުން ފުދެއެވެ.\nވިހެއުމާ ގުޅިގެން ލިބޭ ޗުއްޓީ\nމަސައްކަތް ކުރާ މީހުންނަށް ޗުއްޓީ އެންމެ ގިނަ އަދަދަކަށް ދޭ އެއްގައުމަކަށް ސްވިޑެން ވާނެއެވެ. މާބަނޑު އަންހެނުންނަށް ވިހެއުމާ ގުޅިގެން 480 ދުވަހުގެ މުސާރަލިބޭ ގޮތަށް ޗުއްޓީއެއް ލިބެއެވެ. މި ގައުމަކީ ހަމަހަމަ ކަމަށް ބާރުއަޅާ ގައުމެއްކަމުން އަނބިމީހާ އަދި ފިރިމީހާވެސް މަސައްކަތް ކުރާނަމަ، އެ ޗުއްޓީ ދެމީހުންނަށް ބަހާލައިގެން ކުއްޖާއަށް 8 އަހަރު ވަންދެން ނެގެއެވެ. 480 ދުވަހުގެ ތެރެއިން 420 ދުވަަކީ އެމީހެއްގެ މުސާރައިގެ %80 ލިބޭ ގޮތަށް އޮންނަ ދުވަސްތަކެކެވެ. ދެމީހުން ކުރެ ކޮންމެ މީހަކަށް ވެސް ކުއްޖާއަށް 8 އަހަރު ވަންދެން، އެމީހުންގެ މަސައްކަތުގެ ގަޑި %25 އަށް ކުޑަކުރެވިދާނެއެވެ.\nސްވިޑެން ނޫން އެހެން ގައުމެއްގެ މީހަކަށް އެ ގައުމުގައި އުފަންވާ ދަރިއެއް ސްވިޑެންގެ ރައްޔިތެއްގެ ގޮތުގައި ރަޖިސްޓްރީއެއް ނުކުރެވޭނެއެވެ. އެހެން ނަމަވެސް، އެހެން ގައުމުތަކުގެ މީހުންނަށް ސްވިޑެންގެ ރައްޔިތެއްގެ ގޮތުގައި ރަޖިސްޓްރީވުމުގެ ފުރުސަތު އޮވެއެވެ. މިފަދަ ކަންތައްތަކުގެ ސަބަބުން ސްވިޑެން ވެފައިވަނީ މާބަނޑު މީހުންނަށް އެންމެ އަޅާލާ އެއްގައުމުގެ ގޮތުގައެވެ


ޓްރަމްޕްގެ އިމިގްރޭޝަން ގަރާރަށް ދުނިޔޭގެ ގިނަ ބައެއްގެ ފާޑުކިޔުން...\nޓްރަމްޕްގެ އިމިގްރޭޝަން ގަރާރު\nޓްރަމްޕްގެ އިމިގްރޭޝަން ގަރާރަށް ދުނިޔޭގެ ގިނަ ބައެއްގެ ފާޑުކިޔުން އަމާޒުވެއްޖެ\nފާޑުކިޔާ ފަރާތްތަކުން ބުނީ މި ގަރާރަކީ ހައްދުފަހަނަ އަޅާފައިވާ ޖަމާއަތްތަކަށް ދެވޭ ހަދިޔާއެއް ކަމަށް\n31 ޖެނުއަރީ 2017 | އަންގާރަ 13:54\nއެމެރިކާގެ ރައީސް ޑޮަނަލްޑް ޓްރަމްޕް\nއެެމެރިކާގެ ރައީސް ޑޮނަލްޑް ޓްރަމްޕް ފާސްކޮށްފައިވާ އިމިގްރޭޝަން ގަރާރަށް ދުނިޔޭގެ ގިނަ ވެރިންނާއި ފާހަގަ ކޮށްލެވޭ ފަރާތްތަކުން ފާޑު ކިޔައިފި އެވެ.\nހައްދުފަހަނަ އަޅާފައިވާ ޓެރަރިސްޓުން ހުއްޓުވުމުގެ ނަމުގައި ފާސްކުރި މި ގަރާރުގައިވާ ގޮތުން ސީރިޔާ، އިރާގު، އިރާން، ލީބިޔާ، ސޯމާލިޔާ، ސޫދާން އަދި ޔަމަނުން އެމެރިކާއަށް އަންނަ އެއްވެސް މީހަކަށް އެމެރިކާއިން ވިސާއެއް ނުދޭނެ އެވެ. މި ގަރާރާއި ދެކޮޅަށް އެމެރިކާގެ ގިނަ ރައްޔިތުން މިހާރު ދަނީ މުޒާހަރާ ކުރަމުންނެވެ.\nގަރާރާ ގުޅިގެން އިރާންގެ ފޮރިން މިނިސްޓްރީން ނެރެފައިވާ ބަޔާނުގައި ބުނެފައިވަނީ މިގަރާރަކީ ހައްދުފަހަނަ އަޅާފައިވާ ފަރާތްތަކަށް ދެވޭ ހަދިޔާއެއް ކަމަށާއި އިރާން ފަދަ ގައުމުތަކަށް އެމެރިކާ އިން ކުރި މަލާމާތެއް ކަމަށެވެ. އިރާގުގެ ފޮރިން މިނިސްޓްރީން ވަނީ އެމެރިކާގެ ނިންމުމާ މެދު ވިސްނާ އާ ގޮތެއް ހިޔާރުކުރުމަށް ގޮވާލާފަ އެވެ. ޓްރަމްޕްގެ ގަރާރުގައި ހިމެނޭ ސޫދާނުން ވަނީ އެގައުމު ލިސްޓުން ނެގުމަށް ގޮވާލާފަ އެވެ. އަދި، އެމެރިކާގައި ދިރިއުޅޭ ސޫދާން ރައްޔިތުންނަކީ ސުލްހައަށް ލޯބިކުރާ ބައެއް ކަމަށާއި ޓެރަރިޒަމްގެ އަމަލެއް ނުހިންގާނޭ ބައެއް ކަމަށް ވެސް އެގައުމުން ވަނީ ބުނެފަ އެވެ. މި ގަރާރަކީ ޓެރަރިސްޓުންނަށް ލިބޭ ކުރިއެރުމެއް ކަމަށާއި މީގެ ސަބަބުން ވަކިވެގަތުމާއި ތަފާތުކުރުން އިތުރުވެގެންދާނޭ ކަމަށް ޔަމަނުން ވަނީ ބުނެފަ އެވެ.\nޓްރަމްޕްގެ ގަރާރަށް ޔޫރަޕްގެ ގިނަ ގައުމުތަކުން ވެސް ވަނީ ފާޑުކިޔާފަ އެވެ. ޓްރަމްޕާ ގާތް ގުޅުމެއް ގާއިމް ކުރުމަށް މަސައްކަތްކުރަމުންދާ އިގިރޭސި ބޮޑުވަޒީރު ތެރޭސާ މޭ އަށް އެގައުމުގެ ގިނަ ބައެއްގެ ފާޑުކިޔުން ވަނީ އަމާޒުވެފަ އެވެ. މޭގެ ކެބިނެޓްގެ މެންބަރުން ދަނީ މި ގަރާރު ކުށްވެރިކުރުމަށް ގޮވާލާމުންނެެވެ. ކެބިނެޓްގެ ޕްރެޝަރަށް މޭ ނެރުއްވި ބަޔާނުގައި ވަނީ ގަރާރަށް ތާއީދު ނުކުރައްވާ ކަމަަށާއި ނަމަވެސް، އިމިގްރޭޝަންގެ މައްސަލައަކީ ދާހިލީ މައްސަލައެއް ކަމަށް ވިދާޅުވެފަ އެވެ.\nއިގިރޭސިވިލާތަށް ޓްރަމްޕް ކުރައްވާ ރަސްމީ ދަތުރުފުޅު ހުއްޓުވުމަށް ގޮވާލާ ޕެޓިޝަންގައި މިލިއަނަކަށް ވުރެ ގިނަ މީހުން ސޮއިކޮށްފައި ވެއެވެ. މިލިއަން މީހުންގެ ސޮއި ހަމަވުމުން، ޕެޓިޝަނާ މެދު ގާނޫނު ހަދާ މަޖިލިހުގެ ތިރިގޭގައި ބަހުސް ކުރެވޭނެ އެވެ.\nޓްރަމްޕްގެ ގަރާރަށް އެންމެ ބޮޑަށް ފާޑު ވިދާޅުވި އެއް ބޭފުޅަކީ ޖަރމަނީގެ ޗާންސެލަރ އެންޖެލާ މާރކެލް އެވެ. މާރކެލް ވަނީ ޓްރަމްޕަށް ހޮނިހިރު ދުވަހު ގުޅުއްވާ، ޖެނީވާ ކޮންވެންޝަންގެ މާއްދާތައް ވިދާޅުވެދެއްވާފަ އެވެ. މާރކެލް ވިދާޅުވީ ގައުމެއްގެ ރައީސެއްްގެ ހައިސިއްޔަތުން އެނގެންވާނޭ ގިނަ ކަންތައްތަކެއް ހުރި ކަމަށާއި ޖެނީވާ ކޮންވެންޝަންގެ މާއްދާތަކަކީ އޭގެ ބައެއް ކަމަށެވެ.\nޓްރަމްޕްގެ އިމިގްރޭޝަން ސިޔާސަތަށް ފްރާންސް، ތުރުކީ، އޮސްޓްރޭލިއާ، ކެނެޑާ، ޕާކިސްތާން އަދި ސައުދީ އަރަބިއްޔާ އިން ވަނީ ފާޑުކިޔާފަ އެވެ. ނަމަވެސް، ކަނާތު ފިޔައިގެ ވިސްނުންތަކަށް ތާއީދުކުރާ ގިނަ ފަރާތްތަކުން ވަނީ މި ގަރާރަށް މަރުހަބާ ކިޔާފަ އެވެ. ޓްރަމްޕްގެ ނިންމެވުމަކީ އެމެރިކާގެ ސަލާމަތަށް އެޅި ފިޔަވަޅެއް ކަމަށާއި ތަރައްގީވެފައިވާ ދުނިޔެއެއްގައި އިސްލާމީ ގައުމުތަކުން ހިޖުރަކުރާ މީހުންނަށް ޖާގައެއް ނެތް ކަމަށް އެ ފަރާތްތަކުން ދަނީ ބުނަމުންނެވެ.


Republican Party ge Ticket aa varah kariyah Trump jehilaifi\nރިޕަބްލިކަން ޕާޓީގެ ޓިކެޓާ ވަރަށް ކައިރިއަށް ޓްރަމްޕް ޖެހިލައިފި\nއެމެރިކާގެ ރިޔާސީ އިންތިހާބުގައި ވާދަކުރަން ރިޕަބްލިކަން ޕާޓީގެ ޕްރައިމަރީގައި މިހާރު ވާދަކުރަމުންދާ ހަމައެކަނި ކެނޑިޑޭޓު އަދި ބިލިއަނަރު ޑޮނާލްޑް ޓްރަމްޕް ވޮޝިންޓަން ސްޓޭޓްގެ ޕްރައިމަރީ ކާމިޔާބުކޮށް ޕާޓީ ޓިކެޓު ވަރަށް ބޮޑަށް ކަށަވަރުކޮށްފި އެވެ. ޓްރަމްޕަށް މިހާރުވަނީ ޕާޓީގެ ޓިކެޓް ހޯދަން ބޭނުންވާ 1،237 ޑެލިގޭޓުންގެ ވޯޓުގެ ތެރެއިން 1،229 ވޯޓު ހޯދާފަ އެވެ. ޓިކެޓު ހޯދަން ޓްރަމްޕަށް މިހާރު މަދުވަނީ އަށް ޑެލިގޭޓުންގެ ވޯޓެވެ.\nޓްރަމްޕްއަށް ވަނީ ވޮޝިންޓަނުން އެކަނިވެސް 40 ޑެލިގޭޓުންގެ ވޯޓު ލިބިފަ އެވެ. ޕާޓީގެ ޓިކެޓު ހޯދަން މަދުވާ ޑެލިގޭޓުންގެ ވޯޓު ކުރިއަށް އޮތް ޕްރައިމަރީތަކުން ޓްރަމްޕަށް ލިބޭނެ ކަމަށް ބެލެވެ އެވެ. ޖޫން މަހުގެ ހަތް ވަނަ ދުވަހު ކެލިފޯނިއާ، ނިއު ޖާޒީ، މެކްސިކޯ، މޮންޓާނާ އަދި ދެކުނު ޑަކޯޓާއިން ޓްރަމްޕަށް ޕާޓީ ޓިކެޓް ލިބޭނެކަން ކަމަށް ގާތްގަނޑަކަށް ވަނީ ޔަގީންވެފަ އެވެ.\nވޮޝިންޓަން ޕްރައިމަރީގެ ނަތީޖާއަށް ބަލާއިރު ޓްރަމްޕް ވަނީ 76 ޕަސަންޓު ވޯޓު ހޯދާފަ އެވެ.\nޕްރައިމަރީގެ ވަގުތީ ނަތީޖާ ދައްކާ ގޮތުން ނިއު ޔޯކްގެ ބިލިއަނަރު ޓްރަމްޕް ވަނީ 76 ޕަސެންޓް ވޯޓު ހޯއްދަވައިފަ އެވެ. ޓްރަމްޕާ ވާދަކުރަމުން ދިޔަ އެޕާޓީގެ އަނެއް ތިން ކެނޑިޑޭޓުންވަނީ ބަލި ގަބޫލުކޮށް އިންތިހާބުން ވަކިވެފަ އެވެ.\nއެމެރިކާގެ ރިޔާސީ އިންތިހާބުގައި ޓްރަމްޕްއާ ވާދަކުރާނެ ކަމަށް ގަބޫލުކުރެވެނީ ޑިމޮކްރެޓިކް ޕާޓީގެ ޕްރައިމަރީގައި ބޮޑު ކާމިޔާބެއް ހޯދަމުން އަންނަ ހިލަރީ ކްލިންޓަން އެވެ. ޑިމޮކްރެޓިކް ޕާޓީގެ ދެވަނަ ކެންޑިޑޭޓު ބާނީ ސެންޑާސް އަށް އާންމުންގެ މާބޮޑު ތާއީދެއް ނެތެވެ.


Rah Rashah Beynunvaa Mudhaa Male' In Gendheveyne Goiy Hadhaifi - Vaguthu\nރަށްރަށަށް ބޭނުންވާ މުދާ މާލެ އިން ގެންދެވޭނެ ގޮތް ހަދައިފި\nމާލެ ސަރަހައްދު ފުރަބަންދުގައި އޮތަސް، ރަށްރަށަށް ބޭނުންވާ މުދާ މާލެއިން ގެންދެވޭނެ އިންތިޒާމް ހަމަޖައްސައިފިއެވެ.\nކޮވިޑް-19 އާ ގުޅިގެން ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާންކޮށްފައިވާ އިރު، މާލެ އިން ގިނަ ބަޔަކު ބައްޔަށް ފައްސިވާނެ ކަމަށް ބެލެވޭތީ ކުރިއަށް އޮތް 14 ދުވަހަށް މާލެ ވަނީ ފުރަބަންދަކަށް ގެންގޮސް، އަރައި ފޭބުން މަނާކޮށްފައެވެ.\nފުލުހުން މިއަދު ކުރި ޓްވީޓެއްގައި ބުނީ ރަށްރަށާއި ރިސޯޓްތަކަށް ބޭނުންވާ މުދަލާއި ފެން ގެންދިއުމަށްޓަކައި މާލޭ ނޯތު ހާބަރަށް އެހެން ރަށްރަށުން އަންނަ އުޅަނދުތަކަށް ވަދެ މުދާ ބަރުކުރުމުގެ ފުރުސަތު އޮންނާނެ ކަމަށެވެ. އެކަމަކު، އެކަމުގައި ފުލުހުން ވަނީ ވަކި ޝަރުތުތަކެއް ކަނޑައަޅައިފައެވެ.\nALL islands & resorts can come to Malé North Harbour for Water/ essential goods.However, NO PASSENGERS should be carried in these vessels.ONLY CREW can travel. Male’City is on LOCKDOWN.\nPlease inform councils before starting your journey.\n— Maldives Police (@PoliceMv) April 18, 2020\nއެގޮތުން މާލެއަށް އަންނަ ދަތުރުތަކުގައި އެެއްވެސް ދަތުރުވެރިއަކު ބޯޓުން ދަތުރުކޮށްގެން ނުވާނެ ކަމަށާއި، ހަމައެކަނި މާލެ އައުމުގެ ހުއްދަ ދެވޭނީ އެ ބޯޓެއްގެ ފަޅުވެރިންނަށް ކަމަށް ފުލުހުން ވަނީ ބުނެފައެވެ.\nމީގެއިތުރުން ފުލުހުން ވަނީ މިފަދަ ދަތުރެއް ފެށުމުގެ ކުރިން ރަށު ކައުންސިލަށް، އެކަން އެންގުމަށް ފަހު ކޮންމެ ބޯޓެއްވެސް ދަތުރު ފެށުމަށް އަންގައިފައެވެ.\nމާލެ ފުރަބަންދު ކުރުމާއި އެކު ކުރިއަށް އޮތް ރަމަޟާންމަހަށް މުދާ ގެނައުމަށް މާލެ ގޮސްފައިވާ ގިނަ ބޯޓުތަކަކަށް މިހާތަނަށް ފުރިފައެއް ނުވެއެވެ. އެހެން ކަމުން ގިނަ ބަޔަކު އަންނަނީ ރަށްރަށުގައި ދިރިއުޅެމުންދާ ފަރާތްތަކަށް ކުރިއަށް އޮތް ރޯދަ މަހަށް ބޭނުންވާ މުދާ ލިބިދާނެ ކަމާމެދު ސުވާލު އުފައްދަމުންނެވެ.\nއޭޕްރީލް 18, 2020 14:55\nމުދާ އެކަނި ނޫން ރާއްޖެތެރެ މީހާއަށް ވެސް ދެވެން ވާނެ ރަށުގައި ކަރަންޓްޓީނު ވާންވެސް\nއެއްގޮތަކަށްވެސް މީހުންނަށް ހުއްދަދޭކަށް ނުފެނޭ. އެކަ މު ރަށުގަތިބި މީހުން މާލޭގަތިބި އާއިލާތކަށް ތަކެތި ފޮނުވޭނެގޮތެއް އޮތުން މުހިން މު\nއޭޕްރީލް 18, 2020 17:07\nޢަދިވެސް ހުއްދަ ނުލިބޭ ، ޕޮލިސް ހަބަރެ ނުވޭ\nއޭޕްރީލް 18, 2020 17:22\nރަށަށް އިމަރޖެންސީކޮށް ދާން ބޭނުންވާފަރާތް ތަކަށް ފުރުސަތު ދިނުން ވަރަށް މުހިންނު. ބަލި ބައްޕަ އެކަނިމާއެކަނި ރަށުގަ. ދެވޭނެ ގޮތެއް ނެތް. ސަރުކާރުން މިކަމަށް ކޮންމެވެސް ހައްލެއް ގެނެސް ދޭން އެބަޖެހޭ.


Liverpool thaaval ge hatharu vanayaa gaathah\nމެންޗެސްޓަރ ޔުނައިޓެޑްގެ ދަނޑުގައި ޔުނައިޓެޑް ގެ މައްޗަށް 2-4 ކުރިހޯދައި ލިވަޕޫލް އިން އިނގިރޭސި ޕްރިމިއާ ލީގުގެ ގަދަ ހަތަރަކަށް އެރުމުގެ އުއްމީދު އާކޮށްފި އެވެ.\n35 މެޗުން 60 ޕޮއިންޓް ހަމަކޮށް ލިވަޕޫލް ވަނީ ތާވަލުގެ ފަސް ވަނަ އަށް ކުރިއަށް ޖެހިލާފަ އެވެ. ހަތަރު ވަނައިގައި އޮތް ޗެލްސީ އަށް 36 މެޗުން 64 ޕޮއިންޓް ލިބިފައިވާއިރު ތިން ވަނައިގައި އޮތް ލެސްޓާ އަށް 36 މެޗުން ލިބިފައިވަނީ 66 ޕޮއިންޓެވެ. ލިވަޕޫލް މޮޅުވުމުން ހަ ވަނަ އަށް ވެއްޓުނު ވެސްޓް ހޭމް އަށް ލިބިފައިވަނީ 58 ޕޮއިންޓެވެ.\nއެއް ވަނައިގައި 80 ޕޮއިންޓާ އެކު ހަމަޖެހިލައިގެން އޮތް މެންޗެސްޓަރ ސިޓީ ވަނީ ލީގު ޗެމްޕިއަންކަން ކަށަވަރުކޮށްފަ އެވެ. ދެ ވަނައިގައި ޔުނައިޓެޑް އޮތީ 70 ޕޮއިންޓާއެކު އެވެ.\nވާދަވެރި މި ދެކްލަބްގެ ކުރިމަތިލުން މެއި ދެ ވަނަ ދުވަހު ކުޅެން އޮތްނަމަވެސް، ޔުނައިޓެޑްގެ އޯނަރުންނާ ދެކޮޅަށް ސަޕޯޓަރުން ހިތްހަމަނުޖެހުން ފާޅުކުރުމާ ގުޅިގެން ޕްރިމިއާ ލީގުން މެޗު މިއަދަށް ފަސްކުރީ އެވެ. ރޭ ވެސް މެޗު ފެށުމުގެ ކުރިން ޔުނައިޓެޑްގެ ސަޕޯޓަރުން ވަނީ ދަނޑު ބޭރުގައި ހަމަނުޖެހުން ހިންގާފައެވެ.\nމެޗު ފަށައިގެން ޔުނައިޓެޑުން ވަނީ 10 ވަނަ މިނެޓުގައި ލީޑު ނަގައިފަ އެވެ. މިއީ ބްރޫނޯ ފެނާންޑޭސް ގޯލަށް ފޮނުވާލި ބޯޅައެއް ލިވަޕޫލްގެ ޑިފެންޑަރު ނަތޭނިއެލް ފިލިޕްސް ފައިގައި ޖެހިފައި ވަން ލަނޑެކެވެ. އެހެންނަމަވެސް ފުރަތަމަ ހާފު ލިވަޕޫލުން ނިންމާލީ ފަހަތުން އަރައި ދެ ގޯލު ޖަހައި ލީޑުގައި ލީޑުނަގައަގެންނެވެ. އެޓީމުގެ ފުރަތަމަ ލަނޑު 34 ވަނަ މިނެޓުގައި ޑިއޯގޯ ޖޯޓާ ޖެހިއިރު ލީޑު ނެގި ލަނޑު ފުރަތަމަ ހާފުގެ އިތުރު ވަގުތުގައި ބޮލުން ޖެހީ ރޮބާޓޯ ފިރްމީނޯ އެވެ.\nދެ ވަނަ ހާފު ފަށައިގެން ތިން ވަނަ މިނެޓުތެރޭ ފިރްމީނޯގެ ލަނޑާއި އެކު ލިވަޕޫލަށް ދެ ލަނޑުގެ ލީޑެއް ވަނީ ލިބިފައެވެ. ޔުނައިޓެޑްގެ ދެ ވަނަ ލަނޑު 68 ވަނަ މިނެޓުގައި ޖެހީ މާކަސް ރަޝްފާޑް އެވެ. މެޗުގެ ނަތީޖާ ހަމަހަމަކުރަން ޔުނައިޓެޑް ކުރިއަށް ޖެހިގެން ކުޅެނިކޮށް 90 ވަނަ މިނެޓުގައި އުފެއްދި ކައުންޓަ އެޓޭކެއްގައި ލިވަޕޫލްގެ މުހައްމަދު ސަލާހް ވަނީ އެޓީމުގެ ހަތަރު ވަނަ ލަނޑު ކާމިޔާބުކޮށްދީފަ އެވެ.\nމި ސީޒަނުގައި ޔުނައިޓެޑް އަމިއްލަ ދަނޑުގައި6މެޗުން ވަނީ ބަލިވެފަ އެވެ. މި މެޗުތަކުގައި އެޓީމު ކޮޅަށް 27 ލަނޑު ވަދެފައިވާއިރު، ޔުނައިޓެޑަށް ވުރެ ގިނައިން އަމިއްލަ ދަނޑުގައި މި ސީޒަނުގައި ގޯލު ވަދެފައިވަނީ 29 ލަނޑު ވަދެފައިވާ ނިއުކާސަލް ޔުނައިޓެޑާއި 34 ލަނޑު ވަދެފައިވާ ވެސްޓް ބްރޮމް އެވެ.\nޗެމްޕިއަންސް ލީގެ ބާކީ ދެ ޖާގައަށް ލެސްޓާ އާއި ޗެލްސީ އަދި ލިވަޕޫލްގެ އިތުރުން ވެސްޓް ހޭމުން އަންނަނީ ވާދަކުރަމުންނެވެ. ލީގުގައި ލިވަޕޫލަށް ބާކީ އޮތީ ވެސްޓް ބްރޮމް އާއި ކްރިސްޓަލް ޕެލޭސް އަދި ބާންލީއާ ދެކޮޅަށް ކުޅޭ މެޗުތަކެވެ. ޗެލްސީ އަށް އޮތީ އަމިއްލަ ދަނޑުގައި ލެސްޓާއާ ވާދަކުރާ މެޗާއި ރަށުން ބޭރުގައި އެސްޓަން ވިލާއާ ދެކޮޅަށް ކުޅޭ މެޗެވެ.


Narudhamaa gaaim kurumaa gulhey gothun aa survey eh MWSC in fashaifi\nނަރުދަމާ ޤާއިމް ކުރުމާ ގުޅޭ ގޮތުން އާ ސާރވޭ އެއް އެމްޑަބްލިއުއެސްސީ އިން ފަށައިފި\nއައްޑޫގެ ތަރައްޤީއާ ގުޅިފައިވާ ކަންކަމުގައި އަބަދުހެން ސާރވޭއެއްގެ ވާހަކަ އަޑު އިވޭނެއެވެ. މިއީ އާ ވާހަކައެއް ނޫނެވެ. މި ސަރުކާރުންވެސް އައްޑޫގެ ތަރައްޤީއަށް އިސްކަންދެއްވާ ވަރު އެނގިގެން ދިޔައީ، އައްޑޫގައި ނަރުދަމާގެ ނިޒާމު ޤާއިމުކުރުމަށް ފެށި ސާރވޭ އިންނެވެ. ހިތަދޫގެ އުތުރާއި ދެކުނުގައި ނަރުދަމާގެ ނިޒާމް ގާއިމް ކުރުމަށްޓަކައި ސަރުކާރުން މަސައްކަތް ހަވާލުކޮށްފައިވާ މޯލްޑިވްސް ވޯޓަރ އެންޑް ސުވަރޭޖް ކޮމްޕެނީ (އެމް.ޑަބްލިއު.އެސް.ސީ) ގެ ފަރާތުން މި ސާރވޭ ފެށުމުގެ ގޮތުން މިދިއަ ހަފުތާގައި ވަނީ ކައުންސިލާއެކު ބައްދަލުވުމެއް ބާއްވާފައެވެ.\nޕްރޮޖެކްޓް ފެށުމުގެ ކުރިން ލަފަޔާ މަޝްވަރާ ހޯދުމުގެ ގޮތުން އޮކްޓޯބަރ މަހުގެ6ވަނަ ދުވަހު އައްޑޫސިޓީ ކައުންސިލް އިދާރާގައި ބޭއްވުނު މިބައްދަލުވުމުގައި އެމް.ޑަބްލިއު.އެސް.ސީ އަދި ކައުންސިލްގެ ބޭފުޅުންގެ އިތުރުން ހައުސިންގް މިނިސްޓްރީގެ ދެ ކޯޑިނޭޓަރުން ބައިވެރިވެ ވަޑައިގަތެވެ. މިބައްދަލުވުމުގައި އެމް.ޑަބްލިއު.އެސް.ސީ ގެ އިންޖިނިއަރިންގް މެނޭޖަރ މުހައްމަދު އިމްރާން އަދްނާން މައުލޫމާތު ދެއްވި ގޮތުގައި ނަރުދަމާ ގާއިމް ކުރަން ފުރިހަމަ ކުރަންޖެހޭ ސާވޭ އަދި އީ.އައި.އޭ ހެދުމަށް ހަމަޖެހިފައިވާ ކަމަށެވެ. އަދި މި ޕްރޮޖެކްޓްގެ ދަށުން މަސައްކަތް ކުރަން އެންވަޔަރަންމެންޓް މިނިސްޓްރީން ކަނޑައަޅާފައިވާ ސްކޯޕް ހިއްސާ ކުރެއްވުމުން ކައުންސިލުން ވަނީ އެއާ މެދު ކަންބޮޑުވުން ފާޅުކޮށްފައެވެ.\nމިގޮތުން މޭޔަރަ އަބްދުﷲ ޞާދިޤް ފަހަގަ ކުރެއްވި ގޮތުގައި މި ޕްރޮޖެކްޓްގައި ކަނޑައެޅިފައިވާ ސްކޯޕް ގެ ދަށުން މިހާރު އަޅަމުންދާ ޕޮލިސް ޓްރެއިނިންގް ސްކޫލް، ސަރަހައްދީ ބަނދަރު، މަރުކަޒީ އިންޖީނުގެ އަދި ފެން ޕްލާންޓް ސަރަހައްދުވެސް ނުހިމެނޭ ކަމަށެވެ. މި ސަރަހަދުތަކަށް ފަހުން ނަރުދަމާ އަޅަންޖެހޭ އިރު އުނދަގޫ ވާނެ ކަމަށާއި ގައުކެނޑިއާ ހަމަޔަށް ސްކޯޕް ފުޅާކުރަން ޖެހޭ ކަމަށެވެ. މީގެ އިތުރުން ކުރިން ނަރުދަމާ ގާއިމް ކުރިއިރު ސާވޭ އަދި އީ.އައި.އޭ ވަނީ ހެދިފައި ކަމުން އަލުން އެކަމަށްޓަކައި ޚަރަދު ކުރުމަކީ ބޭކާރު ކަމެއްކަމަށެވެ. މޭޔަރ ގެ ވާހަކަފުޅުތަކަށް ތާއީދުކުރައްވާ ހައުސިންގް މިނިސްޓްރީގެ ފަރާތުން ކޯޑިނޭޓަރ މުހައްމަދު ފައިސަލް ވިދާޅުވި ގޮތުގައި ހިތަދޫ ނިމޭ ސަރަހައްދަކީ ގައުކެނޑި ކަމަށް ވުމުން އެ ހިސާބަށް ނަރުދަމާ އަޅެން ޖެހޭ ކަމަށެވެ. އަދި ސްކޯޕް ކަނޑައެޅިއިރު ހައުސިންގް މިނިސްޓްރީގެ ލަފާ އެއްވެސް ވަރަކަށް ހޯދިފައި ނުވާ ކަމަށްޓަކައި ހިތާމަ ކުރާކަމުގައި ވިދާޅުވިއެވެ.


CSC Ge Member Kamah 41 Meehaku Kurimathilaifi - Vaguthu\nސީއެސްސީގެ މެމްބަރު ކަމަށް 41 މީހަކު ކުރިމަތިލައިފި\nސިވިލް ސާވިސް ކޮމިޝަން (ސީއެސްސީ) އިން ހުސްވެފައިވާ ހަތަރު މެމްބަރުންގެ މަގާމަށް 41 މީހަކު ކުރިމަތިލައިފިއެވެ.\nރައްޔިތުންގެ މަޖިލިހުގެ ރައީސް މުހައްމަދު ނަޝީދު މިއަދު ވިދާޅުވީ ސީއެސްސީގެ މެމްބަރު ކަމަށް ކުރިމަތިލުމުގެ ފުރުސަތު ހުޅުވުލުމާ ގުޅިގެން ވަރަށް ގިނަ ބަޔަކު އެކަމަށް އިޖާބަ ދެއްވި ކަމަށެވެ. އަދި ބައެއް ބޭފުޅުން ލިޔެކިޔުންތައް ވަރަށް ފުރިހަމައަށް ހުށަހެޅުއްވި ކަމަށް ނަޝީދު ވިދާޅުވިއެވެ.\nމި 41 މީހުންގެ ނަންތައް ދިރާސާކޮށް ގޮތެއް ނިންމުމަށް މިނިވަން މުއައްސަސާތަކުގެ ކޮމިޓީއަށް ވަނީ ފޮނުވައިފައެވެ.\nސީއެސްސީގެ ހަތަރު މަގާމެއް ހުސްވެފައި ވަނީ އެ ކޮމިޝަންގެ ހަތަރު މެމްބަރަކު މަގާމުން ވަކި ކުރުމަށް މަޖިލީހަށް ހުށަހަޅާފައި ވަނިކޮށް ތިން މެމްބަރަކު އިސްތިއުފާ ދެއްވައި އެއް މެމްބަރެއްގެ އިތުބާރު ނެތްކަމަށް ވޯޓް ފާސްކޮށްފައިވާތީއެވެ.\nސީއެސްސީގެ މެންބަރުކަމުގައި މިހާރު ހުންނެވީ ފާތިމަތު އާމިރާ އެކަންޏެވެ.\nމަޖިލީހުގެ ތިންވަނަ ދައުރުގެ ފުރަތަމަ ޖަލްސާ އަންނަ މަހު ފަހެއް ގައި


Hulhudhoo meedhoo gai Dhiraagu technician in nethun, bodu kanbodu vume - AO News\nހުޅުދޫ މީދޫގައި ދިރާގު ޓެކްނީޝަނުން ނެތުން، ރައްޔިތުންގެ ބޮޑު ކަންބޮޑުވުމެއް\nއައްޑޫ ސިޓީގެ ގުޅިފައިވާ އަވަށްތަކާއި ވަކިން އޮންނަ ހުޅުދޫ މީދޫ އަކީ އިގްތިސޯދީ ގޮތުންނާއި އުމްރާނީ ގޮތުން ބަލާއިރުވެސް ކުރިއަރަމުން، ތަރައްޤީވަމުން އަންނަ ދެ އަވަށެވެ. ސިއްޙީ ގޮތުން ދިމާވެފައިވާ ގިނަ ގޮންޖެހުންތަކުން އަރައިގަތުމަށް މި ދެ އަވަށުގެ ރައްޔިތުން ކެނޑިނޭޅި މަސައްކަތްކުރަމުން އަންނައިރު ތައުލީމީ ގޮތުން މި ދެއަވަށުގެ ސ.އަތޮޅު މަދަރަސާވަނީ އެހެން އަވަށްތަކުގެ ސްކޫލްތަކާއި ފައި ހަމަކޮށްފައެވެ.\nއިދާރީ ދެ ދާއިރާއެއްގެ ގޮތުގައި ދެ އަވަށުގެ ކަންތައްތައްވެސް އަވަށު އޮފީހުން ބަލަމުންނައިރު ސަރުކާރުގެ މުވައްސަސާތަކާއި، ސަރުކާރު ހިއްސާވާ ގިނަ މުވައްސަސާތަކުގެ ހިދުމަތް މި ދެ އަވަށުން ލިބެއެވެ. ދެ އަވަށުގެ ދެ ކޯޓުގެ އިތުރުން ފެނަކަ، ޕޮލިސް ސްޓޭޝަން، އެމްޓީސީސީ ،މީރާ، ޓްރާންސްޕޯޓް، ވެމްކޯ، އެސްޓިއޯގެ އިތުރުން ހައިކޯޓާއި މިފްކޯ ގެ ހިދުމަތްވެސް ފަސޭހަކަމާއެކު މި ދެ އަވަށުން ލިބެއެވެ. މީގެ އިތުރުން މުވާސަލާތީ ހިދުމަތް ދެމުން އަންނަ ދެ ކުންފުނީގެ ހިދުމަތްވެސް މި ދެ އަވަށަށް ލިބެއެވެ. އެހެންނަމަވެސް ފަސޭހައިން ލިބެން އޮތް މި ހިދުމަތް މި ރަށުގެ ރައްޔިތުންނަށް ލިބެމުންދަނީ ގިނަ ތުރާލާ ތަކްލީފްތަކާއެކުގައެވެ. ހާއްސަކޮށް ދިރާގުގެ ހިދުމަތް ހޯދުމަށް ރަށުގެ ރައްޔިތުން ކުރިމަތިލަމުންދާ ތަކްލީފް ވަރަށްވެސް ބޮޑެވެ.\nހުޅުމީދޫގައި ދިރާގުގެ އޮފީހެއް ގާއިމުކޮށްފައިވާއިރު، ކޮންމެ އަވަށެއްގައި ދިރާގުގެ އެޖެންޓުންވެސް ހަރަކާތްތެރިވެއެވެ. ފަސޭހަކަމާއެކު ފޯނު ބިލްތައް ދެއްކުމާއި ހިދުމަތަށް އެދުމުގެ ފުރުސަތު ފަހިވެފައިވީނަމަވެސް މި ހިދުމަތް ލިބުމުގައި ބޮޑެތި ދަތިތަކެއް ކުރިމަތިވެއެވެ. މިކަން އެންމެ ބޮޑަށް އިހްސާސުވެގެން ދިޔައީ ކޮވިޑް19 ގެ ދުވަސްވަރުއެވެ. 5000 މީހުންގެ އާބާދީއެއް ދިރިއުޅެމުން އަންނަ މި ދެ އަވަށުގައި ދިރާގު ޓެކްނީޝަނެއް ނެތެވެ. ހިދުމަތްތައް ގުޅައި ދިނުމަށް ހިތަދޫ އިން ޓެކްނީޝަނުން އަންނަނީ ބައެއް ފަހަރު ހަފްތާއެއް ނޫނީ އެއަށްވުރެވެސް ގިނަ ދުވަސްކޮށްފައެވެ. “ކުރިން މި އަވަށުގެ ދެ ކުދިން ޓްރެއިންވެސް ކުރި. އެކަމަކު އެކުދިންގެ ވަޒީފާ ދާއިމީ ނުކުރާ. ކޮންމެ ފަހަރަކު ހިތަދޫ އިން ޓެކްނީޝަނުން މި އަންނަނީ. އަޅުގަނޑުމެން ޖެހެނީ އެމީހުން އަންނަ ދުވަހަށް އިންތިޒާރުކުރަން. އަދި ޕްރޮމޯޝަނެއް އޮންނަ ދުވަސްކޮޅެއް ވެއްޖެޔާ ހިދުމަތް ގުޅައިދިނުމަށް އެހާ ގިނަ ދުވަސް ނަގާ.” އޭއޯ ނިއުސް އާއި ވާހަކަދައްކަމުން މީހަކު ބުންޏެވެ. އޭއޯ ނިއުސް އާއި ވާހަކަދެއްކި އެހެން މީހަކު ބުނީ މައްސަލައެއް ޖެހުނަސް ރަށުގައި ޓެކްނީޝަނުން ނެތުމުން އެ މައްސަލަ ހައްލު ނުވެ ގިނަ ދުވަސްނަގާ ކަމަށާއި މިކަމުގެ ސަބަބުން ބޮޑު ތަކްލީފެއް އުފުލަންޖެހޭކަމަށެވެ.\nމީގެ އިތުރުން ކޮވިޑް19 ގެ މި ހާލަތުގައިވެސް ހިދުމަތްތައް ލަސްވެގެން ދިޔައިރު ބައެއް ފަހަރު ގުޅިފައިވާ ރަށްތަކުން އަންނަ ޓެކްނީޝަނުން ކަރަންޓީނު ނުވެ ގޭގެއަށް ދާ މައްސަލަވެސް ވަނީ ފެންމަތިވެފައެވެ. ” އަޅުގަނޑުމެންނަށް ކޮން ޔަގީންކަމެއްތޯ އޮތީ މި ހާލަތުގަ ރަށުން ބޭރުން އަންނަ މީހުންނާއި މެދު. އެއްވެސް ކަރަންޓީނު ވުމެއް ނެތި އެއްގެއިން އަނެއް ގެއަށް މިދަނީ، މިއީ ވަރަށް ކަންބޮޑުވާކަމެއް” އޭއޯ ނިއުސް އާއި ކުރިން ވާހަކަދެއްކި ފަރާތުން ބުންޏެވެ/\nހަމަ ޔަގީނުންވެސް ޓެކްނޮލްޖީގެ ގޮތުން ކުރިއަރާފައިވާ މި ދުވަސްވަރު ކޮންމެ މީހަކުވެސް ބޭނުންވަނީ އެންމެ ފަސޭހަ އަދި އެންމެ ލުއި އަވަސް ހިދުމަތްކަން ޔަގީނެވެ. އެހެންކަމުން ބޮޑު އާބާދީއެއް އޮންނަ ހުޅުދޫ މީދޫގައި ހަމައެކަނީ ކުންފުނީގެ އޮފީހަކުން އަދި އެޖެންޓުންނަކުން ފުއްދާލެވޭކަށް ނެތެވެ. އެ ދެ އަވަށުގައި ވެސް ކަމަށް އެކަށީގެންވާ ކިޔަވައިގެން ތިބި ގިނަ ޒުވާނުންތަކެއް ތިބިއިރު، ފެންވަރު ރަގަޅު އަވަސް ހިދުމަތް، ކަސްޓަމަރުންނަށް ފޯރުކޮށްދިނުމަށްޓަކައި އެ ދެ އަވަށުގައި ދިރިއުޅޭ ޓެކްނީޝަނުން ނުހަނު މުހިއްމުކަން ޔަގީނެވެ. ހާއްސަކޮށް ކޮވިޑް19 ގެ މި ދުވަސްވަރު ރައްޔިތުންގެ ރައްކާތެރިކަމަށްޓަކައި މިއީ ވަރަށް މުހިއްމު ފިޔަވަޅެއްކަން ޔަގީނެވެ.\nދިރާގް އޭ އަސްލު ވަރަށް ކަޑަ ބާކިއެ.


Mee Kithah Ingili kan Bunedhee Balaasheve | Dhiislam\nއިނާޒް ޢަދުނާން މެއި 13, 2019\nقاضي اياس بن معاوية ގެ ބުއްދިވެރިކަމާ ވިސްނުންތޫނުކަމުގެ ވާހަކަ ހަތަރުފަރާތަށް ފެތުރި މަޝްހޫރުވެގެންވެއެވެ. ޝަރީޢަތުގެ ގޮނޑިކޮޅުގައި އިށީންނެވުމަށްފަހު އެކަލޭގެފާނު ކުރައްވާ ފައިޞަލާތަކުން މީސްތަކުން ޙައިރާންކޮށްލައެވެ. އެކަލޭގެފާނުގެ ވަރަށް ގިނަ ފައިޞަލާތަކެއްގެ ވާހަކަ ތާރީޚުގެ ފަތްފުށްތަކުގައި ބަޔާންވެގެންވެއެވެ.\nއެނގިވަޑައިގަންނަވާނެ ފަދައިން މަޝްހޫރު މޮޅެތި މީހުންނަށް ޢިއްޒަތްކޮށް ތަޢުރީފުކުރާ ވަރަށް ގިނަ މީހުން ތިބޭފަދައިން އެފަދަ މީހުންދެކެ ރުޅިއަންނަ ޙަސަދަވެރީންގެ ބޮޑު ޖަމާއަތެއްވެސް އޮވެއެވެ. އެގޮތުގެމަތީން އެއްވެސް ޙައްޤަކާނުލައި قاضي اياس بن معاوية އާއި ޙަސަދަވެރިވެ ޢަދާވަތްތެރިވެގަނެގެން އުޅޭ ބަޔަކު މިީހުންވެސް އުޅުނެވެ. އެބައިމީހުން ޤާޟީގެ ކިބައިން ޢައިބު ހޯދުމުގެ މަސައްކަތްފެށިއެވެ. އެއީ ކޮންމެވެސް ގޮތަކުން އެކަލޭގެފާނުގެ ޝަޚްޞިއްޔަތަށް ހުތުރުއެރުވޭތޯއެވެ.\nވަރަށް ބުރަ މަސައްކަތަށް ފަހު އެމީހުންގެ އަތުގައި އެއްކަމެއް ޖެހުނެވެ. އެކަމަކީ قاضي اياس އެކަލޭގެފާނުގެ އަރިހަށް ހުށައެޅޭ މައްސަލަތަކުގައި ވަރަށް އަވަހަށް ނިޔާއިއްވަވައެވެ. ހަމަކަށަވަރުންވެސް މިއީ ޤާޟީއެއްގެ ކިބައިގައި ހުރެގެންނުވާވަރުގެ ބޮޑު ޢައިބެކެވެ. އެހެނީ ޤާޟީއެއްގެ ކިބައިގައި ހުންނަންޖެހޭ ޙިލްމުވެރިކަމާ އެކަށޭނަ ގޮތަކީ ޙުކުމްކުރުމުގެ ކުރިން ފިސާރިރަގަޅަށް ހުށައެޅިފައިވާ މައްސަލަ އާއި މެދު ވިސްނާ ފިކުރުކުރުމެވެ. ޙަސަދަވެރީން އެކަލޭގެފާނާ ބެހޭގޮތުން ފަސާދައިގެ މިބަސް ރަށު ތެރެއަށް ދޫކޮށްލިއެވެ. އަދި މަޑުމަޑުން ޢާންމުންގެ ތެރޭގައި މިވާހަކަ މަޝުހޫރުވަމުންދިޔައެވެ. ޤާޟީ އަކީ ފައިސަލާކުރެއްވުމުގައި ވިސްނައިލެއްވުމެއްނެތި ފިސާރި އަވަސްއަރައިވަޑައިގަންނަވާ ބޭކަލެކެވެ.\nއަނެއްކޮޅުން ޤާޟީ އަށް ވެސް ޙަސަދަވެރިންގެ ތުންތެޅުވުމުގެ އަޑު އިވިވަޑައިގެންފިއެވެ. އެކަލޭގެފާނުވެސް ޙަސަވެރިންނަށް ފިލާވަޅެއް ދެއްވުމަށް ގަސްތުކުރެއްވިއެވެ. قاضي اياس ވަރަށް އަދަބު އިޙުތިރާމާއެކު ޙަސަދަވެރީންގެ ބަޔަކު އެކަލޭގެފާނުގެ މަޖްލީހަށް ގެންނެވިއެވެ. އެބައިމީހުންނަށް ކަމޭ ހިތްތެވިއެވެ. ޢިއްޒަތްދެއްވިއެވެ. ރަގަޅަށް ކާންދެއްވިއެވެ. ދެން ވާހަކަދައްކަވަން ފެއްޓެވިއެވެ. ވާހަކަދައްކަވަމުން ވަޑައިގެން ކުއްލިއަކަށް އެކަލޭގެފާނުގެ އަތްޕުޅު މައްޗަށް އުފުއްލަވައިލެއްވުމަށްފަހު ސުވާލުކުރެއްވިއެވެ. [އެކުވެރިންނޭވެ! މިއީ ކިތައް އިނގިލިކަން ބުނެދީބަލާށެެވެ!]\nއެ މަޖްލީހުގައި ތިބި މީހުން އަވަސްއަވަހަށް އެކަލޭގެފާނުގެ އަތްތިލައަށް ބަލައިލުމަށްފަހު އެންމެ އެއްފަހަރާ ބުންޏެވެ. [ފަހެކެވެ. ސާހިބާއެވެ! ބަރާބަރު ފަސް އިނގިއްޔެވެ.]\nޤާޟީ ހިނިތުންވުމުގެ ނަޒަރުން އެމީހުންނަށް ބައްލަވާލެއްވިއެވެ. އަދި ވިދާޅުވިއެވެ. [އެކުވެރިންނޭވެ! ކަލޭމެން ޖަވާބު ދިނުމުގައި ތިހާ އަވަސްވެގަތީ ކީއްވެހެއްޔެވެ؟ ކަލޭމެން އެކެއް، ދޭއް، ތިނެއް، ހަތަރެއް، ފަހަކާ ހިސާބަށް ގުނައިލުމަށްފަހު ކުޑަކޮށް އިންތިޡާރުކޮށްލިނަމައެވެ. ވިސްނާ ފިކުރުކޮށްލިނަމައެވެ. ކުޑަކޮށް މަޑުކޮށްލުމަށްފަހު ޖަވާބުދިންނަމައެވެ.]\nއެބައިމީހުން ބުންޏެވެ. [ޢިއްޒަތްތެރި ޤާޟީއެވެ! މިކަމުގައި ވިސްނާ ފިކުރުކުރަން މަޑުކުރުމުގެ ބޭނުމެއް އެބައޮތްތޯއެވެ؟ އޭގެ ޢަދަދު އަހަރަމެންނަށް އެނގޭއިރު މަޑުކުރަންޖެހޭތޯއެވެ؟]\nއެހިނދު ޤާޟީ ވަރަށް މަޑުމައިތިރިކަމާއި ހަމަޖެހުމާއެކު ވިދާޅުވާން ފެއްޓެވިއެވެ. [ތިމަންގެ ކައިރިއަށް މައްސަލަ ހުށައެޅުމުން ދެބައިމީހުންގެ ބަސް އަޑުއެހުމަށްފަހު ވަގުތުން އެމައްސަލައިގެ އެންމެ ފުނަށް ތިމަން ވާޞިލުވަމެވެ. ދެން އެއަށްފަހު ހުކުމް އިއްވުން ލަސްކުރަންވީ ކީއްވެތޯއެވެ؟]\nقاضي اياس މި މިސާލުން އިޢުތިރާޟްކުރި މީހުންނަށް ޖަވާބުދެއްވިއެވެ. އެފަދައިން ޙަސަދަވެރިންގެ މަކަރު ނާކާމިޔާބުވިއެވެ. އަދި ޙުކުމް އިއްވުމުގައި އެކަލޭގެފާނު އަވަސްވެވަޑައިނުގަންނަވާކަން އެމީހުންނަށް އެނގުނެވެ. އަދި ކިއެއްތަ! ﷲ ތަޢަލާ، އެކަލޭގެފާނަށް ދެއްވާފައިވާ މަތިވެރި ޞަލާޙިއްޔަތުގެ ސަބަބުން މައްސަލައިގެ އެންމެފުނަށް ވާޞިލުވެވަޑައިގެންނެވުމަށްފަހު ދެން ލަސްކުރުމެއްނެތި ހުކުމް އިއްވަވަނީއެވެ.\nއެމަޖްލީހަށް ޙާޟިރުވެ ތިބި އެންމެވެސް އެނބުރި ދިޔައީ ޤާޟީގެ ވިސްނުންތޫނުކަމަށް އިޢުތިރާފުވާ ޙާލުގައެވެ. އަދި މަޖްލިސްތަކުގައި އެކަލޭގެފާނާ ޚިލާފަށް ދައްކަމުން ގެންދިޔަ ވާހަކަތައް ދެކުން އެހިސާބުން ހުއްޓާލިއެވެ.\nމަޞްދަރު: ސުންހެރޭ ފައިސަލާ/ ޢަބްދުލްމާލިކް މުޖާހިދު


MDPge ethereyge inthiޚaabuge shakuvaa hushahelheynee honihiru adhi aadhihtha dhuvahu MDPge ethereyge inthiޚaabuge shakuvaa hushahelheynee honihiru adhi aadhihtha dhuvahu\nއެމްޑީޕީގެ އެތެރޭގެ އިންތިޚާބުގެ ޝަކުވާ ހުށަހެޅޭނީ ހޮނިހިރު އަދި އާދިއްތަ ދުވަހު\nމޯލްޑިވިއަން ޑިމޮކްރަޓިކް ޕާޓީ (އެމްޑީޕީ)ގެ ޗެއަރޕާސަން، އަންހެނުންގެ ރޫހު އަދި ޒުވާނުންގެ ހިތްވަރުގެ އިންތިޚާބުގެ ޝަކުވާ ބަލައިގަންނާނީ 14 މެއި ވާ ހޮނިހިރު ދުވަހުގެ ހެނދުނު 9:00 ން ފެށިގެން 15 މެއި ވާ އާދިއްތަ ދުވަހުގެ ހަވީރު 4:00އާ ހަމައަށްކަމަށް އެޕާޓީން ބުނެފިއެވެ.\nއެމްޑީޕީއިން ބުނީ ޝަކުވާ ހުށައެޅުއްވުމަށް ހަމަޖެހިފައިވަނީ، ޝަކުވާ ހުށަހެޅުމަށް ކަނޑައެޅިފައިވާ ފޯމު ފުރިހަމަ ކޮށްގެން ކަމަށެވެ. ފޯމުފުރިހަމަ ކުރުމަށްފަހު elections@mdp.org.mv އަށް އީމެއިލް ކޮށްގެން ނުވަތަ އެމްޑީޕީ ސެކްރެޓޭރިއެޓުގެ ފުރަތަމަ ފަންގިފިލާއަށް ޝަކުވާ ފޯމުގެ ހާޑްކޮޕީ ހުށަހަޅައިގެންނެވެ. މީގެ އިތުރުން 7250021، 7250031 އަދި 7250040ށް އެސްއެމްއެސް ކޮށްގެން ނުވަތަ ފޯނުން ގުޅައިގެން ޝަކުވާ ހުށަހެޅުމުގެ ފުރުޞަތު އޮންނާނެ ކަމަށް އެމްޑީޕީން ބުނެއެވެ.\nއެމްޑީޕީން ހާމަކޮށްފައިވާ ގޮތުގައި އިންތިޚާބުގައި ވޯޓުލުމަށް 194 ރަށެއްގައި ވޯޓު ފޮށި ބަހައްޓާނެއެވެ. މާލޭގައި 87 ވޯޓު ފޮއްޓެއް ބަހައްޓާނެއެވެ. އެއީ މާލޭގެ 15 ދާއިރާއެއްގެ ވޯޓު ފޮށީގެ އިތުރުން ކޮންމެ ދާއިރާއަކަށް ފޮއްޓެވެ.\nއެމްޑީޕީގެ ޗެއަރޕާސަން، އަންހެނުންގެ ރޫހު އަދި ޒުވާނުންގެ ހިތްވަރުގެ އިންތިޚާބުގެ ވޯޓުލުން ހޮނިހިރު ދުވަހުގެ ހެނދުނު 9ން ހަވީރު 4ށް ކުރިޔަށްދާނެއެވެ.


Europa League: United balikoh Sevilla final ah - AO News\nޔުރޮޕާ ލީގު: ޔުނައިޓެޑް ބަލިކޮށް ސެވިއްޔާ ފައިނަލަށް\nމެންޗެސްޓާ ޔުނައިޓެޑް ކޮޅަށް ލަނޑު ޖެހުމަށްފަހު ސެވިއްޔާގެ ކުޅުންތެރިން އުފާ ފާޅުކުރަނީ. --ފޮޓޯ: ޓުވިޓާ\nޔުއެފާ ޔޫރޮޕާ ލީގުގައި ރޭ ކުޅުނު ސެމީ ފައިނަލުގެ ފުރަތަަމަ މެޗުގައި އިންގްލެންޑުގެ މެންޗެސްޓާ ޔުނައިޓެޑް އަތުން ފަހަތުން އަރައި 2-1 އިން މޮޅުވެ ސްޕެއިނުގެ ސެވިއްޔާ އިން އެ މުބާރާތުގެ ފައިނަލަށް ދަތުރުކޮށްފިއެވެ.\nމިއީ ސެވިއްޔާ އިން އެ މުބާރާތުގެ ފައިނަލަށް ދަތުރުކުރި ހަވަނަ ފަހަރެވެ. މީގެކުރިން އެ ޓީމު ފައިނަލަށް ދިޔަ ފަސް ފަހަރު ވެސް ވަނީ ޗެމްޕިއަންކަން ހޯދާފައެވެ. އަދި މިއީ ސްޕެއިންގެ ކްލަބެއް އަތުން ބަލިވެ ޔޫރަޕްގެ މުބާރާތެއްގެ ނޮކްއައުޓް ބުރުން ޔުނައިޓެޑް ވިދިވިދިގެން ކެޓި ތިން ވަނަ ފަހަރެވެ.\nޖަރުމަނުގެ ކޮލޯންގައި ރޭ ކުޅުނު މި މެޗުގެ ކުޅުން ފެށިގެން ނުވަވަނަ މިނެޓުގައި ޔުނައިޓެޑަށް ލީޑް ނަގައިދިނީ ލިބުނު ޕެނަލްޓީއަކުން ބްރޫނޯ ފެނާންޑޭސް އެވެ. މިއީ އެ ޓީމުގެ މާކަސް ރަޝްފޯޑަށް ސެވިއްޔާގެ ޑިއޭގޯ ކާލޯސް ކުރި ފައުލަކަށް ރެފްރީ ދިން ޕެނަލްޓީއެކެވެ.\nސެވިއްޔާ އިން ނަތީޖާ ހަމަހަމަ ކުރީ 26 ވަނަ މިނެޓުގައި ސޫސޯ ކާމިޔާބުކުރި ގޯލުންނެވެ. މިއީ އެ ޓީމުގެ ސާޖިއޯ ރެގީލޯން ނަގައިދިން ރީތި ހުރަހަކުން ސޫސޯ ވައްދާލި ގޯލެކެވެ. މެޗުގެ ފުރަތަަމަ ހާފު ނިމުނީ 1-1 އިން ދެ ޓީމު އެއްވަރުވެގެންނެވެ.\nރޭގެ މެޗުން ސެވިއްޔާ މޮޅުވި ލަނޑު، މެޗުގެ ފުރިހަމަ ވަގުތު ހަމަވާން 12 މިނެޓަށް ވެފައިވަނިކޮށް ކާމިޔާބުކޮށްދިނީ ފަހު ހާފުގައި ކުޅެން ނިކުތް ލޫކް ޑި ޔޯން އެވެ. މިއީ ސެވިއްޔާގެ ކަނާތް ފަޅިން ކެޕްޓަން ޖެސޫސް ނަވާސް ނަގައިދިން ހުރަހަކުން ޕެނަލްޓީ އޭރިޔާތެރެއަށް އައި ބޯޅަ ވަރަށް ހަމަޖެހިލައިގެން ހުރެ ގޯލްގެ ތެރެއަށް ފޮނުވާލައިގެން ޑި ޔޯން ކާމިޔާބުކުރި ގޯލެކެވެ.\nމެންޗެސްޓާ ޔުނައިޓެޑާ ދެކޮޅަށް ސެވިއްޔާ ކުޅުނު މެޗުގެ ތެރެއިިން. — ފޮޓޯ: ޓުވިޓާ\nސެވިއްޔާ އިން މި ލަނޑުޖެހުމުގެ ކުރީން، ޔުނައިޓެޑްގެ ފޯވާޑް އެންތަނީ މާޝިއަލް އަށް ވަނީ އެ ޓީމަށް ލީޑްނަގައިދިނުމަށް ރަނުގެ ދެ ފުރުސަތެއް ލިބި ބޭކާރުވެފައެވެ. އެގޮތުން، ދެވަނަ ހާފުގެ ކުރީކޮޅު މާޝިއަލް ފޮނުވާލި ދެ ހަމަލާ ވެސް ސެވިއްޔާގެ ގޯލްކީޕަރު ބޯނޯ މަތަކުރި އެވެ.\nރޭގެ މެޗާއެކު ޔުނައިޓެޑް ވަނީ މި ފަހަރުގެ ސީޒަނުގައި ކުޅުނު ތިން މުބާރާތެއްގެ ފައިނަލަށް ނުގޮސް ސެމީ ފައިނަލާ ހިސާބުން ކަޓާފައެވެ. އަދި މިއީ 89-1987 ގެ ފަހުން ޔުނައިޓެޑަށް ތައްޓެއް ނުލިބި ވިދިވިދިގެން ތިން އަހަރު ހަމަކުރި ފުރަތަަމަ ފަހަރެވެ.\nމެޗަށްފަހު ވާހަކަދައްކަމުން ޔުނައިޓެޑްގެ ކެޕްޓަން ހެރީ މެގުއާ ބުނީ އޭނާގެ ޓީމުން ގިނަ ފުރުޞަތުތަކެއް ތަނަވަސްކުރި ކަމަށާއި، މެޗުން ބަލިވުން ހައްގު ނޫން ކަމަށެވެ. އަދި ސެވިއްޔާ އަށް މާގިނަ ފުރުސަތު ތަކެއް ތަނަވަސްކުރެވިފައިނުވާއިރު އެ ޓީމުން ޖެހި ދެލަނޑުވެސް އަރިމަތިން ނެގި ދެ ހުރަހަކުން ކާމިޔާބުކުރުމަކީ ބަލައިގަނެވޭނެ ކަމެއް ނޫން ކަމަށް ވެސް މެގުއާ ބުންޏެވެ.\nމިރޭ ކުޅެވޭ ސެމީގެ ދެވަނަ މެޗުގައި ބައްދަލުކުރާނީ އިޓަލީގެ އިންޓަ މިލާނާ ޔުކްރޭންގެ ޝަހުތަރު ޑޮނެސްކް އެވެ. މި މެޗުން މޮޅުވާ ޓީމަކާ ދެކޮޅަށް ސެވިއްޔާ ކުޅޭ މި މުބާރާތުގެ ފައިނަލް މެޗު އޮންނާނީ މި މަހުގެ 21 ވަނަ ދުވަހު އެވެ.\nކުޅިވަރުމެންޗެސްޓާ ޔުނައިޓެޑްދުނިޔެސެވިއްޔާޔުއެފާ ޔުރޮޕާ ލީގު\nއެޓަލާންޓާ އިން ލިވަޕޫލް ސިއްސުވާލިއިރު، ރެއާލުން އުއްމީދު އާކޮށްފި


MDP in jalsaa beyhvee HPA ge huhdha aa eku\nއެމްޑީޕީން ޖަލްސާ ބޭއްވީ އެޗްޕީއޭގެ ހުއްދަ ހޯދާފައި\nއަދު ހުޅުމާލޭގައި ބޭއްވި ޖަގަހަ ހުޅުވުމުގެ ޖަލްސާގެ ތެރެއިން: އެ ޖަލްސާ ބޭއްވީ އެޗްޕީއޭގެ ހުއްދަ ލިބިގެން --\nކުރިއަށް އޮތް ލޯކަލް ކައުންސިލް އިންތިހާބުގައި އެމްޑީޕީގެ ޓިކެޓްގައި ހުޅުމާލެ ދާއިރާއަށް ކުރިމަތިލާ ކެންޑިޑޭޓްގެ ކެންޕެއިން ޖަގަހަ ހުޅުވުމުގެ ޖަލްސާ ބޭއްވީ ހެލްތް ޕްރޮޓެކްޝަން އެޖެންސީ (އެޗްޕީއޭ) ގެ ހުއްދަ ލިބިގެން ކަމަށް ހުޅުމާލެ ދާއިރާގެ އެމްޑީޕީގެ މެންބަރު އަލީ ނިޔާޒު ވިދާޅުވެއްޖެ އެވެ.\nއެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުވެސް ބައިވެރިވެވަޑައިގެންނެވި އެ ޖަލްސާގެ މަންޒަރުތައް ފެންނަ ފޮޓޯތަކާއެކު އާންމުން ގެންދަނީ ވަރަށް ބޮޑަށް ފާޑުކިޔަމުންނެވެ. އިދިކޮޅު ކޯލިޝަންގެ ރަސްމީ އޮފީސް ހިމެނޭ ސަރަހައްދު ބަންދުކޮށް އިދިކޮޅު އެއްވުމަށް ހުރަސް އެޅުމަށްފަހު އެމްޑީޕީއަށް ޖަލްސާ ބާއްވަން ފުރުސަތު ދިނީ ކީއްވެތޯ އެތަށް ބަޔަކު ދަނީ ސުވާލު ކުރަމުންނެވެ.\nއަދި އެމްޑީޕީގެ ކެންޕެއިން ޖަގަހަ ހުޅުވުމުގެ ޖަލްސާގައި ގިނަ ބަޔަކު ބަައިވެރިވެފައިވާއިރު އެޗްޕީއޭގެ މިންގަޑާ ހިލާފުވެގެން އެ މީހުން ޖޫރިމަނާ ނުކުރެވޭތޯވެސް ބައެއް މީހުން ސުވާލުކޮށްފައިވެއެވެ.\nމެންބަރު އަލީ ނިޔާޒު ވިދާޅުވީ މިއަދު ހުޅުމާލޭގައި ބޭއްވި ޖަގަހަ ހުޅުވުމުގެ އިވެންޓަކީ އެޗްޕީއޭގެ ހުއްދައާއެކު ބޭއްވި އިވެންޓެއް ކަމަށެވެ. އެ ހުއްދައަށް އެދި އެމްޑީޕީން ސިޓީ ފޮނުވުމުން އެޗްޕީއޭގެ ލީގަލް ޓީމުން ލިޔުމުން ދީފައިވާ ހުއްދަވެސް ނިޔާޒު ވަނީ ހިއްސާ ކުރައްވާފައެވެ.\nމުޒާހަރާ ކުރުމާއި އެއްވެ އުޅުން މަނާކޮށްފައި ވަނިކޮށް އިދިކޮޅުގެ ސަޕޯޓަރުން މިއަދު ކުރިއަށް ގެންދިޔަ މުޒާހަރާއިން 24 މީހަކު ވަނީ ހައްޔަރުކޮށްފައެވެ. އޭގެ ތެރޭގައި ޕީޕީއެމް/ޕީއެންސީ ހިމެނޭ ކޮންގްރެސް ކޯލިޝަންގެ އެކްޓިން ލީޑަރު އަބްދުއްރަހީމް އަބްދުﷲ އާއި އެދެ ޕާޓީގެ ކަައުންސިލް މެންބަރުންވެސް ހިމެނެއެވެ.\nއެމްޑީޕީ އެޗްޕީއޭ ލޯކަލް ކައުންސިލްތަކުގެ އިންތިހާބު + ކޮވިޑް-19 މައިމޫނާ އަބޫބަކުރު


Dhivehi noosverinnah oiy biruverikan nimumakah!\nދިވެހި ބައެއް ނޫސްވެރިން---ފައިލް ފޮޓޯ\n4 މެއި 20190ކޮމެންޓް\nދިވެހި ނޫސްވެރިންނަށް އޮތް ބިރުވެރިކަން ނިމުމަކަށް!\nބައިނަލްއަގްވާމީ ނޫސްވެރިކަމުގެ ދުވަސް، ދިވެހި ނޫސްވެރިން ފާހަގަކުރާއިރު، މީގެ ހަތް އަހަރު ކުރިން ދިވެހި ނޫސްވެރިންގެ ބޯމަތީގައި އޮތް "ކަޅު ބޯވިލާގަނޑު" ނެއްޓި، ނޫސްވެރިކަމުގެ މިނިވަން ކަމުގެ އިހުސާސް ކުރެވެން ފަށައިފި އެވެ.\nދިވެހި ޖުމްހޫރިއްޔާގެ އާގާނޫނުއަސާސީއަށް އަމަލު ކުރަން ފެށުމާއެކު މުޅި ދިވެހި ރާއްޖެ ޑިމޮކްރެސީގެ މަގަށް އަނބުރާލައި، ދައުލަތުގެ ހިންގުމުގެ ނިޒާމަށް ވެސް ބޮޑެތި ބަދަލުތަކެއް ގެނުވި އެވެ. އެގޮތުން ހިޔާލު ފާޅުކުރުމާއި ނޫސްވެރިކަމުގެ މިނިވަންކަން ވެސް ލިބިގެން ދިޔައެވެ. ނަމަވެސް 2008 ވަނަ އަހަރު އަމަލު ކުރަން ފެށި ގާނޫނުއަސާސީއާއެކު ވެރިކަމަށް ވަޑައިގެންނެވި ފުރަތަމަ ރައީސް މުހައްމަދު ނަޝީދުގެ ވެރިކަމާއެކު އަނެއްކާވެސް ނޫސްވެރިކަމުގެ މިނިވަންކަމަށް ބުރޫ އަރައި ކުރިން ބުނި "ކަޅު ބޯވިލާގަނޑު" ބޯމަތިވި އެވެ.\nކުރީގެ ރައީސް މުހައްމަދު ނަޝީދަކީ ނޫސްވެރިއެކެވެ. ނޫސްވެރިކަމާއި ހިޔާލު ފާޅުކުރުމަށް މަރުހަބާ ވިދާޅުވާ، ލިޔުންތެރިކަމާއި ކިޔުންތެރިކަމަށް ލޯބި ކުރައްވާ ބޭފުޅެކެވެ. އެހެންކަމުން އެމަނިކުފާނުގެ ވެރިކަމުގެ ދުވަސްވަރު ދިވެހި ނޫސްވެރިންނަށް މާބޮޑު އުނދަގުލަކާ ކުރިމަތި ނުލައި މިނިވަން ކަމާއެކު ނޫސްވެރިކަން ކުރެވުނުވެ.\nކުރީގެ ރައީސް މުހައްމަދު ނަޝީދު ވެރިކަމުން ދުރުކޮށް، ބަޣާވާތަކުން ވެރިކަމަށް ވަޑައިގެންނެވި، އެމަނިކުފާނުގެ ނައިބު ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގައި ދިވެހި ނޫސްވެރިންނަށް ދަތިތަކާއި ކުރިމަތިލައި، ނޫސްވެރިންގެ ހައްގުތައް ހިމާޔާތްކުރަން މަގުމައްޗަށް ނުކުންނަށް ޖެހުނެވެ. ބޭރުގެ ބައެއް ގައުމުތަކުންނާއި ބައެއް ޖަމިއްޔާ ޖަމާއަތްތަކުން ބަޔާންތައް ނެރެ، ހިޔާލު ފާޅުކުރުމާއި މިނިވަން ނޫސްވެރިކަމެއް ރާއްޖޭގެ ގާއިމުކޮށްދިނުމަށް ގޮވާލަމުން ދިޔައެވެ.\nކުރީގެ ރައީސް ވެރިކަމާއެކު ދިވެހި ނޫސްވެރިންނަށް ބޮޑެތި ގޮންޖެހުންތަކެއް ކުރިމަތިލާންޖެހި ބައެއް ނޫސްވެރިންނަށް އަނިޔާތަކާއި ކުރިމަތިލާންޖެހި، ނޫސްވެރިން ޖަލަށްވެސް ލާފައިވެއެވެ.\nކުރީ ރައީސް ވަހީދުގެ ވެރިކަމުގެ ދެ އަހަރާއި އެންމެފަހުން ނިމުނު، ކުރީގެ ރައީސް އަބްދުﷲ ޔާމީންގެ ވެރިކަމުގައި ދިވެހި ނޫސްވެރިންނަށް ޖެހިފައިވަނީ ހިޔާލު ފާޅު ކުރުމާއި ނޫސްވެރިކަމުގެ މިނިވަންކަން ހޯދުމަށް މަގުމަތީގަ އެވެ. ސަރުކާރު ނުރުހޭ ނޫސްވެރިން ނުވަތަ ނޫސް އެޖެންސީތަކުގެ މައްޗަށް ދައުވާކޮށްފައިވާއިރު، ސަރުކާރު ހިތްހަމަ ނުހެޖޭ ލިޔުންތަކެއް ލިޔެގެން ގިނަ އަދަދެއްގެ ނޫސްވެރިންގެ މައްސަލަތައް ބެލުމަށް ކަމާބެހޭ ދައުލަތުގެ އިދާރާތަކަށް ހުށަހެޅި އެވެ. ބައެއް ނޫސްވެރިން ޖަލަށްލިއިރު، "ރާއްޖެޓީވީ" ރޯކޮށްލައި އަންދާ އަޅިއަށް ހަދާލި އެވެ. މަޝްހޫރު ދީނީ އިލްމުވެރިޔާ ޑރ. އަފްރާޝީމް އަލީ ލާއިންސާނީ އަނިޔާތަކާއެކު އަވަހާރަކޮށްލިއިރު، ނޫސްވެރިޔާ އަހުމަދު ރިލްވާން އަބްދުﷲ ބަޔަކު މީހުން ވެގެން ވަގަށް ނެގިތާ ހަތަރު އަހަރު ވެގެންދިޔައިރުވެސް، އެމައްސަލަތައްވެސް އޮތީ އޮތްތާނގަ އެވެ. ލިޔުންތެރިޔާ ޔާމީން ރަޝީދު "ކޮށައިކުދި" ކޮށްލާފައިވަނީ، އޭނާގެ އެކުވެރި، ރިލްވާނަށް އިންސާފު ހޯދާދިނުމަށް ގޮވަމުން ދަނިކޮށެވެ.\nއެހުރިހާ ޖަރީމާތަކެއް ފާއިތުވެދިޔަ ހަތް އަހަރުގެ ތެރޭގައި ހިންގާފައިވާއިރު، ރާއްޖޭގެ ނޫސްވެރިކަމުގެ މިނިވަންކަން އޮންނާނެ މިންވަރު ނިކަން އިހުސާސްކޮށްލަބަލާށެވެ.\nނަމަވެސް މިހާރު މިވަނީ މުޅި މަންޒަރު ބަދަލުވެފަ އެވެ. ސަރުކާރު ބަދަލުވެއްޖެ އެވެ. ނޫސްވެރިކަމާއި ހިޔާލު ފާޅުކުރުމުގެ މިނިވަންކަމަށް ލޯބިކުރާ ސަރުކާރެއް ލިބިއްޖެ އެވެ. ދިވެހިންނަށް ރަނގަޅު ކޮށްލަންޖެހޭ ބައެއްކަންކަން އަދިވެސް އެބަހުއްޓަވެ. އޭގެ ތެރެއިން އެންމެ މުހިއްމު އެއްކަމަކީ ނޫސްވެރިންނާއި ނޫސް އޭޖެންސީތަކުގެ ބަލަދުވެރި ފަރާތްތައް ގެންނަންޖެހޭ ބަދަލެވެ. ފާއިތުވެދިޔަ ހަތް އަހަރު އެހުރިހާ ޖަރީމާތަކެއް ހިންގި މީހުން ދައުލަތުގެ މުއައްސަސާތަކުގައި ބޭއްތިއްބުމަކީ އެންމެ ރަނގަޅު ގޮތްކަމަކަށް ނުދެކެމެވެ. އިހުމާލުވި ފަރާތްތަކާމެދު ފިޔަވަޅު އަޅަން ޖެހެއެވެ.\n"ވޯލްޑް ޕްރެސް ފްރީޑަމް އިންޑެކްސް" ނުވަތަ ނޫސްވެރިކަމުގެ މިނިވަންކަން ބަލާ މިންގަނޑުން ފާއިތުވި އަހަރުތަކާއި އަޅާ ބަލާއިރު ރާއްޖެ ބޮޑު ކުރިއެރުމެއް މިއަހަރު މިވަނީ ހޯދާފަ އެވެ. ދުނިޔޭގެ 180 ގައުމެއްގެ ނޫސްވެރިކަމުގެ މިނިވަންކަން މިންކޮށް ރިޕޯޓާސް ވިތައުޓް ބޯޑާސް އިން ނެރުނު ޕްރެސް ފްރީޑަމް އިންޑެކްސްގައި މިއަހަރު ރާއްޖެވަނީ 22 ދަރަޖަ ކުރިއަށް ޖެހިފައެވެ. މިއީ 2012 ވަނަ އަހަރުން ފެށިގެން ރާއްޖަށް މިވަރުގެ ކުރިއެރުމެއް ލިބުނު ފުރަތަމަ ފަހަރެވެ.\nހިޔާލު ފާޅުކުރުމާއި މިނިވަން ނޫސްވެރިކަމަކީ ގައުމެއް ތަރައްގީގެ މަގުން އަދި ޑިމޮކްރެސީ އުސޫލުން ހިންގުމަށް އެންމެ މުހިއްމު އެއްގުނަވަނެވެ.


BREAKING NEWS: Omicron Raajjeygai haluvi kamaa eku fethurenee! samaalu vey - vNews.mv\nކުއްލި ޚަބަރު: އޮމިކްރޮން ރާއްޖޭގައި ހަލުވިކަމާއެކު ފެތުރެނީ! ސަމާލުވޭ\nއައިޝަތު އިބްރާހީމް Male' | 11 January 2022, 11:19\nރާއްޖޭގައިވެސް ހަލުވިކަމާއެކު އޮމިކްރޮން ވޭރިއަންޓު ފެތުރެމުންދާކަމަށް ހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާން ޑރ. ފާޠިމަތު ނަޒްލާ ރަފީޤް ވިދާޅުވެއްޖެއެވެ.\nރާއްޖޭގައި ކޮވީޑްގެ ކޭސްތައް އިތުރުވެފައިވާތީ އެކަމާއި ގުޅޭގޮތުން މައުލޫމާތު ހިއްސާކުރުމަށް މިހާރު ކުރިއަށްދާ ޕްރެސްކޮންފަރެންސްގައި ޑރ. ނަޒްލާ ވިދާޅުވީ، ދިވެހިންގެ ތެރޭގައި އޮމިކްރޮން އުޅޭކަން ކަށަވަރު ކުރެވިފައިވާކަމަށެވެ. މިގޮތުން މިހާތަނަށް އެ ވޭރިއަންޓް އުޅޭތޯ ބެލުމަށް ހެދި ޓެސްޓްތަކުން އޮމިކްރޯންގެ7ކޭސް އިއްޔެފެނިފައިވާކަމަށާއި އަދި ކުރީ ހަފްތާގައި 1 ކޭސް އޮމިކްރޮން ފެނިފައިވާކަމަށް ވިދާޅިވިއެވެ.\nއެހެންކަމުން މިކަމުން އެނގެނީ ދިވެހިންގެ ތެރޭގައި އޮމިކްރޮން ހަލުވިކަމާއެކު ފެތުރޭކަންކަމަށް ޑރ. ނަޒްލާ ވިދާޅުވިއެވެ.\nޑރ. ނަޒްލާ ވިދާޅުވީ، މީގެ ކުރިން ފެތުރުނު ޑެލްޓާ ވޭރިއަންޓަށްވުރެ އޮމިކްރޮން ކޭސްތައް ފެތުރޭ މިންވަރު ހަލުވިކަމަށާއި، އެގޮތުން ކޭސްތައް ވަރަށް އަވަހަށް ޑަބަލްވަމުން އަންނާނެކަމަށެވެ. މިގޮތުން 1 ދުވަހާއި3ދުވަސްތެރޭ ކޭސްތައް ޑަބަލް ވާކަން އޮމިކްރޮން އުޅޭ ގައުމުތަކުން ފާހަގަވާކަމަށް ޑރ. ނަޒްލާ ވިދާޅުވިއެވެ.\nއޮމިކްރޮން އަށް މީހުން ޕޮޒިޓިވް ވަނީ ވަކިތަރުތީބެއް ނެތި ނެގި ސާމްޕަލް ތަކުން ކަމަށްވެސް ޑރ. ނަޒްލާ ވިދާޅުވިއެވެ.\nމިއަދުގެ ޕްރެސްގައި ވާހަކަދައްކަވަމުން ހެލްތު މިނިސްޓްރީގެ ސްޓޭޓް މިނިސްޓަރ ޑރ. ޝާހް މާހިރު ވިދާޅުވީ މާލޭގެ އިތުރުން ކ. މާފުއްޓާއި ދ. ކުޑަހުވަދޫން ވެސް އޮމިކްރޮން ފެނިފައިވާ ކަމަށެވެ.\nހެލްތް ޕްރޮޓެކްޝަން އޭޖެންސީން ބޭއްވި ނޫސްވެރިންގެ ބައްދަލުވުމުގައި ސްޓޭޓް މިނިސްޓަރ ޑރ. ޝާހް ވިދާޅުވީ އަތޮޅުތެރޭގެ ރަށްރަށުން އޮމިކްރޮން ވޭރިއަންޓް މިހާރު ފެނިފައިވާ ކަމަށާއި އޭގެތެރޭގައި ދިވެހިންވެސް ހިމެނޭ ކަމަށެވެ. މިހާތަނަށް އޮމިކްރޮން ވޭރިއަންޓް ޖެހިފައިވާ 8 ދިވެހިން ފާހަގަވެފައިވާ ކަމަށްވެސް ނަޒްލާ ވިދާޅުވިއެވެ. މީގެ އިތުރުން ރާއްޖެއަށް ޒިޔާރަތް ކުރި 19 ފަތުރުވެރިއްގެ ގައިންވެސް މި ވޭރިއަންޓު ވަނީ ފެނިފައެވެ.\nޕްރެސްގައި ވާހަކަދައްކަވަމުން ޑރ. ނަޒްލާ ވިދާޅުވީ، އޮމިކްރޮނަށް މި ހަފްތާގައި ހަތް ދިވެހިން ޕޮޒިޓިވް ވެފައިވާއިރު މިދިޔަ ހަފްތާގައި ވެސް ދިވެއްސަކު އެ ވޭރިއަންޓަށް ޕޮޒިޓިވް ވެފައިވާ ކަމަށެވެ.\nނަޒްލާ ވިދާޅުވީ އޮމިކްރޮންގެ ކޭސްތައް އެއް ދުވަހާއި ތިން ދުވަހާއި ދެމެދުގެ މުއްދަތެއްގައި ދެގުނަ ވެގެންދާ ކަމަށެވެ. ޑެލްޓާ ވޭރިއަންޓްގެ ކޭސްތައް މައިގަނޑު ގޮތެއްގައި ފެތުރިގެން ދިޔައީ މާލޭގައި ކަމަށްވީ ނަމަވެސް ވެކްސިން ޖެހި މީހުންނަށް ބޮޑެތި ލުއިތަކެއްދީ ދަތުރުކުރުމުގެ ފުރުސަތު ހުޅުވާލާފައިވާތީ އޮމިކްރޮންގެ ކޭސްތައް ރާއްޖޭގެ ހުރިހާ ހިސާބަކުން ވެސް ފެންނާނެ ކަމުގައިވެސް ޑރ. ނަޒްލާ ވިދާޅުވިއެވެ.\nއެހެންކަމުން ބަލި ކޮންޓްރޯލްކުރުމަށް ފިޔަވަޅުތަކެއް އަޅަމުން އަންނަކަން ޑރ.ނަޒްލާ ފާހަގަކުރެއްވިއެވެ. ޑރ.ނަޒްލާ ވިދާޅުވީ ފިޔަވަޅުތައް އެޅުމުގައި އިސްކަން ދެއްވަނީ ދަރިވަރުންގެ ކިޔެވުމަށް ހުރަސް ނޭޅޭނެގޮތަށް ބަލި ކޮންޓްރޯލްކުރުމަށެވެ.\n"އަޅުގަނޑުމެން މިބަލަނީ ދިރިއުޅުމަށް، އިގްތިސޯދީ ހަރަކާތްތަކަށް ދަތި ނުވާ ގޮތަށް އަދި ސްކޫލުތަކުގެ ކިޔެވުން ވެސް ކުރިއަށް ގެންދެވޭ ގޮތަށް އެކަންކަމަށް ބުރޫނާރާ ގޮތަށް ފިޔަވަޅުތައް އަޅާނަމަވެސް އަޅަން،"\nޑރ. ނަޒްލާ ރަފީޤް\nޕްރެސްގައި ވާހަކަދައްކަވަމުން ޑރ. ނަޒްލާ ވިދާޅުވީ ރާއްޖޭގައި ކޮވިޑް-19 ޖެހޭ މީހުން ކަރަންޓީން ކުރާ މުއްދަތު ދިހަ ދުވަހަށް ކުރު ކުރަން ނިންމާފައިވާ ކަމަށެވެ.\nއެގޮތުން ވިދާޅުވީ މިހާރު ކޮވިޑް ޖެހޭ މީހުންގެ ކިބައިން އަލާމާތެއް ނުފެނު ނަމަވެސް 14 ދުވަހު ކަރަންޓީން ކުރާ ކަމަށެވެ. ނަމަވެސް އެނިންމުން ބަދަލުކޮށް ވެކްސިން ފުރިހަމަ ކޮށްފައިވާނަމަ ދިހަ ދުވަހަށް ކަރަންޓީން މުއްދަތު ކުރުކުރަން ނިންމާފައިވާ ކަމަށް ޑރ. ނަޒްލާ ވިދާޅުވިއެވެ.\nކޮވިޑް ޖެހޭ މީހުންނާއި ކޮންޓެކްޓްވާ މީހުންގެ ތެރެއިން ވެކްސިން ފުރިހަމަ ކޮށްފައިވާ މީހުން ކަރަންޓީން ކުރާނީ ދިހަ ދުވަހަށް ކަމަށާއި ނުވަތަ ފަސް ދުވަސް ފަހުން ޓެސްޓް ކުރުމަށް ފަހު ޓެސްޓް ނެގެޓިވް ވެއްޖެނަމަ ވަގުތުން ދޫކޮށްލާނެ ކަމަށްވެސް ޑރ. ނަޒްލާ ވިދާޅުވިއެވެ.\nޑރ. ނަޒްލާ ވިދާޅުވީ މިބަދަލު ގެނައި ނަމަވެސް އަދިވެސް ވެކްސިން ފުރިހަމަ ނުކުރާ މީހުން 14 ދުވަހު ކަރަންޓީން ކުރާނެ ކަމަށެވެ.\nކޮވިޑްގެ ގައިޑްލައިންތަކާއި އުސޫލުތަކަށް ކުރިއަށް އޮތް ދުވަސްތަކުގައި ބަދަލުތައް ގެންނާނެ ކަމަށާއި ބައެއް އުސޫލުތައް ހަފުތާއަކު އެއް ފަހަރުވެސް ބަދަލު ކުރަން ޖެހިދާނެ ކަަމަށްވެސް ވިދާޅުވިއެވެ.\nމާލޭ ސަރަހައްދުގައި ކޮވިޑް ފެތުރޭ މިންވަރު އިތުރުވެފައިވާތީ، ރައްކާތެރިކަމުގެ އިތުރު ފިޔަވަޅުތައް މިހާރު ވަނީ ތަންފީޒްކުރަން ފަށާފައެވެ. އެގޮތުން މާލޭ ސަރަހައްދުގައި އަޅަން ނިންމާފައިވާ ފިޔަވަޅުތަކުގެ ތެރޭގައި 50 މީހުންނަށްވުރެ ގިނަ މީހުން ޖަމާވާގޮތަށް ހަފްލާތަކާއި އިވެންޓުތަކާއި އެއްވުންތައް ބޭއްވުން މަނާކުރުން ހިމެނެއެވެ.\nއަދި 50 މީހުންނަށްވުރެ މަދު މީހުން ހިމަނައިގެން ބާއްވާ މިފަދަ ހަރަކާތްތައްވެސް އެޗްޕީއޭގެ ގައިޑްލައިނާ މިންގަނޑުތަކާ އެއްގޮތައް ނޫނީ ނުބޭއްވުމަށް ވަނީ އަންގަވާފައެވެ.\nމާލެ ސަރަހައްދުގައި އަޅަން ނިންމާފައިވާ ފިޔަވަޅުތަކުގެ ތެރޭގައި މަގުމަތީ ބާޒާރުފަދަ، އެއްވެގެން ބާއްވާ ވިޔަފާރި ހަރަކާތްތައް ހުއްޓާލުމަށް ވަނީ އަންގާފައެވެ. އަދި ކުޅިވަރު މުބާރާތްތަކާއި ހަރަކާތްތައް، ކުޅިބަލަން މީހުންނަށް ވަދެވޭގޮތަށް ނުބޭއްވުމަށްވެސް ވަނީ އަންގަވާފައެވެ.\nއެޗްޕީއޭއިން ވަނީ މިފިޔަވަޅުތައް ފުރިހަމައަށް ތަންފީޒްކުރުމަށް އެންމެހާ އިދާރާތަކާއި ފަރާތްތަކަށް އަންގަވާފައެވެ. މި ނިންމުންތަކާ ގުޅިގެން ދައުލަތުގެ ކަމާބެހޭ މުއައްސަސާތަކުން އަދާކުރަންޖެހޭ ޒިންމާތަކާ، އަދި އަޅާ ފިޔަވަޅުތަކާއި ދޭ އިރުޝާދުތަކަށް އަމަލުކުރުމަށްވެސް ވަނީ އަންގަވާފައެވެ.\nމީގެ އިތުރުން ކޮވިޑް ކޮންޓްރޯލްކުރުމަށް އަޅާ ފިޔަވަޅެއްގެ ގޮތުން، ރަށްރަށަށް ދަތުރުކުރާ މީހުން ޕީސީއާރް ޓެސްޓު ހެދުމާއި، ވެކްސިން ނުޖަހާ މީހުން ކަރަންޓީން ވާންޖެހޭ އުސޫލަށް ވެސް ވަނީ އަމަލުކުރަން ފަށާފައެވެ.\nދެކުނު އެފްރިކާއިން ފެނިފައިވާ ކޮވިޑްގެ އާ ވޭރިއަންޓް، އޮމިކްރޮންއާ ގުޅިގެން ހަތް ގައުމަކުން ރާއްޖެއަށް މީހުން އެތެރެވުންވެސް ވަނީ މަނާކޮށްފަ އެވެ. އެގޮތުން ސައުތު އެފްރިކާ، ނެމީބިއާ، މޮޒަންބީކް، ލެސޯތޯ، ބޮޓްސްވާނާ އާއި ޒިންބާބްވޭގެ އިތުރުން އެސްވަޓީނީން ދިވެހިރާއްޖެއަށް މީހުން އެތެރެވުން ވަނީ މަނާކޮށްފައެވެ.\nކުއްލި ހަބަރު ކޮރޯނާވައިރަސް ކޮވިޑް-19 ޑރ. ނަޒްލާ ރަފީގު ސިއްހަތު އެޗް.ޕީ.އޭ ރާއްޖެ ހެލްތް މިނިސްޓްރީ


Safeeraa badhdhalukohgen suspend kuri councilor mahah! | Mihaaru\nސަސްޕެންޑްކޮށްފައިވާ ގއ. އަތޮލުގެ ތިން ކައުންސިލަރުންނާއި އިންޑިއާގެ ސަފީރު-- ފޮޓޯ: ޓުވިޓާ\nސަފީރާ ބައްދަލުކޮށްގެން ސަސްޕެންޑް ކުރި ކައުންސިލަރު މަހަށް!\n08 ޖެނުއަރީ 2018 - 12:58 27 comments\nސަރުކާރުގެ ހުއްދަ ނުހޯދައި ބޭރުގެ ސަފީރަކާ ބައްދަލު ކުރައްވައިގެން، މިދިޔަ ޑިސެމްބަރު މަހު ކުރީކޮޅު ސަސްޕެންޑް ކުރި، ގއ. އަތޮޅު ކައުންސިލް ތިން މެމްބަރުންގެ ތެރެއިން އެއް ކައުންސިލަރަކު މިހާރު ވަނީ މަސްވެރިކަމުން އާމްދަނީ ހޯދަން ފަށައިފަ އެވެ.\nދާންދޫ ދާއިރާގެ ކައުންސިލަރު ހުސެއިން އާދަމް މިދިޔަ ހޮނިހިރު ދުވަހުން ފެށިގެން އެރަށު ދޯންޏަކުން ކަނޑުމަހުގެ މަސްވެރިކަން ކުރަން ފެށީ، ސަސްޕެންޝަންގެ މުއްދަތުގައި މުސާރަ ނުލިބޭނެތީ އާމްދަނީ ހޯދުމަށެވެ. އޭނާ މަހަށް ދާން މި ފެށީ ސަސްޕެންޝަން އުވާލެވޭތޯ ކުރި މަސައްކަތް ނާކާމިޔާބު ވުމުންނެވެ.\n"ތިން މަހަށް ވީމަ، އެހެން ވަޒީފާއެއް ވެސް ނުލިބޭނެންނު. ދެން ސަސްޕެންޝަނުގައި ހުސްކޮށް ރަށުގައި ނުހުންނަން ވެގެން މަސްވެރިކަން މި ފެށީ." މަސްވެރި އާއިލާއަކަށް ނިސްބަތްވާ ހުސައިން ވިދާޅުވި އެވެ.\nދާންދޫ ދާއިރާގެ ރަށްތަކަކީ މަސްވެރި ރަށްތަކަކަށް ވާއިރު، މަސްވެރިންނާ އެކު ވަގުތު ހޭދަކުރުމަކީ ދާއިރާގެ ރައްޔިތުންނާ ގާތްކޮށް ވަގުތު ހޭދަކޮށްލަން ލިބޭ ފުރުސަތެއް ކަމަށް ހުސައިން ދެކެ އެވެ.\nMy father wasafisherman, all my brothers are fishermen.I representaconstituency of fishing families. I'm proud to beafishing councilor https://t.co/pPnF66YDyw\n— hussainadam (@hussainadam1983) January 7, 2018\nކައުންސިލަރުގެ މަގާމުން މަހެއްގެ މައްޗަށް 18،000 ރުފިޔާ ލިބޭ އިރު މަސްވެރިކަމުން އެ އަށް ވުރެ ރަނގަޅު އާމްދަނީއެއް ލިބެމުން އަންނަ ކަމަށް ހުސައިން ވިދާޅުވި އެވެ.\n"ރަނގަޅަށް ބޭނޭ ދުވަސްވަރު އެބަ ލިބޭ ހަފުތާއަކު 10،000 ރުފިޔާ. މަހަކަށް އަންދާޒާ ކޮށްލާއިރު ލިބޭނެ ކަމަށް ބެލެވޭ 30،000ރ. ވަރު،" މީގެ ކުރިން ވެސް ޗުއްޓީތަކުގައި މަހަށް ގޮސްފައިވާ ހުސައިން ވިދާޅުވި އެވެ.\nކައުންސިލްގެ ވަޒީފާ އަދާކުރުމަށްޓަކައި އޭނާ ހުންނަން ޖެހެނީ ގއ. ވިލިނގިލީގަ އެވެ. ނަމަވެސް މިހާރު މަސްވެރިކަމުގައި ދުވާލު އުޅެފައި ނިދަން އަމިއްލަ ރަށް، ދާންދު އަށް ދެވުމަކީ ބޮޑު ފަސޭހައެއް ކަމަށް ހުސައިން ދެކެ އެވެ.\nނަމަވެސް ކައުންސިލްގެ ޒިންމާ އިން އެކަހެރިކޮށްފައި ހުރުމަކީ އޭނާ އަށް ފަސޭހަ ކަމެއް ނޫނެވެ. ރައްޔިތުންނަށް ހިދުމަތް ކުރަން އެ މަގާމަށް ނުކުންނަން އޭނާ ބޭނުންވެ އެވެ. ސަސްޕެންޝަން އުވާލަ ދިނުމަށް އެދި އޭނާ ވަނީ ކޯޓަށް މައްސަލަ ވެސް ހުށަހަޅާފަ އެވެ.\n"އެލްޖީއޭ އިން އަންގާ ދުވަހަކުން ފެށިގެން ދާނަން. ރައްޔިތުންނަށް ވެސް ވަރަށް ދަތިވާނެ ލިބެން ޖެހޭ ހިދުމަތްތައް ނުލިބި ތިބެން ޖެހުނީމަ. އަނެއްކޮޅުން ކައުންސިލުން ރާވާފައިވާ ކަންކަން ވެސް ކުރިއަށް ނުގެންދެވި މިވަނީ،" ހުސައިން ވިދާޅުވި އެވެ.\nއޭނާއާ އެކު ދެން ސަސްޕެންޑްކުރި ދެ ކައުންސިލަރުން ކަމަށްވާ އަހުމަދު ނަޒްމީން އާއި އަހުމަދު ފުއާދު ވެސް ވަކި ހާއްސަ މަސައްކަތެއް ނެތި ރަށުގައި ތިބި އިރު އެ މީހުންގެ އެދުމަކީ ވީހާ ވެސް އަވަހަކަށް ސަސްޕެންޝަން އުވައިލަ ދިނުމެވެ.\nގއ. އަތޮޅު ކައުންސިލްގެ މެމްބަރުން ސަސްޕެންޑް ކުރީ ޚާއްސަ ހުއްދައަކާ އެކު ނޫނީ ކައުންސިލްތަކުން ބޭރުގެ ޑިޕްލޮމެޓުންނާ ބައްދަލު ކުރުން މަނާކޮށް ސާކިއުލާއެއް ނެރެފައިވަނިކޮށް، އިންޑިއާ އިން ރާއްޖެ އަށް ކަނޑައަޅާފައި ހުންނަ ސަފީރު އަކިލޭޝް މިޝްރާއާ ބައްދަލުކުރެއްވުމުންނެވެ. އެކަމަކު ކައުންސިލަރުން ވިދާޅުވީ ލޯކަލް ގަވަރްމެންޓް އޮތޯރިޓީގެ އެ އެންގުން ލިބުނީ ބައްދަލުވުން ނިމުނު ފަހުން ކަމަށާއި އެހެންވެ، އެއީ އެ ކައުންސިލަރުންނާ މެދު ފިޔަވަޅު އެޅޭނެ ކަމެއް ނޫން ކަމަށެވެ.\nއިތުރު ލިޔުންތައް ގއ. ދާންދޫ އަތޮޅު ކައުންސިލް މަސްވެރިކަން އެލްޖީއޭ


Anhenaku eyna5aharuvandhen Date kuri mathindhaa boataa kaiveni kuran thayyaaru vanee - AO News Anhenaku eyna5aharuvandhen Date kuri mathindhaa boataa kaiveni kuran thayyaaru vanee\nއުމުރުން 30 އަހަރުގެ ޖާމަން އަންހެނެއް ކަމަށްވާ މިޝޭލް އޭނަ ފަސް އަހަރުވަންދެން ޑޭޓް ކުރަމުން އައި މަތިންދާ ބޯޓާ ކައިވެނި ކުރަން ތައްޔާރުވަމުން ދާ ކަމަށް ބުނެފިއެވެ.\nމިޝޭލް ބުނާގޮތުން “ޑާލިންގ” ގެ ނަމުން އޭނަ މުހާތަބު ކުރަމުން އަންނަ އެ މަތިންދާ ބޯޓު ދެކެ އޭނަ އަށް ލޯބިޖެހުނީ 2013 ވަނަ އަހަރު އޭނަ އަލަށް މަތިންދާ ބޯޓުން ކުރި ދަތުރުގައެވެ. އޭގެ ފަހުން އޭނަ ދަތުރުކުރި ބޮއިންގ 737-800 ޕެސެންޖާ ޖެޓްދެކެ އޭނައަށް ވަނީ ހަގީގީ ލޯބިވެފައެވެ. ދަސަން އާ ވާހަކަ ދައްކަމުން މިޝޭލް ބުނެފައިވަނީ މަތިންދާ ބޯޓުގައި ދަތުރުކުރުމަކީ އޭނަ އުފާވާ ކަމެއް ކަމަށާއި ދަތުރުގައި ލިބޭ ހިތްހަމަ ޖެހުމަކީ އޭނަ މިބޯޓު ދެކެ ލޯބިވެވުނު ސަބަބު ކަމަށެވެ.\nމަތިންދާ ބޯޓާ ޑޭޓް ކުރަމުން އަންނަތާ5އަހަރުވެފައި ވީނަމަވެސް މިޝޭލް ބުނީ އުދުހޭ މޭޝިނެއް ދެކެ ލޯބިވުމަކީ ވަރަށް އުނދަގޫކަމެއް ކަމަށެވެ. ނަމަވެސް އޭނަ މިހާރު އެންމެ ބޭނުންވާ އެއްޗަކީ މިމަތިންދާ ބޯޓު ކަމަށާއި އޭނަ އުފާކޮށްދެނީވެސް މިމަތިންދާ ބޯޓު ކަމަށް މިޝޭލް ބުންޏެވެ.\nމިޝޭލް ކައިވެނިކުރަން ތައްޔަރުވަމުން އަންނަ ވާހަކަ މީޑިއާ އާ ހިއްސާކުރި ނަމަވެސް ކައިވެނި ކުރާނެތާރީހެއް ބުނެފައިނުވެއެވެ.\nމިޝޭލްގެ މިއަމަލު ފެނިފައި ސިއްޙީ މާހިރުން ބުނަނީ، އޭއަށްވަނީ “އޮބްޖެކްޓް ޓޮޕިލިއާ” ކިޔާ ބައްޔެއް ޖެހިފައިވާ ކަމަށެވެ. މިބަލި ޖެހިފައިވާ މީހުންނަކީ ދިރުމެއް ނުވާ އެއްޗިއްސަށް ލޯބި ޖެހޭމީހުންކަމަށްވެސް މާހިރުން ބުނެއެވެ.\nދާދިފަހުން އުމުރުން 32 އަހަރުގެ ޔުގަންޑާ އަންހެނަކުވެސް ވަނީ އިންނާނެ ރަނަގޅު ފިރިހެނަކު ނުލިބޭކަމަށް ބުނެ އަމިއްލަ ނަސްފާ ކައިވެނިކޮށްފައެވެ. މިކަހަލަ ބައެއް ކަންކަން ދުނިޔޭގެ އެކި ކަންކޮޅުތަކުން ކުރަމުން އަންނާތީ މީހުން ތުހުމަތު ކުރަނީ އެމީހުން މިފަދަ އަމަލުތައް ކުރަމުން ދަނީ މީހުންގެ ސަމާލުކަން ހޯދުމަށް ކަމަށެވެ.\nee އޮކްޓޯބަރު 19, 2019


އޮފީސް ފޮޅާ ސާފުކުރުން (1 އަހަރަށް)\nމި މިނިސްޓްރީ ހިންގަމުން ގެންދާ ވެލާނާގެ (10 ވަނަ) ފަންގިފިލާ 1 ( އެކެއް) އަހަރު ދުވަހުގެ މުއްދަތަށް ފޮޅާ ސާފުކޮށްދޭނެ ފަރާތެއް ހޯދުމަށް ބޭނުންވެއެވެ.\nވީމާ، މި މިނިސްޓްރީ ހިންގަމުން ގެންދާ ވެލާނާގެ (10 ވަނަ) ފަންގިފިލާ 1 ( އެކެއް) އަހަރު ދުވަހުގެ މުއްދަތަށް ފޮޅާ ސާފުކޮށްދޭނެ ފަރާތްތަކުން ތިރީގައި މިދަންނަވާ މައުލޫމާތުތައް ފުރިހަމަ ކުރައްވައި މިނިސްޓްރީގެ އީމެއިލް [email protected] އަށް ފޮނުއްވުމުން އަންދާސީ ހިސާބުގައި ބައިވެރިވުމަށް ރަޖިސްޓްރީ ކޮށްދެވޭނެއެވެ. އަދި އީމެއިލް މެދުވެރިކޮށް ރަޖިސްޓްރީ ކުރެވުނުކަން އެންގޭނެއެވެ.\nއަންދާސީ ހިސާބު ރަޖިސްޓްރީ ކުރެވޭނެ އެންމެ ފަހުވަގުތަކީ 01 އޮކްޓޫބަރު 2020 ވާ ބުރާސްފަތި ދުވަހުގެ 14:00 އެވެ.\nއަންދާސީ ހިސާބު ހުށަހެޅުމާއި/ހުޅުވުން އޮންނާނީ 13 އޮކްޓޫބަރު 2020 ވާ އަންގާރަ ދުވަހުގެ 11:00 ގައި މިނިސްޓްރީ އޮފް ހޯމްއެފެއާޒް، ވެލާނާގެ 10 ވަނަ ފަންގިފިލާ ގައެވެ. އަންދާސީ ހިސާބު ރަޖިސްޓްރީ ނުކުރާ ފަރާތްތަކާއި، ގަޑިއަށް ވަޑައި ނުގަންނަވާ ފަރާތްތަކުގެ އަންދާސީ ހިސާބު ބަލައި ނުގަނެވޭނެކަމުގައި ދެންނެވީމެވެ.\n- އިންފޮމޭޝަން ޝީޓް ފޮޅާ ސާފުކުރާ


ކޮމްޕިއުޓަރުން ގިނައިރު މަސައްކަތްކުރާ މީހުންނަށް\nމިހާރަކަށް އައިސް ވަަރަށް ގިނަ މީހުންނަކީ ކޮމްޕިއުޓަރެއްގެ ކައިރީގައި އިށީނދެގެން ގިނަ ވަގުތު މަސައްކަތްކުރާ މީހުންނެވެ. އެކަމަކު އެހާ ބޮޑަށް ސަމާލުކަން ނުދެވޭ ކަމަކީ މީގެ ސަބަބުން ކުރިމަތިވެދާނެ ސިއްހީ މައްސަލަތަކަށެވެ.\nSeptember 06, 2019 23\nމީގެ ތިން އަހަރު ކުރިއަށް ބެލިކަމުގައި ވިޔަސް ވަޒީފާއެއް އަދާކުރުމުގެ އެއްވެސް ވިސްނުމެއް، އިސްމާއިލް ނާޒިފް ސައީދުގެ ނެތެވެ. ނުކުޅެދުންތެރިކަން ހުންނަ މީހަކަށް ވާތީ ވަޒީފާއެއް ލިބޭނެ ކަމަށް ގަބޫލު ވެސް ނުކުރެވުނީ އެވެ. ދިރިއުޅުނީ މައިންބަފައިންގެ ހަރަދުގައި އެ މީހުންގެ އެހީގަ އެވެ. އެކަމަކު މީގެ ތިން އަހަރު ކުރިން ލިބުނު...\nއަދުނާން ވަކިކުރީ ގޯސްކޮށް ކަމަށް އެއްބަސްވެއްޖެ


ގަރާޖެއް ހިންގުމަށް 500 އަކަފޫޓުގެ ބިމެއް ކުއްޔަށް ދޫކުރުމާއި ގުޅޭ\nއުކުޅަހު ބަނދަރު ސަރަހައްދު ގައުކޮށި ކައިރި ގަރާޖެއް ހަދާ ހިންގުމަށް 500 އަކަފޫޓުގެ ބިމެއް ކުއްޔަށް ހިފުމަށް ބިޑް ހުށަހެޅުމުގެ ފުރުސަތު ހުޅުވާލަމެވެ.\nވީމާ މިކަމަށް ޝައުޤުވެރިވެލައްވާ ފަރާތްތަކުން 19 ސެޕްޓެމްބަރ 2019 ވާ ބުރާސްފަތި ދުވަހުގެ 11:00 އަށް މިއިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު3އޮކްޓޫބަރ 2019 ވާއާދިއްތަ ބުރާސްފަތި ދުވަހު 11:30 އަށް ބިޑް ހުށަހެޅުއްވުން އެދެމެވެ.\nބިޑް ހުށަހަޅުއްވަން ވާނީ، މި އިދާރާއިން ތަޔާރުކޮށްފައިވާ ބިޑް ހުށަހަޅުއްވާ ފޯމުންނެވެ. މި ދެންނެވި ފޯމް މަޢުލޫމާތު ސާފުކުރެއްވުމަށް ހަމަޖެހިފައިވާ ދުވަހު މަޢުލޫމާތު ސާފު ކުރެއްވުމަށް ޙާޟިރުވާ ފަރާތްތަކާއި ހަވާލުކުރެވޭނެއެވެ. އަދި ބިޑް ތައްޔާރު ކުރަންވާނީ ބިޑްތައްޔާރުކުރުމަށް ދެވޭ މަޢުލޫމާތާއި އެއްގޮތަށެވެ.\nބިޑް ކެނޑުން އިސްވެ ދެންނެވުނު ގަޑީގައި މި އިދާރާގައި އޮންނާނެއެވެ. އަދި ބިޑް ކެނޑުމުގެ ބައްދަލުވުމަށް ޙާޟިރުވެ ވަޑައިނުގެންނެވޭނަމަ ސިޓީއަކާއެކު ބަދަލުގައި އެހެން ބޭފުޅަކު ފޮނުވިދާނެއެވެ.\nމަޢުލޫމާތު ދިނުމުގެ ބައްދަލުވުމަށް ޙާޟިރުވެ ވަޑައިނުގަންނަވާ ފަރާތްތަކުން ހުށަހަޅުއްވާ ބިޑް ބަލައެއް ނުގަނެވޭނެއެވެ. ބިޑް ހުށަހަޅަންވާނީ ބަންދުކުރެވިފައި އޮންނަ ސިޓީ އުރައެއްގައެވެ.\nވީމާ، މިކަން ޢާންމުކޮށް އެންގުމަށްޓަކައި އިޢުލާންކުރީމެވެ. މި އިޢުލާނާ ގުޅޭގޮތުން އިތުރު މަޢުލޫމާތެއް ސާފު ކުރައްވަން ބޭނުންފުޅުވެ ލައްވާނަމަ، އއ. އުކުޅަހު ކައުންސިލް އިދާރާގެ ނަންބަރު 6660536 ފޯނަށް ރަސްމީ ގަޑީގައި ގުޅުއްވުން އެދެމެވެ.\nސުންގަޑި: 19 ސެޕްޓެންބަރު 2019 1100


Bonus dhinee 40 million dolleruge faisaa farubadha akun!\nޗައިނާގެ ކުންފުނިން ހަދާފައި ހުރި ޑޮލަރު ފަރުބަދަ -- ފޮޓޯ : ޝަންގްހީސްޓު\nޗައިނާގައި ކޮންމެ އަހަރަކުވެސް ފާހަގަކުރާ "ޗައިނީސް ނިއު އިޔާ" ނުވަތަ "ސްޕްރިންގް ފެސްޓިވަލް" ގެ ކުރިން އެ ގައުމުގެ ހުރިހާ ކުންފުނިތަކަކުން މުވައްޒަފުންނަށް އަހަރީ ބޯނަސް ދޭވޭތޯ ބަލާނެ އެވެ. އެހެން ކުންފުނިތަކަށް ގޮންޖަހާލާ މިއަހަރު ޗައިނާގެ ދަގަނޑު ކުންފުންޏަކުން، އެ ކުންފުނީގެ އަހަރީ ބޯނަސް ދައްކާލީ 44 މިލިއަން ޑޮލަރުގެ ބޮޑު ފައިސާ ފަރުބަދަ އަކުންނެވެ.\nޗައިނާގެ ނޫސް ޝަންގްހީސްޓުގައި ބުނި ގޮތުގައި ޗައިނާގެ ދަގަނޑު ކުންފުނިން "ޑޮލަރު ފަރުބަދަ" ހަދާފައިވަނީ ކުންފުނީގެ ފައިދާ ދައްކާލުމަށެވެ. މި ޑޮލަރު ފަރުބަދައިގައި 44 މިލިއަން ޑޮލަރު ހުރި އިރު އެ ކުންފުނީގެ 5000 މުވައްޒަފުންނަށް ބަހާލުމުން ކޮންމެ މީހަކަށް 8800 ޑޮލަރަށްވުރެ ގިނައިން އަހަރީ ފައިދާގެ ގޮތުގައި ލިބޭނެ އެވެ. މިއީ އެ ކުންފުނީގެ މުވައްޒިފުންނަށް މިދިޔަ އަހަރު ލިބުނު ވަރަށް ވުރެ ދެ ގުނަ އިތުރު އަދަދެކެވެ.\nޗައިނާގެ ނޫހުން ރިޕޯޓު ކޮށްފައިވާ ގޮތުގައި ފައިސާ ލިބުނު މުވައްޒިފެއް ޝުއޫރު ފާޅު ކުރަމުން ބުނީ އެ ފައިސާ ލިބުނީތީ އުުފާ ކުރާ ކަމަށާއި ބޭނުން ކުރާނީި ކިހިނެއް ކަމެއް ވެސް އަދި ނޭންގޭ ކަމަށެވެ.\nޗައިނާގެ ކުންފުނިތަކަށް ލިބޭ އަހަރީ ފައިދާ އެންމެންނަށް ދައްކާލާ މިކަހަލަ ގޮތަކަށް މުވައްޒިފުންނަށް ބެހި މިއީ ފުރަތަމަ ފަހަރެއް ނޫނެވެ. މީގެ ކުރިންވެސް ތަފާތު ގޮތްގޮތަށް ކުންފުނިތަކުން އެ އަހަރުގެ ފައިދާ ދައްކާލަ އެވެ.


Iulaan Nukoh Wamco Addu Branch Ah Muvazzafaku Nagaifi - Vaguthu\nއިއުލާން ނުކޮށް ވެމްކޯ އައްޑޫ ބްރާންޗަށް މުވައްޒަފަކު ނަގައިފި\nއިއުލާނަކާއި ނުލައި ވެމްކޯ އައްޑޫ ބްރާންޗުގެ ސުޕަވައިޒަރުގެ މަގާމަށް މީހަކު އައްޔަން ކުރި މައްސަލައެއް ފެންމަތި ވެއްޖެއެވެ.\n"ވަގުތު" އަށް އެނގިފައިވާ ގޮތުގައި އެ މުވައްޒަފު ވަޒީފާއަށް ނެރެފައިވަނީ ހޮނިހިރު ދުވަހުގެ ވަގުތެއްގައެވެ. އޭނާ އާއި ބުރާސްފަތި ދުވަހު އިންޓަވިއުއެއް ކުރި ކަމަށް ވެއެވެ.\n"ވަގުތު" އާއި މައުލޫމާތު ހިއްސާ ކުރި ފަރާތަކުން ބުނެފައިވަނީ ސުޕަވައިޒަރުގެ މަގާމަށް އޭނާ އައްޔަން ކޮށްފައިވަނީ އެއްވެސް އިއުލާނެއް ނުކޮށް ކަމަށެވެ. އޭނާގެ މުސާރައަކީ އިނާޔަތްތަކާއި އެކީ 15،000 ރުފިޔާއެވެ. އިއުލާންނުކޮށް ވަޒީފާ ދީފައި ވަނީ އެމްޑީޕީގެ އެކްޓިވިސްޓަކަށް ކަމަށް ވެއެވެ.\n"ހޮނިހިރު ދުވަހު އޭނާ ވަޒީފާއަށް ނެރުނީ. އެ ވަޒީފާ ދީފައިވަނީ އެއްވެސް ކަހަލަ އިއުލާނެއް ނުކޮށް. އެކަމަކު އިންޓަވިއު ކުރި. އިންޓަވިއު ކުރެވޭނީވެސް އިއުލާނެއްކޮށް ބަޔަކު މީހުން އެ މަގާމަށް އެދި ހުށަހެޅިނަމަ. އެކަމަކު އިތުރު އެއްވެސް މީހަކާއި އިންޓަވިއުއެއްވެސް ކޮށްފައި ނުވޭ." މައުލޫމާތު ދިން މީހަކު ބުންޏެވެ.\nމިކަމާއި ގުޅިގެން ވެމްކޯގެ މީޑިއާ އޮފިޝަލް ވިދާޅުވީ، އެކަމާއި ގުޅިގެން ރަސްމީކޮށް އެއްވެސް ޖަވާބެއް ދެވޭކަށް ނެތް ކަމަށެވެ. އަދި ބައެއް މަގާމުތަކަކީ މަގާމުގެ ގޮތުން ވަގުތުންވެސް މުވައްޒަފުން ނެގޭނެ މަގާމުތައް ކަމަށް އޭނާ ވިދާޅުވިއެވެ. "މުވައްޒަފުން ނަގާއިރު އިންނާނެ ބައެއް މަގާމުތައް، މަގާމުގެ ގޮތުން ޑައިރެކްޓްލީވެސް ނެގޭ ގޮތަށް" ވެމްކޯގެ މީޑިއާ އޮފިޝަލް ވިދާޅުވިއެވެ.\nއިތުރަށް އެކަމާއި ބެހޭ ގޮތުން މައުލޫމާތު ބޭނުންވާ ކަމަށް ބުނުމުން މީޑިއާ އޮފިޝަލް ވިދާޅުވީ، މިއަދުގެ ވަގުތެއްގައި އެކަމާއި ބެހޭގޮތުން އިސްވެރިންނާއި މަޝްވަރާ ކުރުމަށްފަހު އިތުރު މައުލޫމާތު އަންގާނެ ކަމަށެވެ. އެހެން ނަމަވެސް އެކަމާއި ގުޅޭ ގޮތުން މައުލޫމާތު ހޯދުމަށް "ވަގުތު" މިއަދު ގުޅުމުން މީޑިއާ އޮފިޝަލް ފޯނަށް ޖަވާބު ދީފައެއް ނުވެއެވެ.\nނޮވެމްބަރު 10, 2020 10:35\nތިވެސް ތަނެއް އާންމުން ކުނި ނެރެނީ ހަވީރުންފެށިގެން ރޭގަނޑު، ދެން ކުނިނަގާމީހުން އިރު އޮއްސެންވާއިރަށް ނިންމާފަ ގެޔައްދޭ. ދެން ކުނި ކަހާ އަންހެންވެރިން ލައްވާ ގޭގޭން ނެރޭ ކުއްޔާ ފިހާރަތަކުން ޖަމަާކުރާކުރާ ކުނި މި ނަގުވަނީ. އެހެން ހެދީމަ ރޭގަނޑު ކުނި ނެރޭ މީހުނަށްވެސް ހިއްރެއް ލިބެނީ ރޭގަނޑު ކުނިނެރެން. އެއީ ކުނިނަގާ މީހުނަށްވުރެ މަދުން މުސާރަދޭބައެއް. އެކަމް ކޮންޓެޓް މުއައްޒަފުންވީމަ ވަޒީފާގެ ބިރަށް އެ އަންހެންވެރިންވެސް އެކަންކުރަނީ. ކުނިނަގާ ބޭރުމީހުނަށާ އެއްކޮން ފަސޭހަ. ދިވެހި ހީވާގި ކަނބަލުނަން ތަކުލީފް ޖެހުނަސް ވެރިންނަށް އޯކޭ.\nއެކަނބަލުންނަށް ހުކުރު ހޮނިހިރުވެސް ނުދޭ. އަންގާރަ އޮފް ދިނީމަ އާއިލާތަކާ އޮންނަ ގުޅޫންވެސް ކުޑަވޭ.\nނުވިތާކަށް ލޮކް ޑައުންތެރޭވެސް ނެރެގެން މުޅިމާލޭމަގުތަށް ސާފްކުރުވިއިރު އެލަވަންސެއްވެސް ދިނީއެއްނޫން.\nނޮވެމްބަރު 10, 2020 13:33\nކުނި ނެރެން ވަކި ވަގުތެއް އަންގާފައި ވާނެ . މައުލޫމާތު ހޯދާފައި ވަހަކަ ދެއްކުން މުހިންމު ،\nނޮވެމްބަރު 10, 2020 10:37\nމާފިޔާސްޓޭޓުގަ ވެރިކަންކުރާ އިރު އި އުލާން ކުރަން ނުޖެހޭނެ ސަރުކާރުން ކުރާކަންތަ އްތަ.. އޮންނާނެގޮތަކީ ކުޑަމޯދީގެ އިޝާރާތަށް ބަލަ އިގެން ކަންކުރުން..ކުޑަމޯދީ ކަންކުރަނީ ބޮޑުމޯދީ ބުނާގޮތަށް...ދެމޯދީ އެދޭގޮތަށް މީޑިޔާ ހަނު... އިންޑިޔާގެ ފޮރިން ސެކްޓަރީ އާ އިސްގެން ކުރެވުނު ސޮ އިތަކުގެ ތަފްސީލު ހާމަކުރަން ނުކެރުނު އޭނަގެ ދަތުރުން ފަ އިދާ ލިބޭނެކަމަށް ލިސްޓެލިޔުނު އިރު އޭނަގެ ދަތުރުން ގަ އުމަށް ގެ އްލުންވީވަރުގެ ލިސްޓެލިޔެލަން ނުކެރުނު.. އުތުރުތިލަފަޅު ކުރު ސުރުޙީ އެ އް ނަމަވެސް ލިޔެލިނަމަދޯ...ދިވެހި ދަރިންނަވީތީ ދިވެހި ގަ އުމުގެ ހަ އްގުގަ..\nނޮވެމްބަރު 10, 2020 11:12\nވެމްކޯގެ އެެއްވެސް އުސޫލެއް ނޯންނާނެ ޑައިރެކްޓްލީ މީހުން ނަގާގޮތަށް އޮންނަ މީޑިއާ އޮފިސަރެއް ވަކިން ހަމަޖައްސާފަވެސް ނުހުންނާނެ އެޗް އާރު ޕޮލިސީ ގަވެސް އޮންނާނީ އިއުލާނު ކޮށްގެން މުއައްޒަފުން ނެގޭގޮތައް\nނޮވެމްބަރު 10, 2020 11:20\nރައްރަށުގެ އިންޖީނުގެތަކަށް މީހުންނަގާވަރު ދެކިބަލަ\nނޮވެމްބަރު 10, 2020 13:06\n5 ސްޕަވައިޒަރުން ނަގާފައިވޭ.\nނޮވެމްބަރު 10, 2020 13:29\nޙަމަ ތިޔަގޮތައް ހުޅުމާލެ ހައުސްހޯލްޑް ގެ ސުޕަވައިޒަރ އަކީ 60 އަހަރު ވެފަހުރިމީހެއް ވަޒީފާ ދީފައި އެހުރީ ، އޭނާއައް ވަޒީފާ ދިނީ ހަމަ އެދުވަސްކޮޅު 50އަހަރު މަތީ މީހުން ކަނޑާލަފަ ފޮނުވާލިތާ ހަފްތާއެއް ނުވަނީސް ، އޭނާގެ އަންހެނުންނަކީ އިބޫ ސޯލިހުގެ ތިމާގެ މިހެއް ވީމަކަމައް ވަނީ ވަޒީފާ ލިބުނީ.\nނޮވެމްބަރު 10, 2020 14:01\nމަށަށް ވެސް ވަޒީފާ ދޭންޖެހޭނެ ތިހެންވިއްޔާމުން. މަވެސް ވޯޓުދީގެން އައި ސަރުކާރެއްމީ. ދެން ދުވަހަކުން ނުލާނަން ވޯޓެއް ކަލޭމެނަކަށް\nނޮވެމްބަރު 10, 2020 16:45\nޢައްޑޫ ފެނަކައަށް ތިގޮތައް ކިތައް މީހުން ވައްދާފަ އެބަތިބި. ޥަގުތުން ބަލައިލުން އެދެން


BREAKING| Covid-19: Niyaavi Meehaa Hinevumuge Kankan Kuraanee Sifainge Anhen Kanbalun - Vaguthu\nކޮވިޑް-19: ނިޔާވި މީހާ ހިނެވުމުގެ ކަންކަން ކުރާނީ ސިފައިންގެ އަންހެން ކަނބަލުން\nކޮވިޑް-19 ޖެހިގެން ރާއްޖޭގައި ފުރަތަމަ ނިޔާވި މީހާގެ ކަށުކަމާކެމީގެ ކަންކަން ކުރިޔަށްގެންދިޔަ ސިފައިންގެ ޓީމް - ފޮޓޯ: އެމްއެންޑީއެފް\nކޮވިޑް-19 ޖެހގެން ނިޔާވި އަންހެން މީހާ ހިނެގުމުގެ ކަންކަން ކުރާނީ ސިފައިންގެ އަންހެން ކަނބަލުންކަމަށް ހެލްތް މިނިސްޓަރ އަބްދުﷲ އަމީން ވިދާޅުވެއްޖެއެވެެ.\nނިޔާވެފައި ވަނީ އުމުރުން 83 އަހަރުގެ އަންހެނެއް ކަަމަށްވާ އާމިނަތު އާދަމްއެވެ. އޭނާ ނިޔާވީ މިރޭ 7:10 ގައެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި ހެލްތް މިނިސްޓަރ އަމީން ވިދާޅުވީ، އެ މީހާގެ ހިނެވުމުގެ ކަންކަމާއި، ނިޔާވުމަށްފަހު ވަޅުލުމުގެ ކަންކަންވެސް އިލްމުވެރިންނާއި މަޝްވަރާ ކުރެވި އިންތިޒާމްތައް ހަމަޖެހިފައިވާ ކަަމަށެވެ.\n"މިރޭ ހިނެވުމުގެ ކަންތައްތައް މި ކުރިއަށް ގެންދަވަނީ ސިފައިންގެ އަންހެން ބޭކަނބަލުން، އެ ކަނބަލުންނާއި، ސިފައިންގެ މިކަމަށް ތަމްރީނުވެ ތައްޔާރުވެފައި ވަނީ". އަމީން ވިދާޅުވިއެވެ.\nއަމީން ވިދާޅުވީ، ސިފައިންގެ ބޭފުޅުން ކޮވިޑް-19 އަށް ފައްސިވިއިރު، ސިފައިންގެ ހުރިހާ ބޭފުޅުންވެސް ވަރަށް ހިތްވަރާއި،ސާބިތުކަމާއި އެކީގައި މި ކޮވިޑްގެ ހާލަތާއި ކުރިމަތިލުން ފާހަގަކުރާ ކަމަށެވެ.\n"އަދި ދާދި ދެންމެޔަކު ޗީފް އޮފް ޑިފެންސް ފޯސް ޝަމާލްއާވެސް ވާހަކަދެއްކިން، އަދި މުޅި ސިފައިން މިކަން މުޅި ހިތްވަރާއެކީ، ކުރިއަށް". އަމީން ވިދާޅުވިއެެވެ.\nއަމީން ވިދާޅުވީ، ނިޔާވި އެ މީހާއަކީ ކޮވިޑް-19 އަށް ފައްސިވި 126 ވަނަ ވޭދަނަ (ކޭސް) އާއި ގުޅުން ހުރި ފަރާތެއް ކަމަށެވެ.\nމިހާތަނަށް ރާއްޖެއިން ޖުމްލަ 280 މީހަކު ކޮވިޑް-19 އަށް ފައްސިވެފައި ވެއެވެ. އޭގެތެރޭގައި 125 ދިވެއްސަކާއި 152 ބިދޭސީއަކު ހިމެނެއެވެ. މިހާތަނަށް ބަލީގެ އެންމެ ގިނަ ވޭދަނަ ފެންމަތިވެފައި ވަނީ މާލެއިންނެވެ.\nއޭޕްރީލް 30, 2020 02:02\nDhivehi sifainge anhen kabalunah salute kuran♥\nއޭޕްރީލް 30, 2020 04:01\nމާތްރަސްކަލާންގެ ތިޔަ ކަނބަލުންނައް ހެޔޮރަހުމަތް ލައްވާނދޭވެ. ސާބިތުކަންމަތީ ތިއްބަވާ ޝުކުރުދަންނަވަން ދިވެހި ސިފައިންނަތް ހުރިހާ އެއްޗެއްގެ މިލްކުވެރި ފަރާތަކީ ގަދަ ކީރިތިވަންތަ ﷲ އެވެ. ކޮންމެ މީހަކުވެސް ޔަގީނުން ވެސް ކުރިމަތިލާނެ ދުވަސް ތީ ހިތާމަ ނުކުރޭ އާއިލާގެ މެންބަރުން ނަތް ކެއްތެރިކަން މިންވަރު ކުރައްވާނދޭއެވެ.\nތީދެން ބޮޑުވަރު ކަމެއްކުރާކަން އަންގަންވެގެން ތިވަރު އަރުވާލަންޖެހޭތަ؟؟